ചെലവ് കുറഞ്ഞ യാത്ര | Thummarukudy Writes | Muralee Thummarukudy| Muralee thummarukudy| muralee thummarukudy| Travel Tips| Mathrubhumi Travel\nOct 11, 2017, 01:45 PM IST\nഞാന് പറഞ്ഞുവന്നത് 20 വര്‍ഷം മുമ്പ് വിദേശയാത്ര ചെലവു കുറഞ്ഞതാക്കാന് വലിയ ബുദ്ധിമുട്ടായിരുന്നു. ഇന്നത്തെ പോലെ വിവരങ്ങളൊന്നും നമ്മുടെ വിരല്‍ത്തുമ്പിലില്ല. ആദ്യത്തെ അമേരിക്കന് യാത്രക്ക് അയ്യായിരം ഡോളറെങ്കിലും ചെലവായിക്കാണും.\nലോകബാങ്കില് പരിശീലനത്തിന് എന്ന നമ്പറിട്ട് 1998ലാണ് ഞാനാദ്യമായി അമേരിക്കയില് പോയത്. അന്ന് ലോകബാങ്കിന് ഒരു ഇന്‍സ്റ്റിറ്റ്യൂട്ട് ഉണ്ടായിരുന്നു, മലയാളിയായിരുന്ന വിനോദ് തോമസ് ആയിരുന്നു അതിന്റെ മേധാവി. (ഇപ്പോള് ആ സ്ഥാപനം ഓപ്പണ് ലേണിങ് കാംപസ് എന്ന പേരില് അനവധി ഓണ്‍ലൈന് കോഴ്‌സുകള് ഫ്രീ ആയി നടത്തുന്നുണ്ട്, https://olc.worldbank.org/, നിങ്ങള് വെബ്‌സൈറ്റ് ഒന്ന് നോക്കണം.\nകേരളത്തില് അധികം അറിയപ്പെടുന്നില്ലെങ്കിലും വിനോദ് തോമസ് ആഗോള രംഗത്ത് ഒരു വമ്പന് പുലിയാണ്, ഒരു പക്ഷെ ഇന്ത്യക്ക് പുറത്ത് ഏറ്റവും ഉന്നത സ്ഥാനത്തിരിക്കുന്ന മലയാളി, ഇപ്പോള് ഏഷ്യന് ഡെവലപ്പ്‌മെന്റ് ബാങ്കിന്റെ ഡയറക്ടര് ജനറല് ആണ്, https://en.wikipedia.org/wiki/Vinod_Thomas) അമേരിക്കയിലേക്ക് വിസ കിട്ടാന് അന്നും ഇന്നും ഏറ്റവുമെളുപ്പം ഇതുപോലെ റെപ്യുട്ടഡ് ആയ സ്ഥാപനത്തിലെ ഒരു ക്ഷണക്കത്ത് സംഘടിപ്പിക്കുകയാണ്. ട്രെയിനിംഗ് മൂന്നുദിവസത്തെ ആണെങ്കിലും വിസ പത്തുവര്‍ഷത്തേക്ക് കിട്ടി.\nഅന്ന് ഇന്റര്‍നെറ്റ് ഉണ്ടെങ്കിലും booking.com ഒന്നുമില്ലാത്തതിനാല് ട്രാവല് ഏജന്റാണ് ടിക്കറ്റും ഹോട്ടലുമൊക്കെ ബുക്ക് ചെയ്യുന്നത്. ബ്രൂണെയിലെ എന്റെ സുഹൃത്താണ് മുറി ബുക്ക് ചെയ്തത്. രാവിലെ അഞ്ചര മണിക്കാണ് വാഷിംഗ്ടണിലെ അന്താരാഷ്ട്ര വിമാനത്താവളത്തില് എത്തുന്നത്. അമേരിക്കയില് എല്ലാവര്ക്കും കാറൊക്കെ ഉള്ളത് കൊണ്ടാകണം തലസ്ഥാനമായ വാഷിംഗ്ടണില് പോലും അന്ന് ട്രെയിനോ മെട്രോയോ പോലുള്ള കണക്ടിവിറ്റിയില്ല, അന്നെനിക്ക് എയര്‍പോര്‍ട്ട് സൂപ്പര് ഷട്ടില് (https://www.supershuttle.com/locations/washingtondcaiad/) എന്ന പരിപാടിയെപ്പറ്റി അറിയില്ലാത്തതിനാല് ടാക്‌സി വിളിച്ചു. വികസിതരാജ്യങ്ങളില് ടാക്‌സിയിലിരുന്ന് മീറ്ററില് നോക്കിയാല് നെഞ്ചിടിപ്പ് കൂടും. കമ്പനി കാശ് തരുന്ന ട്രിപ്പ് അല്ലെങ്കില് ഒരു കാലത്തും വികസിത രാജ്യങ്ങളില് ടാക്‌സി വിളിക്കരുത്, ആയുസ്സു കുറയും, പണവും.\nരാവിലെയാണ് ഹോട്ടലിലെത്തുന്നത്. പണ്ട് തിരുവനന്തപുരത്ത് ലോഡ്ജില് എപ്പോള് ചെന്നാലും റൂം എടുക്കാം. 24 മണിക്കൂറാണ് ചെക്ക് ഔട്ട് സമയം. അമേരിക്കയില് അതൊന്നും നടക്കില്ല. ഉച്ചക്ക് രണ്ടുമണിക്കാണ് ചെക്ക് ഇന്. അതുവരെ വേണമെങ്കില് ലോബിയിലിരിക്കാം. (ഔദാര്യം), അല്ലെങ്കില് ഒരു ദിവസത്തെ റേറ്റ് വേറെ കൊടുക്കണം. ഇതിലൊന്നും വിട്ടു വീഴ്ച ഒന്നുമില്ല. നമ്മള് ഇരുപത്തി നാല് മണിക്കൂര് യാത്ര ചെയ്ത് ജെറ്റ് ലാഗ് അടിച്ചിരിക്കുകയാണെന്നതൊന്നും അവര് ഗൗനിക്കുകയെ ഇല്ല.\nഞാന് പറഞ്ഞുവന്നത് 20 വര്‍ഷം മുമ്പ് വിദേശയാത്ര ചെലവു കുറഞ്ഞതാക്കാന് വലിയ ബുദ്ധിമുട്ടായിരുന്നു എന്നാണ്. ഇന്നത്തെ പോലെ വിവരങ്ങളൊന്നും നമ്മുടെ വിരല്‍ത്തുമ്പിലില്ല. ആദ്യത്തെ അമേരിക്കന് യാത്രക്ക് അയ്യായിരം ഡോളറെങ്കിലും ചെലവായിക്കാണും.\nആ യാത്രയില് ഒരു ഗുണം ഉണ്ടായി. എനിക്ക് ട്രാവല് ഏജന്റ് മുറി ബുക്ക്‌ചെയ്തത് വാട്ടര്‍ഗേറ്റിലെ ഒരു ഹോട്ടലിലായിരുന്നു. പിന്നീടാണ് ഞാനറിഞ്ഞത് അതേ ഹോട്ടലിലാണ് റിപ്പബ്ലിക്കന് പാര്‍ട്ടി ഓഫിസില് ചാരപ്രവൃത്തിക്കായി പ്രസിഡന്റ് നിക്‌സന്റെ കൂട്ടാളികള് പ്ലാന് ചെയ്തത് ഈ ഹോട്ടലിലെ മുറിയിലിരുന്നാണെന്ന്. ആ മുറി അന്ന് ചരിത്രമായി സൂക്ഷിച്ചിരിന്നു. ഇന്ന് ഞാന് ഗൂഗിള് ചെയ്യാന് നോക്കിയപ്പോള് ഉണ്ട് ആ ഹോട്ടല് തന്നെ മാറി സ്റ്റുഡന്റ് ഹോസ്റ്റല് ആക്കിയത്രെ (https://www.washingtonian.com/2013/06/27/soon-there-could-be-no-traces-of-the-watergate-scandal-at-watergate/) . ചരിത്രം കാണാന് പറ്റിയതില് ഒരു സന്തോഷം, കുറച്ചു കാശ് പോയാല് എന്താ.\nഇക്കാലത്ത് നമ്മുടെ യാത്ര ചെലവ് കുറഞ്ഞതാക്കാന് ധാരാളം സംവിധാനങ്ങളുണ്ട്. ഇതേ യാത്ര ഞാന് ഇന്ന് ചെയ്താല് രണ്ടായിരം ഡോളര് പോലും ആകില്ല. വേണമെങ്കില് അതിലും കുറച്ചും ഒരാഴ്ച അമേരിക്കന് യാത്ര ചെയ്യാം. ചില മാര്‍ഗ്ഗങ്ങള് നോക്കാം.\nപൊതുഗതാഗതം ഉപയോഗിക്കുക: വികസിത രാജ്യങ്ങളില് ടാക്‌സിയില് കയറിയാലത്തെ കാര്യം പറഞ്ഞല്ലോ. ഇന്ത്യയില് ടാക്‌സി അത്ര ചിലവില്ല, എന്നാലും ബസിന്റെ റേറ്റ് വച്ച് നോക്കുമ്പോള് ഒന്നുമല്ല. ഇന്ത്യയില് പക്ഷെ ഏറ്റവും ചിലവ് കുറഞ്ഞത് ട്രെയിന് തന്നെയാണ്. പണ്ടൊക്കെ ട്രെയിനുകള് പത്തും പന്ത്രണ്ടും മണിക്കൂറുകള് ഒക്കെ വൈകുന്നത് സാധാരണ ആയിരുന്നു. ഇപ്പോള് അങ്ങനെ അല്ല. ടോയിലറ്റിന്റെ കാര്യത്തില് ഒക്കെ അല്പം അഡ്ജസ്റ്റ് ചെയ്യാമെങ്കില് ഇന്ത്യയില് ട്രെയിന് യാത്ര ലോകത്തിലെ തന്നെ ഏറ്റവും ചിലവ് കുറഞ്ഞ യാത്ര പദ്ധതി ആണ്. യൂറോപ്പില് ആണെങ്കില് ട്രെയിനുകള് ഏറെ ചിലവുള്ളതാണ്. മുന്‍കൂര് ബുക്ക് ചെയ്താല് വിമാനവും അല്ലെങ്കില് ബസും ആണ് ഒരു മുന്നൂറു കിലോമീറ്ററില് കൂടുതല് ഉള്ള ദൂരങ്ങളിലേക്ക് ലാഭം. പല രാജ്യങ്ങളിലും പക്ഷെ കുറെ ദിവസം യാത്ര ചെയ്യുകയാണെങ്കില് ട്രെയിന് പാസ്സ് എടുക്കുന്നത് ലാഭം ആണ് (യുറെയില് പാസ്സ്, സ്വിസ്സ് പാസ്സ്, ജെറെയില് പാസ്സ് ഒക്കെ ഇങ്ങനെ ആണ്). https://www.swisspass.ch/auth/login .\nവികസിതരാജ്യങ്ങളിലെല്ലാം പൊതുഗതാഗതം നല്ല നിലവാരമാണ് പുലര്‍ത്തുന്നത്. അതിനാല് വിമാനമിറങ്ങിയാല് അഴകിയ രാവണനില് കൊച്ചിന് ഹനീഫ ചെയ്യുന്നതുപോലെ മുംബൈയില് നിന്ന് വന്നതുകൊണ്ട് മാത്രം ടാക്‌സി പിടിക്കേണ്ട കാര്യമില്ല. ജനീവയില് ആര്‍ക്കും അടുത്ത 80 മിനിറ്റ് ഇവിടുത്തെ ട്രാം, ബസ്, ബോട്ട് എല്ലാം ഫ്രീയാണ്.\nഫ്രീടിക്കറ്റ് എയര്‍പോര്‍ട്ടില് കസ്റ്റംസിന് തൊട്ടുമുമ്പ് ഉണ്ട്. അപ്പോള് വിമാനമിറങ്ങി ഹോട്ടലിലെത്തുന്നതിന് അഞ്ചുപൈസ പോലും ചെലവില്ല. മറ്റു രാജ്യങ്ങളില് ഇതുപോലെ സൗകര്യമില്ലെങ്കിലും പൊതുഗതാഗതം (മെട്രോ, ബസ്) ഉപയോഗിക്കുന്നത് ചെലവ് പത്തിലൊന്നായി ചുരുക്കും. നഗരത്തിനകത്ത് യാത്രചെയ്യുന്നതും എപ്പോഴും പൊതുഗതാഗതത്തിലായിരിക്കണം. അതാണ് അനുഭവങ്ങള്‍ക്ക് നല്ലത്. (ലോകത്ത് എല്ലായിടത്തും പൊതുഗതാഗതം സുരക്ഷിതമല്ല. അതിനെപ്പറ്റി വിശദമായെഴുതാം).\nമിക്കവാറും യൂറോപ്യന് രാജ്യങ്ങളില് ഓരോ നഗരത്തിലും ഒരു ദിവസത്തേക്കോ ഒരാഴ്ചത്തേക്കോ ഒക്കെ എല്ലാ പൊതു ഗതാഗതവും ഫ്രീ ആയി ഉപയോഗിക്കാന് ഉള്ള പാസ് കിട്ടും. ജനീവയില് ഒരു ദിവസത്തേക്ക് പത്തു ഫ്രാങ്ക് ആണ് ഇതിന്റെ ചാര്‍ജ്. ബസ്, ട്രാം, ബോട്ട് എല്ലാം ഉപയോഗിക്കാം. പഠിക്കുന്നവര്‍ക്ക്, കുട്ടികള്‍ക്ക്, പ്രായമായവര്‍ക്ക് എന്നിങ്ങനെ പല ഇളവുകള് വേറെയും ഉണ്ട്. http://www.tpg.ch/en/web/site-international/fares-2015 .\nവില കുറഞ്ഞ വിമാനടിക്കറ്റ്: എവിടേക്കെങ്കിലും ഔദ്യോഗികമല്ലാത്ത യാത്ര പോകുമ്പോള് നമ്മള് ഓഫിസില് അവധി കിട്ടുന്ന സമയംനോക്കി ടിക്കറ്റ് ബുക്ക് ചെയ്യാന് നില്‍ക്കരുത്. ആ രാജ്യത്തേക്ക് ഏറ്റവും കുറഞ്ഞനിരക്കില് ടിക്കറ്റ് കിട്ടുന്ന സമയത്തായിരിക്കണം നിങ്ങള് യാത്ര പ്ലാന് ചെയ്യണ്ടത്. ക്രിസ്ത്മസ്, ന്യൂ ഇയര് ഒക്കെ എല്ലായിടത്തും ടൂറിസ്റ്റുകളുടെ തള്ളിച്ചയുള്ള സമയമായതുകൊണ്ട് ടിക്കറ്റിനും വിലക്കൂടുതലായിരിക്കും.\nനവംബറും ഫെബ്രുവരിയും ലോ സീസണ് ആണ്. ലോകത്തെ അനവധി രാജ്യങ്ങളില് കുട്ടികളുടെ പരീക്ഷയുള്ള മെയ് മാസവും ഏതാണ്ട് ഇതുപോലെയാണ്. (ഓരോ രാജ്യത്തുനിന്ന് അവിടുത്തെ അവധിക്കാലം, കാലാവസ്ഥ, പ്രത്യേക ആഘോഷങ്ങള് ഇതൊക്കെ അനുസരിച്ച് ചെലവ് കൂടും). ഇതൊക്കെ അഞ്ചുനിമിഷം കൊണ്ട് ഇന്റര്‍നെറ്റില് കണ്ടെത്താം. (http://thriftynomads.com/booking-cheapest-flight-possible-anywhere/)\nമാസങ്ങളിലെ മാറ്റം പോലെ ദിവസങ്ങളിലുമുണ്ട്. ആഴ്ചാവസാനം (പ്രത്യേകിച്ച് വെള്ളിയും, ഞായറും) യാത്രക്ക് ചെലവ് കൂടുതലാണ്. ഗള്‍ഫിലും ഇറാനിലും സുഡാനിലും ആഴ്ചാവസാനം എന്നാല് ബുധനും വ്യാഴവുമാണ്. അപ്പോള് ചൊവ്വാഴ്ചത്തെ ടിക്കറ്റിന് വെള്ളിയാഴ്ചത്തേതിലും കുറവാണ്.\nവിമാനക്കമ്പനികള്‍ക്ക് പലതാണല്ലോ റേറ്റ്. സാധാരണ പ്രീമിയം എയര്‍ലൈനുകളില് തന്നെ ഇരുപതോ മുപ്പതോ ശതമാനം മാറ്റമുണ്ടാകാം. വിവിധ എയര്‍ലൈനുകളുടെ റേറ്റ് ഒരുമിച്ചു കാണിക്കുന്ന (https://www.makemytrip.com/ , https://www.ebookers.ch/) ഇവ നോക്കി കുറഞ്ഞ റേറ്റ് എളുപ്പത്തില് കണ്ടുപിടിക്കാം.\nയൂറോപ്പിനകത്ത് രാജ്യങ്ങളില് യാത്രചെയ്യാന് ഏറ്റവും ചെലവ് കുറവ് വിമാനത്തിനാണെന്ന് പറഞ്ഞല്ലോ. മുന്‍കൂട്ടി ബുക്ക് ചെയ്താല് ജനീവയില്‍നിന്നും പാരീസിലേക്ക് മുപ്പത് ഫ്രാങ്കേ ഉള്ളു. അതേസമയം ബസിന് നാല്പതും ട്രെയിനിന് എണ്‍പതും ഫ്രാങ്ക് കൊടുക്കണം. ഒരു കാര്യം പ്രത്യേകം ശ്രദ്ധിക്കണം. നമ്മള് നാട്ടിലിരുന്ന് കൊച്ചി, ജനീവ, പാരീസ്, ആംസ്റ്റര്‍ഡാം, വെനീസ്, റോം, കൊച്ചി എന്നിങ്ങനെ പ്ലാനുണ്ടാക്കി അതിന്റെ റേറ്റ് നോക്കിയാല് വളരെ കൂടുതലായിരിക്കും, കാരണം, പരസ്പരധാരണയില്ലാത്ത ഒന്നിലധികം വിമാനക്കമ്പനികള് ഉള്‍പ്പെടുന്ന ടിക്കറ്റ് ഏറെ ചെലവുള്ളതാണ്. മറിച്ച് കൊച്ചിജനീവകൊച്ചി ടിക്കറ്റ് എടുക്കുകയും യൂറോപ്പിലെ ടിക്കറ്റ് യൂറോപ്പിലെ തന്നെ എയര്‍ലൈനില് (ഉദാ: ഈസിജെറ്റ്) എടുക്കുകയും ചെയ്താല് റേറ്റ് നന്നായി കുറയും. ഗള്‍ഫിലെ വിമാനക്കമ്പനികള് ഒരു സ്ഥലത്തിറങ്ങി മറ്റൊരിടത്തുനിന്നും തിരിച്ചുവരുന്ന (ഉദാ: കൊച്ചിദുബായ്ജനീവപാരീസ്ദുബായ്‌കൊച്ചി) ടിക്കറ്റ് ഒരേ നിരക്കില് തരാറുണ്ട് (Openjaw ticket). യൂറോപ്യന് വിമാനക്കമ്പനികളില് ഇതിന് വലിയ ചാര്‍ജ്ജാണ്.\nഅമേരിക്കയില് ആഭ്യന്തരമായി ലോ കോസ്റ്റ് എയര്‍ലൈന് ഒന്നുമില്ലെങ്കിലും ഒരാഴ്ചത്തേയും ഒരു മാസത്തെയുമൊക്കെ ട്രാവല് പാസുകളുണ്ട്. ഇന്ത്യയിലും ഇത്തരം ട്രാവല് പാസ്സ് ഉണ്ട്, പല നിയന്ത്രണങ്ങളും ഉണ്ടെങ്കിലും, (http://www.indiatraveltours.com/india-tours-discover-india.htm).\nചിലവ് കുറഞ്ഞ താമസം: യാത്രയില് പണ്ടൊക്കെ ഏറ്റവും ചെലവുള്ള കാര്യം താമസമായിരുന്നെങ്കില് ഇന്റര്‍നെറ്റ് വന്നതോടെ ഇത് ഏറെ കുറഞ്ഞു. എന്റെ സുഹൃത്തുക്കള് സാജനും ബിന്ദുവും പാരീസില് താമസിച്ചത് വെറും പതിനഞ്ച് യൂറോക്കാണ്. ഞാനിതുവരെ 100 യൂറോക്ക് താഴെ താമസിക്കാന് പഠിച്ചിട്ടില്ല. https://www.airbnb.com/ എന്ന പ്രസ്ഥാനമാണ് താമസത്തെ ഇത്ര ചെലവ് കുറഞ്ഞതാക്കിയത്. അവിടെ പോയി ഒരു പ്രൊഫൈലുണ്ടാക്കി, പോകേണ്ട നഗരത്തില് സേര്‍ച്ച് ചെയ്യുക. കിട്ടുന്ന സ്ഥലങ്ങളിലെ യൂസര് റിവ്യൂ പരിശോധിച്ച് ബുക്ക് ചെയ്യുക. കഴിഞ്ഞു കാര്യം. നല്ല റിവ്യൂ ഉള്ള സ്ഥലങ്ങളില് പോയി ധൈര്യമായി താമസിക്കാം. കഴിഞ്ഞ ദിവസം പറഞ്ഞത് പോലെ താമസിക്കുക മാത്രമല്ല നാട്ടുകാരും ആയി പരിചയപ്പെടാം എന്നതും ഇതിന്റെ ഒരു ഗുണം ആണ്.\nചെറുപ്പക്കാരായ സഞ്ചാരികള്‍ക്ക് ഏറെ ഗുണകരമായത് യൂത്ത് ഹോസ്റ്റലുകള് ആണ്. മിക്കവാറും നഗരങ്ങളില് ഇതുണ്ട്. യൂറോപ്പില് പലതും നാലും എട്ടും പേര് ഒരുമിച്ചുള്ള മുറികള് ആയിരിക്കും, പലതിലും ആണ് പെണ് വ്യത്യാസം ഉണ്ടാകില്ല (മനസ്സില് ഒരു ലഡു പൊട്ടിച്ചോ, കുഴപ്പമില്ല, നാട്ടിലെ തനി സ്വഭാവം കാണിച്ചാല് അവര് കരണത്ത് പൊട്ടിക്കും എന്ന് മാത്രം). ലാഭമായി താമസിക്കാം എന്ന് മാത്രമല്ല ഏറെ നാടുകളില് നിന്നും വരുന്ന ചെറുപ്പക്കാരായ സഞ്ചാരികളും ആയി പരിചയപ്പെടാം എന്നതാണ് ഇതിന്റെ പ്രത്യേക ഗുണം. (http://www.youthhostel.ch/de/hostels?gclid=EAIaIQobChMIjo7D7tvm1gIVipPtCh0rngZGEAAYAiAAEgIJYvD_BwE), നാട്ടില് നിന്ന് വരുന്ന കുട്ടികള്, ആണ്‍കുട്ടികള് ആണെങ്കിലും പെണ് കുട്ടികള് ആണെങ്കിലും ഇവിടെ താമസിക്കണം എന്നതാണ് എന്റെ നിര്‍ദ്ദേശം.\nഇംഗ്ലണ്ടില് ഞാന് ആദ്യം പോയപ്പോള് താമസിച്ചത് ഒരു കോളേജിന്റെ ഹോസ്റ്റലില് ആയിരുന്നു. പത്തോ പതിനഞ്ചോ പൗണ്ട്, അത്രേ ഉള്ളൂ, രാവിലെ ഭക്ഷണം ഫ്രീ. ഏറെ ലാഭം ആണെന്ന് മാത്രമല്ല, അവിടുത്തെ മിടുക്കന്മാരായ കുട്ടികളെ പരിചയപ്പെടാനുള്ള അവസരം കൂടിയാണ്. http://www.universityrooms.com/en/countries/GB. നമ്മുടെ കുട്ടികള്‍ക്കും ആഗോളമായ ചിന്തയും ബന്ധങ്ങളും ഉണ്ടാകണമെങ്കില് നമ്മുടെ ഹോസ്റ്റലുകളും ഇത് പോലെ തുറന്നു കൊടുക്കണം. ഔദ്യോഗികം ആയിട്ടല്ലെങ്കിലും ഞങ്ങള് ഒക്കെ ബോംബെയിലും ഡല്‍ഹിയിലും ഒക്കെ പോയാല് അവിടുത്തെ ഐ ഐ ടി കളില് പോയി ഹോസ്റ്റലില് നാട്ടില് പോയ മലയാളികളുടെ മുറിയില് താമസിക്കാറുണ്ട്. ഇതൊക്കെ എന്തുകൊണ്ടാണ് ഒരു സംവിധാനം ആക്കാത്തത് ?\nറെയില്‍വേ സ്റ്റേഷനിലെ താമസം: ഇന്ത്യയിലെ പല റെയില്‍വേ സ്റ്റേഷനുകളിലും വളരെ ചിലവ് കുറഞ്ഞ താമസ സൗകര്യങ്ങള് ഉണ്ട്. സുരക്ഷിതവും ആണ്. ഇത് ഓണ്‍ലൈന് ആയി ബുക്ക് ചെയ്യാമെന്ന് തോന്നുന്നു, പണ്ടൊന്നും ബുക്കിങ് ഒന്നും നടക്കില്ല, ട്രെയിന് ഇറങ്ങി ചെല്ലുമ്പോള് റൂം കിട്ടിയാല് കിട്ടി. അധികം ആര്‍ക്കും ഇതറിയില്ലാത്തതു കൊണ്ട് മിക്കവാറും കിട്ടും.\nഗസ്റ്റ് ഹൗസുകളും റസ്റ്റ് ഹൗസുകളും: ഇന്ത്യയിലെ ഒരു പ്രത്യേക പരിപാടിയാണ് റെസ്റ്റ് ഹൗസുകളും ഗസ്റ്റ് ഹൗസുകളും. സര്‍ക്കാര് വകുപ്പുകളുടെ ഉടമസ്ഥതയില് ഇന്ത്യയില് ഉടനീളം അനവധി അടിപൊളി റസ്റ്റ് ഹൗസുകള് ഉണ്ട്. മന്ത്രിമാര് തൊട്ടു താഴെ ഉള്ള സര്‍ക്കാര് ഉദ്യോഗസ്ഥര്‍ക്ക് ഔദ്യോഗികം ആയി യാത്ര ചെയ്യുമ്പോള് താമസിക്കാന് ആണ് ഇത് ഉദ്ദേശിച്ചിട്ടുള്ളത്. പണ്ടൊക്കെ ഹോട്ടലുകള് ഒന്നും ഇല്ലാത്ത കാലത്ത് ഉണ്ടാക്കിയതാകണം. ഇപ്പോള് വാസ്തവത്തില് ഇതൊക്കെ ഹോട്ടലുകള് ആക്കി എല്ലാവര്ക്കും തുറന്നു കൊടുത്ത് കാശുണ്ടാക്കേണ്ടതാണ്. അതിനു പകരം അധികാരം ഉള്ളവര്‍ക്കും, അവരും ആയി ബന്ധം ഉള്ളവര്‍ക്കും, ഇതിനെ പറ്റി അറിവുള്ളവര്‍ക്കും ഒക്കെ വളരെ കുറഞ്ഞ ചിലവില് നന്നായി താമസിക്കാന് ഉള്ള സ്ഥലമായി ഇത് മാറിയിട്ടുണ്ട്. എവിടെ പോകുമ്പോഴും, പ്രത്യേകിച്ച് ഹില് സ്റ്റേഷനില് ഒക്കെ ഏതൊക്ക റസ്റ്റ് ഹൌസ് ഉണ്ടെന്ന് ചെക്ക് ചെയ്യുന്നത് നല്ലതാണ്.\nപൊതു മേഖല സ്ഥാപനങ്ങളുടെയും യൂണിവേഴ്‌സിറ്റികളുടെയും ഒക്കെ ഗസ്റ്റ് ഹൗസുകളും ഇതുപോലെ അനവധി ഉണ്ട്. പുറത്ത് അയ്യായിരം രൂപ ചിലവുള്ള സ്ഥലങ്ങള് അഞ്ഞൂറ് രൂപക്ക് താരമാകും. ഇതൊന്നും അത്ര ശരിയല്ല, പക്ഷെ ലോകം നമ്മള് ഒറ്റക്കല്ലല്ലോ നന്നാക്കേണ്ടത്.\nഭക്ഷണം പാചകം ചെയ്യാനുള്ള സൗകര്യം: യാത്രകളിലെ ചിലവ് ഏറെ കുറക്കാന് പറ്റും നമ്മള് ചെല്ലുന്ന ഇടത്ത് ഭക്ഷണം പാചകം ചെയ്യാനുള്ള സൗകര്യം ഉണ്ടെങ്കില്. യൂത്ത് ഹോസ്റ്റലുകളില് ഒക്കെ പലപ്പോഴും എല്ലാവര്ക്കും ഉപയോഗിക്കാവുന്ന അടുക്കള കാണും. AirBnB എടുക്കുമ്പോള് അവിടെ പാചകം ചെയ്യാനുള്ള സൗകര്യവും അനുമതിയും ഉണ്ടോ എന്ന് നോക്കുക. ഇന്ത്യക്കാരുടെ പാചകം നാട്ടുകാരെ മുഴുവന് 'നാറ്റിക്കുന്നതാണ്' എന്ന് നമുക്ക് തോന്നില്ലെങ്കിലും സത്യമാണ്, അത് കൊണ്ട് തന്നെ അക്കാര്യം പ്രത്യേകം പറയണം. കുടുംബവും ആയി പോവുകയാണെങ്കില് സര്‍വീസ്ഡ് അപ്പാര്‍ട്ട്‌മെന്റുകള് എടുക്കുന്നത് ഏറെ ലാഭം ആണ്. (http://www.bangkok.com/top10-serviced-apartment.htm )\nചിലവ് കുറഞ്ഞ ഹോട്ടലുകള്: യാത്രയില് ചിലവ് കുറക്കുക പ്രധാനം ആണെങ്കിലും സുരക്ഷയാണ് പരമ പ്രധാനം. താമസത്തിന്റെ കാര്യത്തില് കൂടുതല് ലാഭം നോക്കുന്നവര് ഒരു കാര്യം കൂടി ശ്രദ്ധിക്കണം. പൊതുവില് നൂറ്റിയമ്പത് ഡോളര് ചോദിക്കുന്ന സൗകര്യമുള്ള ഹോട്ടലുകളില് ഏതെങ്കിലുമൊരു ഹോട്ടലുകാരന് മാത്രം എണ്‍പതേ ചോദിക്കുന്നുള്ളുവെങ്കില് അതില് എന്തോ കുഴപ്പമുണ്ട്. ഇത് ഹോട്ടലിന്റെ റിവ്യൂവില് വ്യക്തമാകണമെന്നില്ല. ഹോട്ടലിരിക്കുന്ന സ്ഥലത്ത് എത്തിപ്പെടാന് ബുദ്ധിമുട്ടോ, റിപ്പയറിംഗ് നടക്കുന്നതിനാല് റെസ്റ്റോറന്റ് അടച്ചിട്ടിരിക്കുന്നതോ ആ പ്രദേശം സുരക്ഷിതം അല്ലാത്തതോ ഒക്കെയായാകാം കാരണം.\nഓണ്‍ലൈന് ബുക്കിങ്ങിലെ തന്ത്രങ്ങള്: സുരക്ഷാകാരണങ്ങളാല് എനിക്ക് ഏതു ഹോട്ടലിലും താമസിക്കാന് ഔദ്യോഗിക അനുമതിയില്ല. ഓരോ നഗരത്തിലും ഞങ്ങളുടെ സുരക്ഷാ വിഭാഗം കുറെ ഹോട്ടലുകള് പരിശോധച്ചു ഉറപ്പു വരുത്തിയിട്ടുണ്ട്, അവിടെ മാത്രമേ താമസിക്കാന് പറ്റൂ. അത് കൊണ്ട് തന്നെ കൂടുതല് സമയവും ഞാന് ഹോട്ടലുകളില് ആണ് താമസിക്കുന്നത്. പണ്ടൊക്കെ ഒരു ഓണ്‍ലൈന് ബുക്കിങ് വഴി ആണ് റൂം ബുക്ക് ചെയ്യാറുള്ളത്. ഞാന് സ്ഥിരം യാത്രികനായതിനാല് ഞാനവിടെ ജീനിയസ് മെമ്പര് ഒക്കെ ആണ്. 10% സ്‌പെഷ്യല് കിഴിവ് എന്നൊക്കെ പറഞ്ഞ് സുഖിപ്പിക്കും. ഞാനൊരിക്കല് ഹരീഷ് വാസുദേവന് വേണ്ടി മലേഷ്യയില് ഒരു റൂം നോക്കി. ജീനിയസായതിനാല് എനിക്ക് 3600 രൂപക്ക് തരാമെന്ന് അവര് ഓഫര് ചെയ്തു. അതേസമയം അതെ ബുക്കിങ് സൈറ്റില് കൊച്ചിയിലിരുന്ന് സേര്‍ച്ച് ചെയ്ത ഹരീഷിന് അതേ റൂം 2500ന് വാഗ്ദാനം ചെയ്തു. അന്ന് തീര്‍ന്നതാ തിരുമേനി ഈ ഓണ്‍ലൈന് സുഖിപ്പിക്കലുകാരുമായുള്ള ബന്ധം. ഇത് പോലെ പല തട്ടിപ്പും അവരുടെ അടുത്തുണ്ട്. നമ്മള് ഒരിക്കല് നോക്കിയ സ്ഥലത്ത് രണ്ടാമത് നോക്കിയാല് (അതെ കമ്പ്യൂട്ടറില് നിന്നും) ആ റൂമിന്റെ റേറ്റ് കൂടി എന്ന് കാണിക്കും, നമ്മളെ പേടിപ്പിക്കാനും വേഗം ബുക്ക് ചെയ്യിക്കാനും. അതിലൊന്നും വീഴരുത്.\nഇപ്പോള് ഗൂഗിള് തന്നെ താമസവും വിമാനടിക്കറ്റും സജസ്റ്റ് ചെയ്യുന്നുണ്ടല്ലോ (https://support.google.com/websearch/answer/6276008). ഞാന് ഒരു സ്ഥലത്തിന്റെ പേരടിക്കുമ്പോഴേക്കും അവിടുത്തെ ഹോട്ടലുകളുടെ ലിസ്റ്റ് അടിച്ചു തരും. ഈ ഗൂഗിള് നമ്മുടെ എല്ലാ കാര്യങ്ങളും അറിയുന്നത് അത്ര നല്ല കാര്യം ഒന്നുമല്ല, പക്ഷെ ഇപ്പോള് തന്നെ നമ്മുടെ കാര്യങ്ങള് എല്ലാം ഗൂഗിളിന് അറിയാം. വലിയ താമസമില്ലാതെ നമ്മുടെ സേര്‍ച്ച് ഹിസ്റ്ററി നോക്കി പറ്റിയ പങ്കാളിയെയും ഗൂഗിള് ഇങ്ങോട്ടു സജസ്റ്റ് ചെയ്യും എന്നാണ് എന്റെ ഇരിത്. കുറ്റം പറയാനാവില്ല, നമ്മുടെ ഇഷ്ടങ്ങള് നമ്മളെക്കാള് സത്യസന്ധമായി അറിയാവുന്നത് ഗൂഗിളിനാണല്ലോ!.\nചിലവ് കുറഞ്ഞ ഭക്ഷണം: യാത്രയിലെ ഭക്ഷണത്തെപ്പറ്റി ഞാന് പിന്നീട് വിശദമായെഴുതാം. ഇവിടെ എങ്ങനെയാണ് യാത്രയില് ഭക്ഷണത്തിന്റെ ചെലവ് കുറക്കാന് പറ്റുന്നതെന്ന് മാത്രം പറയാം. ഇത് നിങ്ങള് ഏതു രാജ്യത്താണെന്നതും ഏതൊക്കെ ഭക്ഷണം കഴിക്കില്ല എന്നതും അനുസരിച്ചിരിക്കും. പൊതുവെ പറഞ്ഞാല് ഏഷ്യന് രാജ്യങ്ങളില് (കൊറിയയും ജപ്പാനും ഒഴിച്ച്) ഭക്ഷണത്തിന് വില തീരെ കുറവാണ്. അങ്ങോട്ട് പോകുന്നുവെങ്കില് ഭക്ഷണച്ചെലവില് അധികം വേവലാതി വേണ്ട. . യൂറോപ്പില് കാര്യങ്ങള് തിരിച്ചാണ്. ഹോട്ടലില് ഭക്ഷണം കഴിക്കുന്നതിലും നല്ലത് അതിന്റെ അഞ്ചിലൊന്ന് വിലയില് സൂപ്പര് മാര്‍ക്കറ്റില് നിന്ന് ഭക്ഷണം പാക്ക് ചെയ്തുവാങ്ങാം. ഭക്ഷണച്ചെലവ് കുറക്കാന് ചില നിര്‍ദ്ദേശങ്ങള്.\nലോകത്തെവിടെയും വയറിന് അസുഖം വരാത്തതും വലിയ വിലയില്ലാത്തതും ആണ് കെ.എഫ്.സി യും മക് ഡൊണാള്‍ഡും. എന്നാല് ഇത് കഴിക്കാന് വേണ്ടി ലോകയാത്ര ചെയ്യുന്നത് കഷ്ടമാണ് താനും.\nബ്രേക്ക് ഫാസ്റ്റിന് ബ്രെഡ്, ജാം, ബട്ടര്, ഓട്‌സ്, ഹണി, ഫ്രൂട്ട് ജ്യൂസ് എല്ലാം സൂപ്പര് മാര്‍ക്കറ്റില്‍നിന്ന് വാങ്ങി കരുതിയാല് മതി.\nനാട്ടില്‍നിന്ന് പരിപ്പും പാലക്ക് പനീറും പാക്ക് ചെയ്ത് വരുന്നവരെ ഞാന് കണ്ടിട്ടുണ്ട്. അല്പം ബോറ് പരിപാടിയാണ്. എന്നാല് ചമ്മന്തിപ്പൊടിയോ അച്ചാറോ കൈയില് കരുതുന്നതില് തെറ്റുമില്ല. ഏതു ഭക്ഷണവും നമ്മുക്ക് അത് വച്ച് അകത്തെത്തിക്കാം. ബ്രെഡും ചമ്മന്തിപ്പൊടിയും എന്റെ ഇഷ്ട കോമ്പിനേഷന് ആണ്.\nനല്ല മന സംയമനം ഉള്ളവര്‍ക്ക് ഒരു പണി പറഞ്ഞു തരാം. വലിയ സൂപ്പര് മാര്‍ക്കറ്റിനകത്തും ഐക്കിയയിലും കാസിനോകളിലും ഒക്കെ താരതമ്യേന ചിലവ് കുറഞ്ഞ അടിപൊളി ഭക്ഷണം കിട്ടും. ആളുകളെ ഷോപ്പിങ്ങിലും ഗാംബ്ലിങ്ങിലും പിടിച്ചു നിര്‍ത്താനുള്ള വ്യാപാര തന്ത്രം ആണിത്. നിങ്ങള്‍ക്ക് അകത്തു കയറി ഭക്ഷണം കഴിച്ചിട്ട് അവരുടെ വലയില് പെടാതെ പുറത്തിറങ്ങാം എന്ന് ധൈര്യം ഉണ്ടെങ്കില് ഇവിടുങ്ങളില് പോയാല് മതി.\nപല സൂപ്പര് മാര്‍ക്കറ്റിനുള്ളിലും ചൂടുള്ള ഭക്ഷണം കിലോക്കണക്കിന് കുറഞ്ഞ വിലയില് തൂക്കിവില്‍ക്കുന്നുണ്ടാകും. ജപ്പാനിലെ റെയില്‍വേ സ്റ്റേഷനിലും നല്ല ഭക്ഷണം പാക്ക് ചെയ്തു വച്ചിട്ടുണ്ടാകും. (http://justbento.com/handbook/bento-culture/all-about-ekiben-japanese-train-station-bentos)\nനിങ്ങള് പാചകമറിയാവുന്ന ആളോ, കുടുംബമായിട്ടോ ആണ് താമസമെങ്കില് പാചകം ചെയ്യാന് സൗകര്യമുള്ള സര്‍വിസ്ഡ് അപ്പാര്‍ട്ട്‌മെന്റ് തെരഞ്ഞെടുക്കുക. വാടക അല്പം കൂടിയാലും അത് ഭക്ഷണച്ചെലവില് ലാഭിക്കാം.\nപഴവര്‍ഗ്ഗങ്ങള് ധാരാളം വാങ്ങി കൈവശം വെച്ചാല് ആവശ്യമുള്ളപ്പോള് കഴിച്ച് വിശപ്പടക്കാം. മുന്തിരിങ്ങയില് അധികം നോട്ടം ഇല്ലാത്തതാണ് നല്ലത്.\nസിറ്റി ടൂറുകള്: ഓരോ നഗരത്തിലും നാം എത്തുമ്പോള് അവിടുത്തെ മുഖ്യ ആകര്‍ഷണങ്ങള് കാണുന്നത് പ്രധാനമാണ്. അവിടെ എത്തിയതിനു ശേഷം ഓരോന്നായി കാണാന് നോക്കിയാല് സമയവും പണവും പോകും. ഏതൊക്കെ സ്ഥലമാണ് കാണേണ്ടതെന്ന് മുന്‍കൂട്ടി നോക്കിവെക്കണം. അവിടെയെത്താന് ഏതൊക്കെ മാര്‍ഗ്ഗങ്ങളാണുള്ളതെന്നും. ഇത്തരം കാര്യങ്ങള്‍ക്ക് പൊതുവായ ഒരു മാര്‍ഗ്ഗരേഖ തരാന് എളുപ്പമല്ല. ചില സൂചനകള് ശ്രദ്ധിക്കുക.\nജപ്പാനും കൊറിയയും ഒഴിച്ചുള്ള ഏഷ്യന് രാജ്യങ്ങളില് ടാക്‌സി വിളിക്കുന്നത് വലിയ ചെലവല്ല. ഹോട്ടലില്‍നിന്നും ഏര്‍പ്പാടാക്കുന്നതും മുന്‍കൂര് റേറ്റ് പറഞ്ഞുറപ്പിച്ചതും ഇംഗ്ലീഷ് അറിയാവുന്ന ഡ്രൈവറുള്ളതും ആയിരിക്കണമെന്നു മാത്രം. തായ്‌ലാന്റിലും ടാക്‌സിക്കൂലി കുറവാണ്.\nയൂറോപ്യന് രാജ്യങ്ങളിലും ജപ്പാനിലുമെല്ലാം നഗരത്തില് പൊതുഗതാഗതം ചെലവു കുറഞ്ഞതും, രാത്രി വൈകിയും നഗരത്തിന്റെ ഏതു കോണിലും കിട്ടുകയും ചെയ്യും. കയ്യില് നിന്നാണ് പങ്ക് ചിലവാക്കുന്നതെങ്കില് ടാക്‌സി എന്ന് ഈ നാടുകളില് ചിന്തിക്കുക പോലും ചെയ്യരുത്.\nവന് നഗരങ്ങളില് എല്ലാം തന്നെ ഹോപ്പ് ഓണ് ഹോപ്പ് ഓഫ് എന്നപേരില് ഷട്ടില് ബസുകളുണ്ട് (https://www.hop-on-hop-off-bus.com/).. ഒരു ദിവസത്തേക്ക് ടിക്കറ്റെടുത്താല് നഗരം മുഴുവന് കറങ്ങുന്ന വാഹനങ്ങളാണിവ. ഓരോ പതിനഞ്ചു മിനുട്ടിലും പുതിയ ബസ് വരും. പല ഭാഷകളില് ഓഡിയോ ഗൈഡ് ഉണ്ടാകും, ചിലപ്പോള് മനുഷ്യ ഗൈഡുകളും. നമുക്ക് എവിടെനിന്നും കയറാം, എവിടെയും ഇറങ്ങാം. എനിക്കേറ്റവും ഇഷ്ടപ്പെട്ട നഗരടൂര് സംവിധാനം ഇതാണ്.\nനഗരത്തിനകത്തും നഗരത്തിന് അല്പം പുറത്തേക്കുമുള്ള ഒറ്റദിവസ ബസ് ടൂറുകള് എപ്പോഴും നല്ലതാണ്. ധാരാളം നാടുകളില് നിന്നുള്ള യാത്രികരെ കാണാം. തമാശക്കാരായ ഗൈഡുകളാണ് പൊതുവില് ഈ ടൂറുകളിലുള്ളത്. പാരീസില് നിന്നും വെര്‍സായിലേക്കോ\nബാങ്കോക്കില്‍നിന്നും Bridge Over River Kwai ) https://www.tripadvisor.com/Attraction_Review-g297924-d317608-Reviews-Bridge_Over_the_River_Kwai-Kanchanaburi_Kanchanaburi_Province.html) യിലേക്കോ ബ്രസല്‍സില്‍നിന്നും ഗെന്റിലേക്കോ ഇത്തരം യാത്രകള് നടത്തണം.\nനഗരത്തില് ബോട്ട് ടൂറുകള് ഉണ്ടെങ്കില് അതും ഉപയോഗിക്കണം. പക്ഷെ എത്ര ചീപ്പ് ആണെങ്കിലും വാട്ടര് ടാക്‌സി എന്ന സംവിധാനത്തില് കയറരുത്. മോട്ടോര് സൈക്കിള് ടാക്‌സിയിലും. സുരക്ഷയാണ് പ്രശ്‌നം...


ജര്‍മന് കലയും വാസ്തുവിദ്യയും - സര്‍വ്വവിജ്ഞാനകോശം\nജര്‍മന് കലയും വാസ്തുവിദ്യയും\nക്രൂശിതരൂപം -ദാരുശില്പം (സു.970)-കോളോണ് ദേവാലയം\nഅഞ്ചാം ശതകത്തില് ജര്‍മനിയില് കുടിയേറിയ ട്യൂട്ടോണിക് ഗോത്രത്തിലെ ലോഹപ്പണിക്കാര് സ്വര്‍ണത്തിലും വെങ്കലത്തിലും നിര്‍മിച്ച ആഭരണങ്ങളാണ് ജര്‍മന് കലയ്ക്ക് തുടക്കംകുറിച്ചത്. കരോലിംഗിയന് കാലത്തെ (751-814) വാസ്തുവിദ്യയും ശില്പ-ചിത്രരചനകളും ജര്‍മന് കലയുടെ വികസനത്തിന് വഴിയൊരുക്കി. റോമാസാമ്രാജ്യവുമായുള്ള സമ്പര്‍ക്കത്തിലൂടെ ഷാര്‍ലമേന്റെ കാലത്ത് ഫ്രാങ്കുകള് രാജകീയ-ക്രിസ്തീയ ആശയങ്ങളുമായി പൊരുത്തമുള്ള ഒരു കലാസംസ്കാരത്തിന് രൂപംനല്കി. രാജകൊട്ടാരങ്ങള്‍ക്കും ദേവാലയങ്ങള്‍ക്കും വേണ്ടിയായിരുന്നു കലാസൃഷ്ടികള് നടത്തിയിരുന്നത്. കരോലിങ്ഗിയന് സാമ്രാജ്യത്തിന്റെ വിഭജനത്തോടെ ജര്‍മന്-ഫ്രഞ്ച് സംസ്കാരങ്ങള് വ്യതിരിക്തമായി. ഓട്ടോമന് വംശം അധികാരത്തിലെത്തിയതോടെയാണ് തനത് ജര്‍മന് കലയുടെ തുടക്കം. ഇക്കാലത്തെ പ്രമുഖ വാസ്തുവിദ്യാരചന ഹിദെ ഷൈമില് 1000-ത്തില് നിര്‍മിച്ച സെന്റ് മൈക്കല് ദേവാലയമാണ്. ഇതിന്റെ രൂപകല്പന അടുത്ത രണ്ട് ശതകക്കാലത്ത് മധ്യയൂറോപ്പിലെ ദേവാലയ നിര്‍മാണങ്ങള്‍ക്ക് പ്രചോദനമായി. ഇതിന്റെ നിര്‍മാണച്ചുമതല വഹിച്ച സെന്റ് ബെണ്‍വാഡ് ബിഷപ്പുതന്നെയാണോ രൂപകല്പന നടത്തിയതെന്ന് അറിയില്ല. ഈ ബിഷപ്പുതന്നെ ഈ ദേവാലയത്തിലെ ക്രിസ്തുവിന്റെ വെങ്കലശില്പവും 4.5 മീ. ഉയരമുള്ള, ബൈബിള് രംഗങ്ങള് കൊത്തിയ വാതായനങ്ങളും നിര്‍മിക്കുന്നതിനും നേതൃത്വം കൊടുത്തിരുന്നു. റിഷെനൗ, ബാംബോര്‍ഗ് ഫുള്‍ഡ, മൈന്‍സ്, ട്രീര് എന്നിവിടങ്ങളിലെ ദേവാലയങ്ങളില് ഓട്ടോമന് കാലത്തു നിര്‍മിക്കപ്പെട്ട സ്വര്‍ണപ്പണികളും ദന്തശില്പങ്ങളും കൊളോണ് ദേവാലയത്തിലെ തടിക്കുരിശില് ആലേഖനം ചെയ്തിട്ടുള്ള യേശുവിന്റെ പീഡിതരൂപവും അക്കാലത്തെ കലാചാതുരിക്ക് നിദര്‍ശങ്ങളാണ്. ഹസ്തലിഖിത ഗ്രന്ഥങ്ങളിലെ അലങ്കരണങ്ങളുടെ കാര്യത്തിലും ചിത്രരചനാവൈഭവം പ്രകടമായിരുന്നു.\nജര്‍മന് റോമനെസ്ക് കാലഘട്ട(1050-1250)ത്തില് ഫ്രഞ്ചു സ്വാധീനം വര്‍ധിക്കുകയുണ്ടായി. ഫ്രഞ്ച് ഗോഥിക് ശൈലി അനുകരിച്ചുകൊണ്ടുള്ള കലാരചനകള്‍ക്കായിരുന്നു പ്രാമുഖ്യം. ഇക്കാലത്ത് ദേവാലയങ്ങളോടൊപ്പം നഗരങ്ങളും കലാരചനകളുടെ വികസനത്തിനു മുന്‍കൈയെടുത്തു. സ്പേയെര്, മൈന്‍സ്, വേംസ്, ബാംബെര്‍ഗ് എന്നിവിടങ്ങളിലെ ദേവാലയങ്ങളിലെ വളവുമച്ചുകളും കൂറ്റന് ഗോപുരങ്ങളും പൂമുഖങ്ങളും ശ്രദ്ധേയങ്ങളാണ്. ഇക്കാലത്ത് പ്രാദേശിക കലാശൈലികളും ഉരുത്തിരിഞ്ഞു. കൊളോണിലെ സെന്റ് മേരി ദേവാലയത്തിലെ കല്‍പ്പണികള്, ലുബെക്കിലെ ദേവാലയത്തിലെ ഇഷ്ടികശൈലി എന്നിവ പ്രസിദ്ധങ്ങളായിരുന്നു. ഹന്‍സിയാറ്റിക് ലീഗിലെ വണിക്കുകള്‍ക്കുവേണ്ടിയും ട്യൂട്ടോണിക് പ്രഭുക്കള്‍ക്കുവേണ്ടിയും ബാക്ക്്സ്റ്റൈന് ഗോഥിക് എന്ന പേരില് ഇഷ്ടിക കൊണ്ടുള്ള ഒരു വാസ്തുവിദ്യാശൈലി തന്നെ രൂപംകൊണ്ടു. റോമനെസ്ക് കാലഘട്ടം ശില്പവിദ്യ, ലോഹപ്പണി, ദന്തശില്പ നിര്‍മിതി എന്നിവയുടെ കാര്യത്തില് സമ്പന്നമായിരുന്നു. ഇക്കാലത്തെ വെങ്കല ശില്പങ്ങളായ വെര്‍ഡെന് ക്രൂശാരോഹണം (1080), ബ്രണ്‍സ്വിക് സിംഹം (1160), ബാംബെര്‍ഗ് ദേവാലയത്തിലെ ആള്‍രൂപങ്ങള് എന്നിവ പ്രശസ്തങ്ങളാണ്.\nഗോഥിക് കാലഘട്ടമായപ്പോഴേക്ക് (1250-1500) ജര്‍മന് കല ഫ്രഞ്ചു ഗോഥിക്കിന്റെയും ബര്‍ഗണ്ടി, അവിഞ്ഞോണ്, ഇറ്റലി, നെതര്‍ലന്‍ഡ്സ് എന്നിവിടങ്ങളിലെ കലാശൈലികളുടെയും സ്വാധീനതയ്ക്കു വിധേയമായി. എന്നാല് 1400 ആയതോടെ ജര്‍മനിയില് ഒരു തനതു ഗോഥിക് ശൈലി രൂപംകൊണ്ടു. ഇതിനു തെളിവാണ് മാര്‍ബര്‍ഗിലെ സെന്റ് എലിസബത്ത് ദേവാലയം, സ്റ്റ്രാസ്ബര്‍ഗിലെയും കൊളോണിലെയും ദേവാലയങ്ങള് എന്നിവ. ജര്‍മനിയില് സോണ്ടെര് ഗോഥിക് എന്ന വാസ്തുവിദ്യാശൈലി തന്നെ ഉരുത്തിരിഞ്ഞു. ഇതിനുദാഹരണങ്ങളാണ് ഹോളിക്രോസ് ദേവാലയം (ഷ്വേബിഷ്ഗ്മുണ്ട് 1351-ല് പണിയാരംഭിച്ചു), സെന്റ് ജോര്‍ജ് ദേവാലയം (ഡിങ്കെല്‍സ്ബ്യൂള്, 1448-ല് പണിയാരംഭിച്ചു) എന്നിവ. ശില്പകലയിലും പുതിയ പരീക്ഷണങ്ങള്‍ക്ക് ജര്‍മന് കലാകാരന്മാര് തയ്യാറായി. വൈറ്റ് സ്റ്റോസ് ക്രാകോവില് നിര്‍മിച്ച 12 മീ. ഉയരമുള്ള അള്‍ത്താര (1477), റോത്തന് ബര്‍ഗ് (1499), ക്രെഗ്ലിങ്ഗെന് (1505) എന്നിവിടങ്ങളില് ട്വില്‍മന് റീമെന്‍ഷ് നൈഡെര് രൂപകല്പന ചെയ്ത അള്‍ത്താരകള് എന്നിവ ശ്രദ്ധേയങ്ങളാണ്.\n13-ാം ശ.-ല് ഫ്രഞ്ചു ശൈലി അനുകരിച്ചും ചിത്രരചനകള് നടന്നിരുന്നു. 14-ാം ശ. ആയതോടെ ഫ്ളോറന്റൈന്, സീയെനിസ്, ഫ്ളെമിഷ് ശൈലികളുടെ സ്വാധീനം പ്രകടമായി. ചിത്രരചനയില് ബൊഹീമിയ അന്താരാഷ്ട്ര ഗോഥിക് ശൈലിയുടെ കേന്ദ്രമായി മാറി. 'കൊളോണ് സ്കൂള്' എന്നു ഒരു പുതിയ പ്രസ്ഥാനത്തിനു തന്നെ അതുവഴി തെളിച്ചു. സ്റ്റെഫാന് ലോക്നെര് ആണ് ഇതിനു നേതൃത്വം നല്കിയത്. ഇതില് നിന്നു വ്യത്യസ്തമാണ് കോണ്‍റാഡ് വിറ്റ്സിന്റെ രചനകള്. 15-ാം ശ.-ല് എന്‍ഗ്രേവിങ് സങ്കേതം പ്രചാരത്തിലായി. മൈക്കല് വോള്‍ഗെമുട്ടിന്റെ വിഡ്കട്ടുകളും മാര്‍ട്ടിന് ഷൊണ്‍ഗൌവറിന്റെ എന്‍ഗ്രേവിങ്ങുകളുമാണ് പില്ക്കാലത്ത് ആല്‍ബ്രെഷ്ട് ഡ്യൂററുടെ രചനകള്‍ക്കു പ്രചോദനമായത്.\nനവോത്ഥാന കാലമായപ്പോഴേക്കും (1500-1600) ജര്‍മന് കലാരംഗത്തിനു നവജീവന് ഉണ്ടായി. ഇറ്റാലിയന് നവോത്ഥാന ശൈലിയോട് ആഭിമുഖ്യം പുലര്‍ത്തുന്നതായിരുന്നു ഇക്കാലത്തെ വാസ്തുവിദ്യാരചനകള് (ഉദാ. ഹൈദെല്‍ബര്‍ഗ് കാസില്, അഗ്ന്ബര്‍ഗ് സിറ്റി ഹാള് എന്നിവ). ഡ്യൂററും പീറ്റര് വിഷറും ശില്പകലാരംഗത്ത് തങ്ങളുടെ പ്രതിഭ വ്യക്തമാക്കി (ഇന്‍സ് ബ്രൂക്കിലെ മാക്സ്മിലിയന് ക-ന്റെ ശവകുടീരം). ഇക്കാലത്ത് ലോകപ്രശസ്തി നേടിയ മൂന്നു ചിത്രകാരന്മാരാണ് ഡ്യൂററും ഹന്‍സ് ഹോള്‍ബൈനും മത്തിയാസ് ഗ്രൂണെവള്‍ഡും. ഹോള് ബൈന്റെ ഡാന്‍സ് ഒഫ് ഡെത്ത്, ആല്‍ഫബെറ്റ് ഒഫ് ഡെത്ത്, ഗ്രൂണെവള്‍ഡിന്റെ എസെന് ഹൈം അള്‍ട്ടര് പീസ് (1513) എന്നീ രചനകള് ലോകപ്രശസ്തി നേടി. ഗ്രൂണെവള്‍ഡിന്റെ രചനകള് പില്ക്കാലത്ത് ആല്‍ബ്രെഷ്ട് ആള്‍ട്ട്ഡോര്‍ഫെറും വോള്‍ഫ് ഹ്യൂബെറും ഉള്‍ക്കൊള്ളുന്ന ഡാന്യൂബ് സ്കൂളിനു വഴി തെളിച്ചു. ലൂഥറിന്റെ മതചിന്തകള്‍ക്കു കലാരൂപം കൊടുത്ത ചിത്രകാരനാണ് ലുകാസ് ക്രാനാക്. മുപ്പതു വര്‍ഷയുദ്ധം കലാവികസനത്തിന് വിഘാതമായിരുന്നു.\n1600-1750 കാലത്ത് ഇറ്റാലിയന് ബരോക് ശൈലിയും ഫ്രഞ്ച് റൊക്കൊകോ ശൈലിയും ജര്‍മന് കലാരംഗത്തെ സ്വാധീനിച്ചു. ഇക്കാലത്തു പ്രശസ്തി നേടിയ വാസ്തുശില്പികള് യൊഹാന് ബെണ്‍ഹാര്‍ഡ് ഫിഷെര് ഫൊണ് എര്‍ലാഹ്, യൊഹാന് ലൂകാസ് ഫൊണ് ഹില്‍ഡെബ്രാന്‍ഡ് എന്നിവരായിരുന്നു. ഇവരുടെ സ്വാധീനം ബള്‍ട്ട് ഹാസര് നോയ്മന്, ഡൊമെനിക്സ് സിമ്മര്‍മന് എന്നിവരുടെ വാസ്തുവിദ്യാരചനകളില് പ്രകടമായിക്കാണാം.\nദ അപോകാലിപ്പസ്-ഡ്യൂററുടെ ഒരു രചന(1496)\nഇക്കാലത്ത് ദേവാലയങ്ങളോടൊപ്പം കൊട്ടാരങ്ങളും ഉയര്‍ന്നു. നോയ്മന് രൂപകല്പന ചെയ്ത വുര്‍സ്ബര്‍ഗ് കൊട്ടാരം, മത്തൗസ് ഡാനിയല് പൊപ്പെല്‍മന് രൂപകല്പന ചെയ്ത ഡ്രെഡ്ഡെന് കൊട്ടാരം, ജോസഫ് ആന്റണ് ജെന്‍ഷ് സംവിധാനം ചെയ്ത ലിഡ്വിഗ്സ് ബര്‍ഗ് കൊട്ടാരം എന്നിവ ഇക്കൂട്ടത്തില് പ്രസിദ്ധങ്ങളാണ്. ഫ്രഡറിക്കിന്റെ ഭരണകാലത്ത് പ്രഷ്യ പ്രമുഖ വാസ്തുവിദ്യാകേന്ദ്രമായി ഉയര്‍ന്നു. ഇക്കാലത്ത് ഫ്രന്‍സ് ഇഗ്നസ് ഗുന്തര് ശില്പകലയിലും ഫ്രന്‍സ് ആന്റണ് മൗല്‍ബര്‍ഷ് ചിത്രകലയിലും പ്രശസ്തി നേടി. ജര്‍മന് കലാചാതുരിക്കു വിധേയമായ മറ്റൊരു മാധ്യമമാണ് പോഴ്സലിന്. യൊഹാന് യൊയാകിം കേന്‍ഡ്ലെര് പോഴ്സലിന് കൊണ്ട് അദ്ഭുതങ്ങള് സൃഷ്ടിച്ച പ്രതിഭയാണ്. ഇദ്ദേഹത്തിന്റെ മൈസെന് പോഴ്സലിന് ലോകപ്രശസ്തി നേടി. ബരോക്, റൊക്കൊകോ ശൈലികളോടു വിമുഖത കാട്ടിക്കൊണ്ട് നിയോക്ലാസ്സിക് റൊമാന്റിക് കലാകാരന്മാര് രംഗപ്രവേശം ചെയ്ത 1750-1850 കാലഘട്ടത്തില് മാതൃകകള്‍ക്കായി തിരിഞ്ഞത് ക്ലാസ്സിക്കല് ഗ്രീസിലേക്കും റോമിലേക്കുമായിരുന്നു. ജര്‍മന് കലാചിത്രകാരനായ ജെ.ജെ. വിങ്കെല്‍മന്റെ സിദ്ധാന്തങ്ങള് ഇവര്‍ക്ക് പ്രചോദനമേകി. ഗോയ്ഥെ, ഷില്ലെര്, കാന്റ്, ഹെഗല് എന്നിവരുടെ ആശയങ്ങള് ഇവരെ സ്വാധീനിക്കുകയും ചെയ്തു. വാസ്തുശില്പികള് വിവിധ ശൈലികളില് മ്യൂസിയങ്ങളും ലൈബ്രറികളും തിയെറ്ററുകളും നിര്‍മിച്ചു. ഇക്കൂട്ടത്തില് ശ്രദ്ധേയര് കാള് ഫ്രീഡ്റിഹ് ഷിങ്കെലും ലിയോ ഫൊണ് ക്ളെന്‍സെയും ആയിരുന്നു. ഇക്കാലത്തു പ്രശസ്തി നേടിയ ശില്പി യൊഹാന് ഹോട്ട്ഫ്രീഡ് ഷാഡോ ആയിരുന്നു. നിരവധി ചിത്രരചനകള് ഇക്കാലത്തുണ്ടായി. ആന്റണ് റാഫേല് മെങ്ഗ്സ് (പര്‍ണാസസ്, 1761), യൊഹാന് ഫ്രീഡ്റിഹ് ഓവെര്‍ബെക്ക്, കാള് ഫിലിപ്പ് ഫോര്, പീറ്റര് ഫൊണ് കൊര്‍ണേലിയുസ്, ഫിലിപ്പ് ഓട്ടോ റിങ്ഗെ, കാസ്പര് ഡേവിഡ് ഫ്രീഡ്റിഹ് എന്നിവരാണ് ശ്രദ്ധേയരായ ചിത്രകാരന്മാര്.\n20 -ാം ശ.-ന്റെ ആദ്യ ദശകങ്ങളില് ജര്‍മനിയില് കലയെയും സമൂഹത്തെയും ബന്ധപ്പെടുത്താനുള്ള ശ്രമത്തിന്റെ ഫലമായി ഉദയം ചെയ്തതാണ് ബൗഹൗസ് സ്കൂള്. നാസി ഭരണം കലാരംഗത്തിന്റെ വികസനത്തിനും വിഘാതമായി. രണ്ടാം ലോകയുദ്ധാനന്തരം കലാരംഗത്തിനു വീണ്ടും ഉണര്‍വുണ്ടായി. 1900-ത്തില് റൊമാന്റിസിസത്തില് നിന്നും അകന്ന ജര്‍മന് വാസ്തുശില്പികള് 'യുഗെന്റ് സ്റ്റീല്' എന്ന പുതിയ കലാരൂപത്തിനു തുടക്കമിട്ടു. പീറ്റെര് ബേറെന്‍സ് (എ.ഇ.ജി. ടെര്‍ബൈന് ഫാക്ടറി-ബര്‍ലിന്) വാള്‍ട്ടര് ഗ്രോപിയസ് (ഫാഗസ് ഫാക്ടറി, ആല്‍ഫെല്‍ഡ്), ലുഡ്വിഗ്മീസ് ഫാന് ദെര് റോഹെ (ബാര്‍സിലോണാ എക്സിബിഷനിലെ ജര്‍മന് പവിലിയന്, 1929) എന്നിവരാണ് 20-ാം ശ.-ല് പ്രശസ്തരായ ജര്‍മന് വാസ്തുവിദ്യാ വിദഗ്ധര്. ഗ്രോപിയസ് 1919-ല് സ്ഥാപിച്ച ഈ ബൗ ഹൗസ് സ്കൂളില് കലയും സാങ്കേതികതയും സമന്വയിപ്പിച്ചിരുന്നു. പാള് ക്ലീ, കാന്‍ഡിന്‍സികി ല്യോണെല് ഫൈനിംഗെര്, ജോസെഫ് ആല്‍ബെര് എന്നിവര് ബൗ ഹൗസിലെ അധ്യാപകരായിരുന്നു.\nതെരുവിലെ അഞ്ചു വനിതകള്-കിര്‍ഷ്നെറുടെ രചന\n1859-നും 1900-ത്തിനും ഇടയ്ക്കുള്ള കാലത്ത് ചിത്രകലാരംഗത്ത് ഫ്രഞ്ചുസ്വാധീനം വളരെ കൂടുതലായിരുന്നു. ആന്‍സെല്‍മ് ഫോയെര്‍ബാഹിന്റെ നിയോക്ലാസ്സിസവും വില്‍ഹെല്‍മ് ലൈബ്ലിന്റെ റിയലിസവും മാക്സ് ലൈബര്‍മന്റെ ഇംപ്രഷനിസവും അഡോള്‍ഫ് ഫൊണ് മെന്‍ഡെലിന്റെ റിയലിസവും ഇക്കാലത്ത് പ്രകടമായിരുന്നുവെന്നു കാണാം. 20-ാം ശ.-ല് ഇംപ്രഷനിസവും ഫൌവിസവും ക്യൂബിസവും ജര്‍മന് ചിത്രകലയെ സ്വാധീനിച്ചു. ഇതിന്റെ ഫലമായി ഒരു പുതിയ ജര്‍മന് കലാശൈലി രൂപം കൊണ്ടു-എക്സ്പ്രഷനിസം. രണ്ടു പ്രസ്ഥാനങ്ങള് ഇതിലുണ്ടായി. എണ്‍സ്റ്റ് ലുഡ്വിഗ് കിര്‍ഷ്നെറും (രചന: ദ സ്റ്റ്രീറ്റ്, 1913) എമിന് നോള്‍ഡെയും ഉള്‍ക്കൊള്ളുന്ന ബ്രൂക്കെയും (Bridge, 1905) കാന്‍ഡിന്‍സ്കി, ഫ്രാന്‍സ്മാര്‍ക്, ക്ലീ എന്നിവര് ഉള്‍ക്കൊള്ളുന്ന ബ്ളൌവെ റൈറ്റെറും (Blue Rider, 1911). മറ്റു പ്രമുഖ എക്സ്പ്രഷനിസ്റ്റ് ചിത്രകാരന്മാര് ഒസ്കാര്, കൊകോഷ്ക, ആല്‍ഫ്രഡ് ക്യൂബിന് എന്നിവരാണ്. ജര്‍മനിയിലെ ആധുനികശില്പികളില് ഒരാള് ദാരുശില്പ വിദഗ്ധനായ എണ്‍സ്റ്റ് ബര്‍ലാഹ് ആണ്. എക്സ്പ്രഷനിസ്റ്റ് വാസ്തു ശില്പികളില് ബ്രൂണോടൌട്ടും എറിക് മെല്‍ഡന്‍സോണും ഉള്‍പ്പെടുന്നു. എക്സ്പ്രഷനിസ്റ്റ് വികാരമാണ് ദ കാബിനെറ്റ് ഒഫ് ഡോക്ടര് കലിഗാരി എന്ന ചലച്ചിത്രത്തിനു പ്രചോദനമായത്. എക്സ്പ്രഷനിസത്തോടു വിമുഖത കാട്ടുന്ന ചിത്രകാരന്മാരുമുണ്ട്.\nആധുനികരുടെ കൂട്ടത്തില്‍പ്പെടുന്ന കലാകാരന്മാരാണ് ഗെയൊര്‍ഗ്രോസ്, കേതെകോള്‍വിറ്റസ്, നോയിലെ സാഹ്ലിഷ് കൈറ്റ് (new objectivity) ചിത്രകാരന്മാരായ ഓട്ടോഡിക്സ്, മാക്സ്ബെക്ക്മന് എന്നിവര്. ദാദായിസം, സര്‍റിയലിസം എന്നീ പ്രസ്ഥാനങ്ങളുമായി ബന്ധപ്പെട്ടവരാണ് മാക്സ് എണ്‍സ്റ്റ്, ഹന്‍സ് ആര്‍പ്, കുര്‍ട്ട് ഷ്വിറ്റേഴ്സ് എന്നിവര്. എക്സ്പ്രഷനിസ്റ്റുകളായ കാന്‍ഡിന് സ്കിയും ക്ലീയും ബൗ ഹൗസില് ചേര്‍ന്നു.\n"http://web-edition.sarvavijnanakosam.gov.in/index.php?title=%E0%B4%9C%E0%B4%B0%E0%B5%8D%E2%80%8D%E0%B4%AE%E0%B4%A8%E0%B5%8D%E2%80%8D_%E0%B4%95%E0%B4%B2%E0%B4%AF%E0%B5%81%E0%B4%82_%E0%B4%B5%E0%B4%BE%E0%B4%B8%E0%B5%8D%E0%B4%A4%E0%B5%81%E0%B4%B5%E0%B4%BF%E0%B4%A6%E0%B5%8D%E0%B4%AF%E0%B4%AF%E0%B5%81%E0%B4%82" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 15:07, 26 ഫെബ്രുവരി 2016.\nഈ താള് 104 തവണ സന്ദര്‍ശിക്കപ്പെട്ടിട്ടുണ്ട്.


സമാധാനത്തിനായി ഒന്നിച്ച് നീങ്ങും; ഉറക്കെ പ്രഖ്യാപിച്ച് ബാഗ്ദാദ് ഉച്ചകോടി| Malayala Manorama\nസമാധാനത്തിനായി ഒന്നിച്ച് നീങ്ങും; ഉറക്കെ പ്രഖ്യാപിച്ച് ബാഗ്ദാദ് ഉച്ചകോടി\nസ്വന്തം ലേഖകൻ August 29, 2021 06:23 AM IST\nമധ്യപൂർവദേശത്തെ സമാധാനത്തിനായി ഒരുമിച്ചുനീങ്ങുമെന്ന പ്രഖ്യാപനവുമായി ബഗ്ദാദ് ഉച്ചകോടി. മധ്യപൂർവദേശത്തെ സുരക്ഷാപ്രശ്നങ്ങളും അസ്ഥിരതയും ചർച്ചചെയ്യാനാണ് ഗൾഫ്, അറബ് രാഷ്ട്രങ്ങൾ ഇറാഖിൽ ഉച്ചകോടിയിൽ പങ്കെടുത്തത്. അതേസമയം, അമേരിക്ക പിൻമാറിയാലും ഫ്രഞ്ച് സൈന്യം ഇറാഖിൽ തുടരുമെന്ന് ഉച്ചകോടിയിൽ പ്രത്യേക അതിഥിയായി പങ്കെടുത്ത ഫ്രഞ്ച് പ്രസിഡൻറ് ഇമ്മാനുവല് മാക്രോൺ പറഞ്ഞു.\nമധ്യപൂർവദേശത്തെ രാജ്യങ്ങളുടെ സഹകരണവും പങ്കാളിത്തവും എന്ന ലക്ഷ്യത്തോടെയാണ് ഇറാഖ് തലസ്ഥാനനഗരിയിൽ ഉച്ചകോടി നടത്തിയത്. ഭീകരവാദം, സമുദ്രസുരക്ഷ, യെമനിലെ യുദ്ധം, ലബനൻ പ്രശ്നങ്ങൾ, അറബ് രാജ്യങ്ങൾക്കിടയിലെ ബുദ്ധിമുട്ടുകൾ തുടങ്ങിയവ ചർച്ചാവിഷയമായി. തീവ്രവാദത്തെ നേരിടാനുള്ള ഇറാഖിന്റെ ശ്രമങ്ങൾക്ക് സൗദി പിന്തുണ പ്രഖ്യാപിച്ചു. ഭീകരസേനകളുടെ കൈകളിലേക്ക് നിയമവിരുദ്ധമായി ആയുധങ്ങൾ എത്തപ്പെടാതിരിക്കാനുള്ള ഇറാഖിന്റെ നീക്കങ്ങളെ അഭിനന്ദിക്കുന്നതായി സൗദി വിദേശകാര്യമന്ത്രി ഫൈസൽ ബിൻ ഫർഹാൻ പറഞ്ഞു. ഉച്ചകോടി ചരിത്രപരമാണെന്ന് ഫ്രഞ്ച് പ്രസിഡൻറ് ഇമ്മാനുവല് മാക്രോൺ വ്യക്തമാക്കി.\nഉച്ചകോടിക്കിടെ, യുഎഇ വൈസ് പ്രസിഡൻറും പ്രധാനമന്ത്രിയും ദുബായ് ഭരണാധികാരിയുമായ ഷെയ്ഖ് മുഹമ്മദ് ബിൻ റാഷിദ് അൽ മക്തുമും ഖത്തർ അമീർ ഷെയ്ഖ് തമീം ബിൻ ഹമദ് അൽതാനിയും കൂടിക്കാഴ്ച നടത്തി. ഖത്തറിനെതിരെ ഉപരോധം ഏർപ്പെടുത്തി ഈ വർഷം ജനുവരിയിൽ അവസാനിപ്പിച്ച ശേഷം ആദ്യമായാണ് ഇരുവരും മാത്രമായി കാണുന്നത്. ഇരുരാജ്യങ്ങളുടേയും ഉഭയകക്ഷി ബന്ധം മെച്ചപ്പെടുത്തുന്നതിനുള്ള വഴി ചർച്ചയായതായി യുഎഇ ഔദ്യോഗികവാർത്താഏജൻസി വ്യക്തമാക്കി. ഇറാൻ, തുർക്കി, ഈജിപ്ത് തുടങ്ങിയ രാജ്യങ്ങളിലെ ഭരണാധിപൻമാരും ഉച്ചകോടിയിൽ പങ്കെടുത്തു.


മാണിക്കന് കഥകള്: 11. ഒരു വേര്‍പാടിന്‍റെ ദുഃഖം.\nപോയതിന്‍റെ ഇരട്ടി വേഗത്തിലാണ്, മാണിക്കന് മധുരയില് നിന്ന് തിരിച്ചു വന്നത്. വൈകുന്നേരം വായനശാലയില് എന്നെ അന്വേഷിച്ച് അവനെത്തി. "അവിടെ ഭയങ്കര സ്ട്രിക്റ്റാണ്, നമ്മുടെ സ്വഭാവത്തിന്ന് പറ്റില്ല, ഞാന് അവിടെ നിന്നില്ല." തിരിച്ചു വരവിന്‍റെ കാരണം അവന് വ്യക്തമാക്കി.\nഞാന് വായന നിര്‍ത്തി. ഞങ്ങള് ഇറങ്ങി നടന്നു. മാണിക്കന് അത്യന്തം ദുഃഖിതനായിരുന്നു. വഴി നീളെ അവന് ഒരോ സങ്കടങ്ങള് പറഞ്ഞു. പുര ഇന്നോ നാളയോ വീഴുമെന്ന നിലയിലാണ്, കഴിഞ്ഞ കൊല്ലം ഓല മേയാന് പറ്റിയില്ല. ഒന്നും ചെയ്തില്ലെങ്കില് ഈ മഴക്കാലത്ത് പുര വീഴും. തനിച്ചാണെങ്കില് വല്ല പീടികതിണ്ണയിലും കിടക്കാം. വയസ്സായ തള്ളയെ എന്തു ചെയ്യും.\nദുര്‍ബ്ബല വിഭാഗത്തിന്ന് വീടുവെക്കാനുള്ള ധനസഹായത്തിന്ന് ശ്രമിക്കാഞ്ഞിട്ടല്ല. ബന്ദു ദിവസം കട അടപ്പിക്കാനും, വാഹനങ്ങള്‍ക്ക് കല്ലെറിയാനും എല്ലാവര്‍ക്കും മാണിക്കന് വേണം. ജാഥക്ക് ആളെ കൂട്ടാനും, ബാനര് കെട്ടാനും, ഇലക്ഷന് സമയത്ത് പോസ്റ്റര് ഒട്ടാനും. എതിരാളികളുടേത് കീറാനും മാണിക്കനെ തിരഞ്ഞെത്തും. എന്നിട്ട് ഒരു ആവശ്യം വന്നപ്പോള് ഒരാളും സഹായിക്കാന് എത്തിയില്ല.അപേക്ഷ കൊടുക്കാന് ചെന്നപ്പോള്, പട്ടയവും ആധാരവും ചോദിച്ചു. ഏതോ കാലത്ത് അപ്പന് വാങ്ങിയ സ്ഥലമാണ്, ഇതൊക്കെ എന്താണെന്ന് അറിയില്ല, പിന്നെ ശ്രമിച്ചിട്ടുമില്ല.\nഎന്തെങ്കിലും വഴി കാണാമെന്ന് ഞാന് ആശ്വസിപ്പിച്ചു. പിറ്റെന്ന് മാണിക്കന് വളരെ സന്തോഷവാനായിരുന്നു. മുവ്വായിരം രൂപ നാളെ കടം കിട്ടാന് ഏര്‍പ്പാട് ആയി. അതു കിട്ടിയാല് ഉടന് വീട് റിപ്പയര്. എനിക്കും പിറ്റേന്ന് ആദ്യത്തെ ശമ്പളം കിട്ടും. ഇപ്പോഴേ നൂറു കൂട്ടം പദ്ധതികള്‍ക്ക് രൂപം കൊടുത്തു കഴിഞ്ഞു. ആകെ മൂന്ന് ജോടി ഡ്രസ്സണുള്ളത്. എല്ലാം ഒരേ നിറം ആയതിനാല് ഈ രഹസ്യം ആര്‍ക്കും അറിയില്ല. ശമ്പളം അമ്മയുടെ കയ്യില് കൊടുത്ത് നമസ്കരിച്ച ശേഷം തുണി വാങ്ങാന് പൈസ വാങ്ങണം.\nമൂവായിരം രൂപ ഒന്നര മാസത്തെ ശമ്പളമായി കിട്ടി. അതുമായി വന്ന് ബസ് ഇറങ്ങുമ്പോള് മാണിക്കന് കാത്തു നില്‍ക്കുന്നു.\n" നീ അറിഞ്ഞോടാ, നമ്മുടെ പൊന്നുക്കുട്ടന് കിടപ്പിലാണ്, സംഗതി സീരിയസ്സ് ആണത്രേ."\nപിന്നെ ഒന്നും ആലോചിച്ചില്ല. നേരെ പൊന്നുക്കുട്ടന്‍റെ വീട്ടിലേക്ക്. പൊന്നുക്കുട്ടന് വായനശാലയിലെ അംഗവും ഫുട്ബോള് ടീമിന്‍റെ ക്യാപ്റ്റനുമാണ്. എന്‍റെ കൂട്ടുകാരനൊന്നുമല്ല, പരിചയം മാത്രം.\nപൊന്നുക്കുട്ടന്ന് വയസ്സായ അമ്മ മാത്രമേയുള്ളു. സഹായിക്കാനായി അടുത്ത ബന്ധുക്കള് ആരും ഇല്ല.\n" ദുഷ്ടന് പണിക്കു പോയി തള്ളക്ക് വല്ലതും കൊടുക്കാനുള്ളതിനു പകരം, അത് കഷ്ടപ്പെട്ട് ഇവനെ പുലര്‍ത്തണം, അതാ യോഗ്യന്" എന്ന് ഇവനെ പറ്റി മാണിക്കന് എപ്പോഴും പറയും.\nഞങ്ങള് കയറി ചെല്ലുമ്പോള് പൊന്നുക്കുട്ടന് തളര്‍ന്ന് കിടക്കുന്നു. അടുത്ത് അമ്മ മാത്രം. ഞങ്ങളെ കണ്ടതും അവര് ഉറക്കെ കരയാന് തുടങ്ങി. തേങ്ങലോടേയാണ്, അവര് വിവരം പറഞ്ഞത്. ചെറിയ ഒരു പനി ആയിരുന്നു. നൂറു പ്രാവശ്യം പറഞ്ഞിട്ടും കേള്‍ക്കാതെ അതും വെച്ച് കളിക്കാന് പോയി. വന്നതും കിടന്നതാണ്.\nസുഖക്കേടിന്‍റെ ഗൌരവം അവര്‍ക്ക് അറിയില്ല.\nഞങ്ങള് അയല്‍പക്കത്ത് വിവരം തിരക്കി ചെന്നു. ഒരാഴ്ചയിലേറെയായി പൊന്നുക്കുട്ടന് കിടപ്പിലായിട്ട്. ശരിക്ക് ചികിത്സിച്ചിട്ടില്ല. ഡോക്ടര് വന്നു നോക്കി. ആസ്പത്രിയില് കിടത്തണമെന്നു പറഞ്ഞു. ആറേഴായിരം രൂപ വേണം, പണം ഇല്ലാത്തതിനാല് ഒന്നും ചെയ്തില്ല.\nമാണിക്കന് എന്നെ വിളിച്ചു മാറ്റി നിര്‍ത്തി. "നമുക്ക് എന്തെങ്കിലും ചെയ്യണം, ആ തള്ളയുടെ കരച്ചില് കാണാന് വയ്യ, ഈ ചെക്കനെന്തെങ്കിലും സംഭവിച്ചാല് അതിന് ആരാണ് ".\nഅവന് മടികുത്തില് നിന്നും മൂവായിരം രൂപയെടുത്തു. എന്‍റെ ശമ്പളവും മുഴുവന് ഞാനും ഏല്‍പ്പിച്ചു. പണം പൊന്നുകുട്ടന്‍റെ അമ്മയെ ഏല്‍പ്പിച്ചതോടെ കാര്യങ്ങള് എളുപ്പമായി.\nആരോ ഓടിപ്പോയി ജീപ്പ് വിളിച്ചു വന്നു. പൊന്നുക്കുട്ടനെ എല്ലാവരും ചേര്‍ന്ന് എടുത്താണ്, ജീപ്പില് കയറ്റിയത്. ആസ്പത്രിയിലേക്ക് ഞങ്ങളും പോയി. അത്യാവശ്യമായി രക്തം വേണമെന്നു പറഞ്ഞപ്പോള് ഞാനും മാണിക്കനും നല്‍കി.\n" നീ വീട്ടിലേക്ക് പൊയ്ക്കോ, ഞാന് നാളെ വരാ" മെന്ന് പറഞ്ഞ് മാണിക്കന് എന്നെ അയച്ചു.\nനേരം ഇരുട്ടിയാണ്, ഞാന് വീട്ടിലെത്തിയത്. അമ്മ കാത്തിരിപ്പായിരുന്നു.\n" എവിടെ കിടന്നു വട്ടതിരിയുകയായിരുന്നു ഇതുവരെ " എന്ന സ്വാഗതത്തിന്ന് ഞാന് മറുപടി പറഞ്ഞില്ല. കുറെ കഴിഞ്ഞപ്പോള് അമ്മ വന്നു.\n" ഇന്നല്ലെ, നിനക്ക് ശമ്പളം കിട്ടുമെന്ന് പറഞ്ഞത്, എന്നിട്ട് കിട്ടിയോ" എന്ന് അന്വേഷിച്ചു. സംഭവിച്ചത് ഞാന് തുറന്നു പറഞ്ഞു. എന്‍റെ ഓര്‍മ്മയില് അമ്മ ഇത്രയും ക്ഷോഭിച്ചിട്ടില്ല.\n" സമ്പാദിച്ചത് മുഴുവന് ദാനം ചെയ്യാന് ഇവിടെ നിധി കെട്ടിയിരുപ്പല്ലേ " എന്നും പറഞ്ഞ് മതിയാവോളം ശപിച്ച് അമ്മ ഇറങ്ങിപ്പോയി.\nഅച്ഛന് വരാന് അമ്മ കാത്തിരിക്കുകയായിരുന്നു. വന്നപാടെ വാര്‍ത്ത ചൂടോടെ കൈമാറി. ഒരു പൊടിപൂരമാണ്, ഞാന് പ്രതീക്ഷിച്ചത്. അല്‍പ്പ നേരം കഴിഞ്ഞാണ്, അച്ഛന് എന്നെ വിളിച്ചത്. ഞാന് ഒട്ടും പ്രതീക്ഷിക്കാത്ത വിധം അച്ഛന് വളരെ സൌമ്യനായിരുന്നു. എന്നോട് ഇരിക്കാന് പറഞ്ഞു. മുതിര്‍ന്നതിനു ശേഷം ഞാന് അച്ഛന്‍റെ മുമ്പില് ഇരുന്നിട്ടില്ല. കുറെ നിര്‍ബന്ധിച്ചപ്പോഴാണ്, ഞാന് ഇരുന്നത്. നടന്ന സംഭവങ്ങള് ഒരിക്കല് കൂടി വിശദീകരിക്കേണ്ടി വന്നു. ക്ഷമയോടേയാണ് അച്ഛന് അത് കേട്ടത്. എന്നെ വാത്സല്യത്തോടെ നോക്കുന്നതായി എനിക്കു തോന്നി.\nഒട്ടും പ്രതീക്ഷിക്കാത്ത രംഗമായിരുന്നു പിന്നീട്. അച്ഛന് എഴുന്നേറ്റു വന്നു. എന്‍റെ തലയില് കൈവെച്ചു, നെറ്റിയില് അമര്‍ത്തി ചുംബിച്ചതോടെ, ഞാന് പൊട്ടി കരഞ്ഞുപോയി. അമ്മ ഏതോ ലോകത്തെ കാഴ്ച കാണുന്നതു പോലെ എല്ലാം നോക്കി നിന്നു.\n"ദയ, കാരുണ്യം എന്നൊക്കെ പറയുന്നത് ഇതാണ്, ധാരാളം സ്വത്തുള്ളവന് കുറച്ചെന്തെങ്കിലും ദാനം ചെയ്യുന്നതു പോലെയല്ല നിങ്ങളുടെ പ്രവര്‍ത്തി. നീ ചെയ്തത് വലിയകാര്യം തന്നെ, എന്നാല് മാണിക്കന് ചെയ്തതിന്‍റെ ഏഴ് അയലത്ത് അത് എത്തില്ല. നിങ്ങളെ കുറിച്ച് ഓര്‍ക്കുമ്പോള് മനസ്സ് നിറയുന്നു." അച്ഛന്‍റെ വാക്കുകള് മുറിഞ്ഞു പോയി.\nഉണ്ണാനിരിക്കുമ്പോള്, സന്തോഷം കാരണം എനിക്ക് വയര് നിറഞ്ഞിരുന്നു. തുണി വാങ്ങാന് പറ്റാത്തതില് ഖേദിക്കരുത്, നാളെ ഉച്ചക്ക് വക്കീലാപ്പീസില് വാ, നമുക്ക് പോയി തുണി വാങ്ങാമെന്നു കൂടി അച്ഛന് പറഞ്ഞതോടെ എനിക്ക് നിധി കിട്ടിയതുപോലെയായി.\n"ഇത്ര നല്ല മനസ്സുള്ള മകനെ പ്രസവിക്കാന് നീ പുണ്യം ചെയ്തിരിക്കണം" എന്ന് അച്ഛന് അമ്മയോട് പറഞ്ഞതായി പിന്നീട് അറിഞ്ഞു.\nപിറ്റേന്നു മുതല് ക്ളാസു കഴിഞ്ഞാല് ഞാന് ആസ്പത്രിയില് ചെല്ലും. മാണിക്കന് പണിക്കും കൂടി പോകാതെ രോഗിയുടെ അടുത്താണ്. വായനശാലയില് നിന്നും അധികമാരും ചെന്നില്ല. സെക്രട്ടറി മൂന്നു നാലു പ്രാവശ്യം അന്വേഷിച്ച് ചെന്നിരുന്നു. കേശവേട്ടനും കാണാന് ചെന്നു, കുറെ രൂപ ഏല്‍പ്പിച്ചു പോന്നു.\nഞങ്ങളേയെല്ലാം വേദനിപ്പിച്ചു പത്താമത്തെ ദിവസം പൊന്നുക്കുട്ടന് മരിച്ചു. ആംബുലന്‍സിലായിരുന്നു മാണിക്കനും വന്നത്. അവന് കരഞ്ഞു തളര്‍ന്നിരുന്നു. പൊന്നുക്കുട്ടന്‍റെ അമ്മ അബോധാവസ്ഥയിലായിരുന്നു. ബന്ധുക്കള് ആരും ഇല്ലാത്തതിനാല് സംസ്കാരം വൈകിയില്ല. വായനശലയുടെ വക റീത്ത് വെച്ചിരുന്നു. അവശനായ മാണിക്കനെ , അവന്‍റെ വീട്ടിലേക്ക് ഞാന് കൈ പിടിച്ച് നടത്തിപോകുമ്പോള്, എതിരെ അതുവരെ പൊന്നുക്കുട്ടനെ തിരിഞ്ഞു നോക്കാത്ത വായനശാലയിലെ അംഗങ്ങള് കറുപ്പ് ബാഡ്ജ് കുത്തി മൌനജാഥയായി വരികയായിരുന്നു.\nnattinpuram nanmakalal samrudham.. leavesatear unshed...\nSeptember 24, 2008 5:15 AM\n"ഒട്ടും പ്രതീക്ഷിക്കാത്ത രംഗമായിരുന്നു പിന്നീട്. അച്ഛന് എഴുന്നേറ്റൂവന്നു. എന്‍റെ തലയില് കൈവെച്ചു, നെറ്റിയില് അമര്‍ത്തി ചുംബിച്ചതോടെ, ഞാന് പൊട്ടി കരഞ്ഞുപോയി" ഇത് വായിച്ചപ്പോൾ കണ്ണിൽ ഒരു നനവ് :( പോസ്റ്റ് സങ്കടപ്പെടുത്തി.\nPosted by keraladasanunni at 9:58 PM


muringoor: Ninan Varghese | മുരിങ്ങൂർ ധ്യാനകേന്ദ്രത്തിന്റെ പേരിൽ യുകെയിൽ ആരംഭിച്ച ധ്യാനകേന്ദ്രത്തിന്റെ മറവിൽ തട്ടിപ്പ്; ജീവിത പ്രശ്‌നങ്ങൾ നേരിട്ട മലയാളിയായ ഡോക്ടർ ദമ്പതികളെ ധ്യാനകേന്ദ്രത്തിലെ ബ്രദർ എന്ന പേരിൽ മറ്റൊരു മലയാളി തട്ടിച്ചത് 60ലക്ഷം രൂപ; യുകെയിൽ തട്ടിപ്പ് നടത്തിയ മലയാളി യുവാവിന് മൂന്നരക്കൊല്ലം തടവ് വിധിച്ച് ബ്രിട്ടീഷ് കോടതി - MarunadanMalayali.com\nNovember 14, 2018 | 09:17 AM IST | Permalink\nലണ്ടൻ: പ്രശസ്തമായ മുരിങ്ങൂർ ഡിവൈൻ ധ്യാന കേന്ദ്രത്തിനു ബ്രിട്ടനിൽ തുടങ്ങിയ ശാഖയായ ഡാർലിങ്ടൺ ഡിവൈൻ റിട്രീറ്റ് കേന്ദ്രത്തെ മറയാക്കി 70000 പൗണ്ടിന്റെ(ഏതാണ്ട് 60 ലക്ഷം രൂപ) തട്ടിപ്പു നടത്തിയ മലയാളി യുവാവിന് ഒടുവിൽ ജയിൽ ശിക്ഷ. ധ്യാന കേന്ദ്രത്തിൽ ശുശ്രൂഷകനായും സേവകനായും ചമഞ്ഞെത്തിയ നൈനാൻ വർഗീസ് എന്ന യുവാവാണ് കോടതി വിധിയിലൂടെ മൂന്നര വർഷത്തോളം ജയിൽ ജീവിതം അനുഭവിക്കാൻ തയ്യാറെടുക്കുന്നത്. ധ്യാന കേന്ദ്രത്തിൽ പ്രാർത്ഥനക്കു എത്തിയ ബർമിങ്ഹാമിലെ ഡോക്ടർ ദമ്പതികൾക്ക് ചുളുവിലയ്ക്ക് വീട് വാങ്ങി നൽകാം എന്ന പ്രലോഭനം നൽകിയാണ് ഇയാൾ 70000 പൗണ്ട് കൈക്കലാക്കിയത് എന്നായിരുന്നു കേസ്. പതിവായി ധ്യാന കേന്ദ്രത്തിൽ എത്തിയിരുന്ന ദമ്പതികളെ നല്ല വർത്തമാനത്തിൽ മയക്കിയാണ് നൈനാൻ പണം കൈക്കലാക്കിയത് എന്ന് കോടതിയിൽ ബോധിപ്പിക്കപ്പെട്ടു. എന്നാൽ ഒരു ഘട്ടത്തിൽ പാപ്പരായി മാറിയ ഇയാളിൽ നിന്നും പരാതിക്കാർക്കു നഷ്ടമായ പണം തിരികെ കിട്ടുമോ എന്ന കാര്യത്തിൽ വ്യക്തതയില്ല.\nഅതിനിടെ ഡാർലിങ്ടൺ ധ്യാന കേന്ദ്രത്തിന്റെ തുടക്കകാലത്തു മുൻനിരയിൽ നിന്ന രണ്ടു പ്രാർത്ഥനക്കാരുടെ പേരും ഇപ്പോൾ യുകെ മലയാളികൾ ചർച്ച ചെയ്യുകയാണ്. ധ്യാന കേന്ദ്രം നടത്തിപ്പുമായി ബന്ധപ്പെട്ടു എത്തിയ വൈദികരെ ചൂഷണം ചെയ്യാൻ ശ്രമിച്ചെന്ന ആരോപണം നേരിടുന്ന ഇരുവരും ഇപ്പോൾ പ്രമുഖ സംഘടനയുടെ സാംസ്കാരിക, ജീവകാരുണ്യ പ്രവർത്തകരായി സമൂഹത്തിൽ നിറഞ്ഞു നിൽപ്പുണ്ട്. ഇവരുമായി ബന്ധപ്പെട്ട തർക്കം പൊതു മധ്യത്തിൽ എത്തുന്നത് ധ്യാന കേന്ദ്രത്തിനു ക്ഷീണമാകും എന്ന ചിന്തയിൽ മൂടി വയ്ക്കപ്പെടുക ആയിരുന്നു എന്നാണ് പിന്നീട് പുറത്തു വന്ന വിവരം. പ്രാർത്ഥന കേന്ദ്രത്തിൽ എത്തുന്ന വിശ്വാസികൾ ചൂഷണം ചെയ്യപ്പെടുന്നു എന്ന വാർത്ത ഞെട്ടലോടെയാണ് ഇപ്പോൾ യുകെ മലയാളികൾ തിരിച്ചറിയുന്നത്.\nഏതാനും വർഷം മുൻപ് പ്രശസ്തമായ ധ്യാന കേന്ദ്രത്തിന്റെ മറവിൽ ഗ്യാസ്, ഇലക്ട്രിസിറ്റി ഇന്ധന വിതരണത്തിന് ഇറങ്ങിയ പ്രാർത്ഥനക്കാരൻ കോടീശ്വരനാകാൻ എളുപ്പ വഴിയായായാണ് പ്രാർത്ഥന ഉപയോഗപ്പെടുത്തിയത്. ഇയാൾക്കെതിരെ ബ്രിട്ടീഷ് മലയാളിയിൽ അടക്കം വാർത്ത എത്തിയപ്പോഴാണ് ധ്യാന കേന്ദ്രം ഇടപെട്ടു പ്രാർത്ഥന ബിസിനസ് അവസാനിപ്പിച്ചത്. ഇയാൾ ഇപ്പോഴും സ്വന്തം നിലയിൽ മുടക്കു മുതൽ ആവശ്യമില്ലാത്ത പ്രാർത്ഥന ബിസിനസ്സിൽ സജീവമാണെന്നാണ് സൂചന. ധനസമ്പാദനം മാത്രം ലക്ഷ്യമിടുന്ന ഇത്തരക്കാരെ കുറിച്ച് ഇടയ്ക്കിടെ ആരോപണങ്ങൾ ഉയരുന്നുണ്ടെങ്കിലും വിശ്വാസം മറയാക്കി നടത്തുന്ന ബിസിനസ് തളർച്ചയില്ലാതെ തഴച്ചു വളരുകയാണ്.\nമിഡ്‌ലാന്റ്‌സിൽ ജിപിയായി ജോലി ചെയ്യുന്ന ദമ്പതികളെ നയചാതുരിയോടെ വർത്തമാനത്തിൽ മയക്കിയാണ് നൈനാൻ പണം തട്ടിച്ചതെന്നു പ്രോസിക്യൂട്ടർ ജോലിയോൺ പേർക്‌സ് റ്റീസൈഡ് ക്രൗൺ കോടതിയിൽ വാദിച്ചു. ഇത് കോടതി അംഗീകരിക്കുകയും ചെയ്തു. ഡോക്ടർ ദമ്പതികൾക്ക് വേണ്ടി ദൈവം നേരിട്ട് അയച്ച വ്യക്തിയാണ് താനെന്നു പരാതിക്കാരെ വിശ്വസിപ്പിക്കാൻ 43 കാരനായ നൈനാന് കഴിഞ്ഞുവെന്നും കോടതിയിൽ തെളിയിക്കാനായി. പരാതിക്കാരുടെ നിസ്സഹായത പ്രതി നന്നായി ചൂഷണം ചെയ്യുക ആയിരുന്നു എന്നാണ് കോടതിയിൽ ബോധിപ്പിക്കപ്പെട്ടത്. വിധി കേട്ട് പുറത്തു വന്ന നൈനാൻ സ്‌കാർഫ് ഉപയോഗിച്ച് മുഖം മറയ്ക്കാൻ ശ്രമിച്ചത് പരാജയപ്പെട്ടപ്പോൾ കൂളായി ചിരിച്ചു ഫോട്ടോക്ക് പോസ് ചെയ്തത് ബ്രിട്ടീഷ് മാധ്യമങ്ങൾ നന്നായി ഉപയോഗിക്കുകയാണ്. ഇയാൾ ഒട്ടും മനസ്താപം പ്രകടിപ്പിച്ചിട്ടില്ലെന്നു കോടതിയും വിചാരണയ്ക്കിടെ കണ്ടെത്തിയിരുന്നു. ഇതോടെ ജഡ്ജ് സൈമൺ ബേൺ ആർട്ടൻ ആരോപണ വിധേയൻ ശിക്ഷാർഹമാണ് ഏന് കണ്ടെത്തുക ആയിരുന്നു.\nതാമസിച്ചു ധ്യാനം കൂടാൻ എത്തിയ സന്ദർഭത്തിലാണ് നൈനാൻ വർഗീസ് ഡോകടർ ദമ്പതികളുമായി കൂടുതൽ അടുത്തത്. പരിചയം ആത്മബന്ധമായി വളർന്നപ്പോൾ രാവും പകലും നോക്കാതെ നൈനാൻ മിഡിൽസ്ബറോയിൽ നിന്നും മിഡ്‌ലാന്റ്‌സിലേക്കു ഡ്രൈവ് ചെയ്യുക പതിവായി. ധ്യാന കേന്ദ്രത്തിലെ പ്രാർത്ഥനക്കു പുറമെ ഡോക്ടറാമാരുടെ വീട്ടിലും പ്രാർത്ഥന പതിവായി. ഇതിനിടയിൽ നൂറ് കണക്കിന് ഫോൺ കോളുകളും കൈമാറി. ഡോക്ടർമാരുടെ വിശ്വാസം പിടിച്ചു പറ്റാൻ ധ്യാന കേന്ദ്രത്തിൽ എത്തുന്ന പ്രമുഖ വചന ശുശ്രൂഷകരെയും കൂടെ കൂട്ടാൻ നൈനാൻ മറന്നില്ല. ഇതെല്ലം തട്ടിപ്പിനുള്ള ആസൂത്രിതമായ പദ്ധതിയുടെ ഭാഗമായി നൈനാൻ രൂപം നൽകിയതാണെന്നു കോടതിക്ക് ബോധ്യമായി.\nബന്ധം ബിസിനസിലേക്കു വളർത്താൻ ഡോക്ടർമാരിൽ സമ്മർദ്ദം ചെലുത്തുന്നത് ഈ ഘട്ടത്തിലാണ്. തനിക്കു പങ്കാളിത്തമുള്ള പ്രാദേശിക പത്ര വിതരണ സ്ഥാപനത്തിൽ ഷെയർ എടുക്കാൻ പ്രേരണയായി. ഇതിന്റെ ലാഭവിഹിതം വൈകാതെ നൽകാതെ എന്ത് പറഞ്ഞാലും ഡോക്ടർമാർ വിശ്വസിക്കും എന്നിടം വരെ കാര്യങ്ങൾ എത്തിച്ചു. ഇതേ തുടർന്നാണ് തന്റെ അറിവിൽ ചുളു വിലയ്ക്ക് വിൽക്കാൻ ഇട്ടിരിക്കുന്ന കെട്ടിടം സ്വന്തമാക്കുന്ന കാര്യം ഇയാൾ അവതരിപ്പിക്കുന്നത്. പണം തന്റെ പേരിൽ സ്വീകരിച്ച ഇയാൾ കെട്ടിടം വാങ്ങി അതിൽ ബിസിനസ് തുടങ്ങിയപ്പോഴാണ് തങ്ങൾ സമർത്ഥമായി വഞ്ചിക്കപ്പെട്ടു എന്ന് ദമ്പതികൾക്ക് ബോധ്യമാകുന്നത്. ഇതേ തുടർന്നാണ് നിയമ നടപടികൾ ആരംഭിക്കുന്നത്.\nരണ്ടു വർഷം മുൻപാണ് ഈ കേസിനു ആസ്പദമായ സംഭവങ്ങൾ നടക്കുന്നത്. വസ്തു ഇടപാടിലും ബിസിനസിലെ വ്യാജ പ്രമാണങ്ങൾ സൃഷ്ടിച്ചും നൈനാൻ തന്റെ കുരുട്ടു ബുദ്ധി നന്നായി ഉപയോഗിച്ചു. പണം കിട്ടിക്കഴിഞ്ഞതോടെ ബന്ധത്തിൽ നിന്നും അകന്ന ഇയാൾ പിന്നീട് ധ്യാന കേന്ദ്രത്തിൽ വച്ച് തന്നെ പണം താൻ കൈക്കലാക്കുക ആയിരുന്നു എന്ന് സമ്മതിക്കുക ആയിരുന്നു. പൊലീസ് കേസിനു പോകാതായാൽ 250 പൗണ്ട് വീതം നൽകി കടം തീർക്കാം എന്നതായിരുന്നു ഇയാളുടെ ഓഫർ. എന്നാൽ തന്റെ കബളിപ്പിക്കൽ നാടകം സമർത്ഥമായി വിജയത്തിൽ എത്തിക്കാൻ വേണ്ടിയുള്ള സാവകാശത്തിനു വേണ്ടിയാണ് ഇയാൾ ഈ ഓഫർ മുന്നോട്ടു വച്ചത്. കൃത്യം ഒരു വർഷത്തിനകം പാപ്പരായി മാറിയ ഇയാൾ ഡോകട്ർമാരിൽ നിന്നും കിട്ടിയ പണം തന്റെ 90000 പൗണ്ട് കടം തീർക്കാൻ ഉപയോഗിച്ചതായി കുറ്റസമ്മതവും നടത്തി.\nമറ്റൊരു ബിസിനസ്സിൽ നികുതി വെട്ടിപ്പ് നടത്തിയതിനു നിയമനടപടികൾ നേരിട്ട ചരിത്രവും നൈനാന്റെ പേരിലുണ്ട്. ഡോക്ടർമാരുടെ ജീവിത സമ്പാദ്യം അതി നിഷ്ടൂരമായി കൈക്കലാക്കിയ ക്രിമിനൽ എന്ന നിലയിൽ നൈനാൻ ദയ അർഹിക്കുന്നില്ല എന്നും കോടതി വ്യക്തമാക്കി. മാത്രമല്ല ഇയാൾ ഒരിക്കൽ പോലും പശ്ചാത്തപിക്കാൻ ശ്രമിക്കാഞ്ഞതും കോടതി നിരീക്ഷിച്ചു. നൈനാന് വേണ്ടി ദയാപൂർമായ നടപടികൾ ഉണ്ടാകണമെന്നും കോടതിയിൽ ആവശ്യമുണ്ടായി. ഇയാൾക്ക് മൂന്നു കുട്ടികൾ ഉള്ളതിനാൽ ദീർഘകാല ജയിൽ ശിക്ഷ നൽകരുതെന്നും ആവശ്യപ്പെട്ടത് കോടതി പരിഗണിച്ചില്ല.


Divya Gopinath Interview | ആദ്യമൊക്കെ സംസാരത്തിലൂടെയായിരുന്നു അപമാനം; പ്രശ്നമാക്കണ്ട എന്നു കരുതി ഒഴിഞ്ഞു മാറി; മുറിയിലേക്ക് വന്ന് ശല്യം ചെയ്യാൻ തുടങ്ങിയതോടെ പ്രതികരിച്ചു; ഈ സംഭവത്തിനു ശേഷം മോശക്കാരിയാക്കി അപവാദം പ്രചരിപ്പിച്ചു; വെബ്സൈറ്റിൽ വന്ന പെൺകുട്ടിയുടെ അനുഭവങ്ങൾ ഞാനാണെന്ന് പറയാതെ വീട്ടകാരെ വായിച്ച് കേൾപ്പിച്ചു; അച്ഛനും അമ്മയും പ്രതികരിക്കണമെന്ന് പറഞ്ഞപ്പോൾ പരസ്യമായെത്തി; മീ ടൂ കാമ്പൈനിൽ അലൻസിയറെ തുറന്നു കാട്ടിയ ദിവ്യാ ഗോപിനാഥ് മറുനാടനോട് - MarunadanMalayali.com\nരാജ്യത്ത് ജനസംഖ്യാ നിയന്ത്രണത്തിന് നിയമം നിർമ്മിക്കുന്നത് ആർ.എസ്.എസിന്റെ അടുത്ത അജണ്ട; ഏതെങ്കിലും ഒരു മതത്തിന് മാത്രം ബാധകമാകുന്ന ഒന്നാകില്ല ഈ നിയമം; അനിയന്ത്രിതമായ ജനസംഖ്യ വികസനത്തിന് ഗുണകരമല്ലെന്നും മോഹൻ ഭാഗവത്\nOctober 20, 2018 | 12:26 PM IST | Permalink\n'മീ ടു' വിവാദത്തിന്റെ അലയൊലികൾ അടങ്ങുന്നില്ല. ഹോളിവുഡിൽ തുടങ്ങിയ വിവാദം ബോളിവുഡും കടന്ന് ഇപ്പോൾ മലയാള സിനിമയെയും വിട്ടൊഴിയാതെ പിന്തുടരുന്നു. നടിമാരുടെ തുറന്ന് പറച്ചലിനെത്തുടർന്ന് ബോളിവുഡിൽ നാനാ പടേക്കർ, അലോക്നാഥ് തുടങ്ങിയ പ്രമുഖ താരങ്ങൾ കുടുങ്ങിയപ്പോഴും ആദ്യം മലയാള സിനിമ വിവാദത്തിൽ നിന്ന് ഒഴിഞ്ഞുനിന്നു. എന്നാൽ ഒരു വെബ്സൈറ്റിലൂടെ പേര് വെളിപ്പെടുത്താതെ യുവനടി സഹപ്രവർത്തകനായ അലൻസിയർക്കെതിരെ ആരോപണം ഉന്നയിച്ചപ്പോൾ മലയാള സിനിമാ ലോകവും വിവാദച്ചുഴിയിൽ അകപ്പെട്ടു. പിന്നീട് നടിതന്നെ സമൂഹമാധ്യമത്തിലൂടെ കാര്യങ്ങൾ പരസ്യമായി തുറന്നുപറയാൻ തയ്യാറായതിലൂടെയാണ് സിനിമാ സെറ്റിൽ ദുരനുഭവം നേരിട്ടത് ദിവ്യാ ഗോപിനാഥാണെന്ന് മലയാളികൾ തിരിച്ചറിഞ്ഞത്. നാടകത്തിലൂടെ മലയാള സിനിമാലോകത്തേക്ക് എത്തിയ ദിവ്യാ ഗോപിനാഥ് സിനിമാജീവിതത്തെക്കുറിച്ച് മറുനാടൻ മലയാളിയോട് പങ്കുവയ്ക്കുന്നു.\nഎഫ്എസിടി സ്‌കൂളിലാണ് പഠനം തുടങ്ങിയത്. പിന്നീട് പ്ലസ്ടുവിന് സെന്റ് ആൻസിൽ ചേർന്നു. സെന്റ് സേവിയേഴ്സ് കോേളജിൽനിന്ന് ബിരുദവും എംകോമും പൂർത്തിയാക്കി. പിന്നീട് സ്‌കൂൾ ഓഫ് ഡ്രാമയിൽനിന്ന് മാസ്റ്റർ ഇൻ തീയ്യറ്ററൽ ആർട്സ് ചെയ്തു. ഇപ്പോൾ എംഫിൽ ചെയ്യുന്നു.\nക്യാംപസ് രാഷ്ട്രീയത്തിൽ സജീവമായിരുന്നുവോ?\nഎസ്എഫ്ഐയുടെ ലോക്കൽ യൂണിറ്റിൽ പ്രവർത്തിച്ചിട്ടുെങ്കിലും ക്യാംപസ് രാഷ്ട്രീയത്തിൽ സജീവമായിരുന്നില്ല. ഞാൻ പഠിച്ച സെന്റ് സേവിയേഴ്സിൽ രാഷ്ട്രീയമുണ്ടായിരുന്നില്ല. എങ്കിലും യുയുസിയും, ആർട്സ് ക്ലബ് സെക്രട്ടറിയായും പ്രവർത്തിച്ചിട്ടുണ്ട്.\nനാടകത്തിലൂടെയാണല്ലോ അഭിനയത്തിലേക്ക് എത്തുന്നത്? നാടകാഭിനയത്തിലെ അനുഭവങ്ങൾ പങ്കുവയ്ക്കാമോ?\nയാദൃശ്ചികമായാണ് നാടകത്തിലേക്ക് വരുന്നത്. പത്താം ക്ലാസ് കഴിഞ്ഞപ്പോൾ സത്യജിത് റായിയുടെ ഒരു സിനിമയുടെ രംഗാവിഷ്‌കാരം നടത്തുന്നതിന് അഭിനയിക്കാൻ ആളെ വേണമെന്ന് അറിഞ്ഞു. ഓഡീഷനിൽ സെലക്ഷൻകിട്ടി. അങ്ങനെയാണ് അഭിനയത്തിലേക്കുവരുന്നത്. പിന്നീട് സെന്റ് സേവിയേഴ്സിൽ പഠിക്കുന്ന കാലത്താണ് അഭിനയത്തിൽ സജീവമാകുന്നത്. അക്കാലത്ത് ഒരു ഓഡീഷനിൽ പങ്കെടുക്കുകയും ആ നാടകത്തിൽ പ്രധാന കഥാപാത്രത്തെ അവതരിപ്പിക്കാനയത് വഴിത്തിരിവായി.\nപിന്നീടുള്ള നാലു വർഷങ്ങളിൽ എംജി യൂണിവേഴ്സിറ്റി നാടക മത്സരങ്ങളിൽ പങ്കെടുക്കകയും സമ്മാനങ്ങൾ ലഭിക്കുകയുംചെയ്തു. നാടകത്തോടുള്ള ഇഷ്ടം അങ്ങനെയാണ് തുടങ്ങിയത്. അത് സ്‌കൂൾ ഓഫ് ഡ്രാമയിൽ ചേരാൻ പ്രേരിപ്പിച്ചു. അവിടെ വച്ചാണ് നാടകത്തെ കൂടുതൽ അടുത്തറിയുന്നത്. സ്‌കൂൾ ഓഫ് ഡ്രാമയിലെ പഠനകാലത്ത് നല്ല സംവിധായകരോടും നാടകപ്രവർത്തകരോടമൊപ്പം പ്രവർ ത്തിക്കാൻ അവസരമൊരുങ്ങി. ഇപ്പോൾ ശാകുന്തളം എന്ന നാടകം ചെയ്തുക്കൊണ്ടിരിക്കുന്നു. അത് നവംബറിൽ അരങ്ങിലെത്തും. അതോടൊപ്പം ഞാനും എന്റെ സുഹൃത്തുക്കളുംകൂടി ദ്രാവിഡ എന്റർടെയ്മെന്റ്സ് എന്ന പേരിൽ നാടക കമ്പനി രൂപീകരിച്ചിട്ടുണ്ട്.\nആദ്യ സിനിമയായ കമ്മട്ടിപ്പാടത്തിൽ അവസരം ലഭിക്കുന്നത് എങ്ങനെ?\nസ്‌കൂൾ ഓഫ് ഡ്രാമയിൽ പഠിക്കുന്ന കാലത്ത് യാദൃശ്ചികമായാണ് രാജീവ് രവി സാറിന്റെ കമ്മട്ടിപ്പാടത്തിൽ അഭിനയിക്കാൻ അവസരം ലഭിച്ചത്. അത് വലിയ ഭാഗ്യമായി കരുതുന്നു. പിന്നീട് അയാൾ ശശി എന്ന സിനിമയുടെ ഓഡീഷന് വിളിച്ചു. അതിൽ പ്രധാനപ്പെട്ട ഒരു കഥാപാത്രത്തെ തന്നെ ശ്രീനിവാസൻ സാറിനൊപ്പം അവതരിപ്പിക്കാൻ കഴിഞ്ഞു.അതിനുശേഷം സുരേഷ് നാരായണൻ സംവിധാനം ചെയ്ത ഇരട്ട ജീവിതത്തിൽ പ്രധാന കഥാപാത്രമാകാൻകഴിഞ്ഞു. നാലാമത്തെ ചിത്രമാണ് ആഭാസം. റിലീസ് ചെയ്യാനുള്ള രക്തസാക്ഷ്യമാണ് അടുത്ത ചിത്രം.\nഅയാൾ ശശിയിൽ ശ്രീനിവാസനോടൊപ്പമുള്ള അഭിനയം?\nവെല്ലുവിളി നിറഞ്ഞകഥാപാത്രമായിരുന്നു അയാൾ ശശിയിലേത്. ലോങ് ഷോട്ടുകളാണ് കൂടുതലും. വലിയ ഡയലോഗുകൾ മുഴുവനായി കാണാതെ പഠിച്ച് പറയണമായിരുന്നു. ശ്രീനിവാസൻ സാർ നന്നായി പ്രോത്സാഹിപ്പിക്കുകയും സഹകരിക്കുകയും ചെയ്തതിനാൽ വലിയ ടെൻഷനില്ലാതെ അഭിനയിക്കാൻ കഴിഞ്ഞു. വളരെ പരിചയമുള്ള ആളോടെന്ന പോലെയാണ് അദ്ദേഹം എന്നോട് പെരുമാറിയത്.\nസംവിധായകൻ സുരേഷേട്ടൻ ഒരുപാട് പേരെ നോക്കിയിട്ടും ശരിയാക്കാത്തതു കൊണ്ടാണ് എന്നെ സമീപിച്ചത്. തിരക്കഥ വായിച്ചപ്പോൾ തന്നെ വളരെ താൽപര്യം തോന്നി. ചിത്രത്തിൽ സൈനു എന്ന കഥാപാത്രമാണ് ഞാൻ ചെയ്തത്. വളരെ നല്ല സെറ്റായിരുന്നു. വളരെ നല്ല സംവിധായകന്റെ കൂടെ അഭിനയിക്കാൻ കഴിഞ്ഞതിൽ അഭിമാനമുണ്ട്.\nസിനിമയിലാണോ നാടകത്തിലാണോ സ്ത്രീക്ക് കൂടുതൽ സുരക്ഷിതത്വം?\nസിനിമയിലും നാടകത്തിലും പലതരത്തിലുള്ള ആൾക്കാരെ നമ്മൾക്ക് കാണാനാവും. നമ്മളുടെ ചുറ്റുമുള്ള ആളുകളെ മനസിലാക്കുക എന്നതാണ് ്രപധാനം. സിനിമയിലും നാടകത്തിലും മാത്രമല്ല, എല്ലാ മേഖലയിലും പ്രശ്നക്കാരുണ്ട്. അവരെ എങ്ങനെ തരണം ചെയ്യുന്നുവെന്നതിലാണ് കാര്യം. നമ്മൾക്ക് ഇഷ്ടമില്ലാതെ കാര്യങ്ങൾ കണ്ടാൽ അത് തുറന്നുപറയാനുള്ള ആർജമുണ്ടാക്കിയെടക്കാൻ കഴിഞ്ഞാൽ പ്രശ്നങ്ങളെ അതിജീവിക്കാനാകും.\nആഭാസത്തിന്റെ സെറ്റിൽ വച്ചാണല്ലോ അലൻസിയറിൽ നിന്ന് മോശം പെരുമാറ്റമുണ്ടായത്? അപ്പോൾ പ്രതികരിച്ചിരുന്നുവോ?\nആദ്യമൊക്കെ സംസാരത്തിലൂടെയായിരുന്നു അപമാനം. അപ്പോഴൊക്കെ നന്നായി മദ്യപിച്ചിട്ടുണ്ടായിരുന്നു. മദ്യം കഴിച്ച് വന്നാൽ ഇങ്ങനെയൊക്കെ ചെയ്യാനും പറയാനും കഴിയുമെന്ന പൊതുബോധം അദ്ദേഹത്തിനുണ്ടായിരുന്നുവെന്ന് തോന്നുന്നു. എന്നാൽ ഞാൻ പ്രശ്നമാക്കണ്ട എന്നു കരുതി ഒഴിഞ്ഞു മാറാനാണ് ശ്രമിച്ചത്. പിന്നീട് മുറിയിലേക്ക് വന്ന് ശല്യം ചെയ്യാൻ തുടങ്ങിയതോടെയാണ് പ്രതികരിക്കാൻ തുടങ്ങിയത്.\nമുറിയിൽ നിന്ന് ഇറങ്ങി പേകാൻ പറഞ്ഞപ്പോൾ തന്നെ ഇറങ്ങിപോയി. പോയില്ലായിരുന്നുവെങ്കിൽ ഞാൻ ശക്തമായി പ്രതികരിച്ചേനെ. ഇക്കാര്യം സംവിധായകൻ ജൂബിത് നമ്പ്രാടൻിനെ അറയിച്ചു. എനിക്ക് മാത്രമല്ല മറ്റുസുഹൃത്തുകൾക്കും അയാളിൽനിന്ന് ഇത്തരം അനുഭവമുണ്ടായിരുന്നു. എന്നാൽ പുറത്ത് പറയാൻ അവർക്ക് പേടിയായിരുന്നു. ഈ സംഭവത്തിനു ശേഷവും പലയടത്തും പോയി അദ്ദേഹം എന്നെക്കുറിച്ച് മോശമായിപറഞ്ഞത് ഞാൻ അറിഞ്ഞു. അങ്ങനെയാണ് പുറത്ത് പറയാൻ തീരുമാനിച്ചത്.\nപരസ്യമായി വീഡിയോ പുറത്തുവിട്ടപ്പോൾ വീട്ടുകാരുടെ പിന്തുണയുണ്ടായിരുന്നുവോ?\nവീട്ടുകാരുടെ പിന്തുണയുണ്ടായിരുന്നു. അതകൊണ്ട് തന്നെയാണ് തുറന്നുപറയാൻ കഴിഞ്ഞത്. വീട്ടുകാരെ കരുതിയാണ് ആദ്യം പേര് വെളിപ്പെടുത്താതിരുന്നത്. സെറ്റിലുണ്ടായിരുന്ന ദുരനുഭവങ്ങൾ അന്ന് തന്നെ വീട്ടുകാരെ അറിയിച്ചിരുന്നു. വെബ്സൈറ്റിൽ വന്ന പെൺകുട്ടിയുടെ അനുഭവങ്ങൾ ഞാനാണെന്ന് പറയാതെ വീട്ടകാരെ വായിച്ച് കേൾപ്പിച്ചു. അച്ഛനും അമ്മയും അത് വായിച്ച് പ്രതികരിക്കണമെന്ന് പറഞ്ഞപ്പോഴാണ് പരസ്യമായി പ്രതികരിക്കാൻ തീരുമാനിച്ചത്.\nഇക്കാര്യത്തിൽ മറ്റുളവരും എന്നെ സപ്പോർട്ട് ചെയ്തതും എന്നെ സന്തോഷിപ്പിക്കുന്നു. വീഡിയോ കണ്ട് ഡബ്ല്യുസിസി അംഗങ്ങളും എന്നെ ഇക്കാര്യത്തിൽ പിന്തുണച്ചു. ഡബ്ല്യുസിസി എന്നെ പിന്തുണച്ചില്ലെന്നും പ്രശ്നം ഒത്തുതീർപ്പാക്കാൻ ശ്രമിച്ചുവെന്ന് ചിലർ പറയുന്നത് അടിസ്ഥാനരഹിതമാണ്. ഡബ്ല്യുസിസി അംഗങ്ങളടെ പിന്തുണയുള്ളതുകൊണ്ട് മാത്രമാണ് ഇക്കാര്യത്തിൽ എനിക്ക് മുന്നോട്ട് പോകാൻ കഴിഞ്ഞത്.\nഅമ്മയിൽ അംഗത്വം നേടാൻ ഞാൻ ശ്രമിച്ചിട്ടില്ല. നാലു സിനിമകൾ മാത്രമാണ് ഞാൻ ചെയ്തിട്ടുള്ളത്. സിനിമയിലെ ഒരു പെൺകുട്ടിയുടെ വിഷയവുമായി ബന്ധപ്പെട്ട് അമ്മയിൽ ഒരുപാട് പ്രശ്നങ്ങളുണ്ട്. ഞാനും അതുപോലെയുള്ള പ്രശ്നങ്ങളിൽപ്പെട്ട് മുന്നോട്ട് വരുന്ന സാഹചര്യത്തിൽ അംഗത്വമെടുക്കുന്ന കാര്യത്തിൽ കൺഫ്യൂസ്ഡ് ആണ്. ആ പെൺകുട്ടിക്ക് അമ്മയിൽ നിന്ന് വണ്ടത്ര രീതിയിലുള്ള സപ്പോർട്ട് ലഭിച്ചതായി തോന്നുന്നില്ല. അമ്മയ്ക്കകത്ത് നടക്കുന്ന കാര്യങ്ങളെക്കുറിച്ചും വ്യക്തമായി മനസിലാക്കാൻ കഴിഞ്ഞിട്ടില്ല.


emalayalee.com - ക്രിസ്തീയ സംഗീത പരിപാടി 'ആത്മസംഗീതം 2018' ന്റെ ടിക്കറ്റ് വില്പനയുടെ കിക്ക് ഓഫ് നടത്തി\nക്രിസ്തീയ സംഗീത പരിപാടി 'ആത്മസംഗീതം 2018' ന്റെ ടിക്കറ്റ് വില്പനയുടെ കിക്ക് ഓഫ് നടത്തി\nറോയി വര്‍ഗീസ്, ഇടവക സെക്രട്ടറി\nഹ്യൂസ്റ്റണ്: മലങ്കര ഓര്‍ത്തഡോക്‌സ് സഭയുടെ സൗത്ത്‌വെസ്റ്റ് ഭദ്രാസനത്തിന്റെ കീഴിലുള്ള സെന്റ് പീറ്റേഴ്‌സ് ആന്റ് സെന്റ് പോള്‍സ് ഓര്‍ത്തഡോക്‌സ് ഇടവകയുടെ ആഭിമുഖ്യത്തില് സെപ്തംബര്9ഞായറാഴ്ച വൈകീട്ട് 5:30ന് നടത്തുന്ന 'ആത്മസംഗീതം 2018' ക്രിസ്തീയ സംഗീത പരിപാടിയുടെ ടിക്കറ്റ് വില്പന കിക്ക് ഓഫ് ആഗസ്റ്റ്5ഞായറാഴ്ച വി. കുര്‍ബ്ബാനയ്ക്കു ശേഷം ഇടവക വികാരി ഫാ. ഐസക് ബി പ്രകാശിന്റെ നേതൃത്വത്തില് നടത്തപ്പെട്ടു.\nപ്രശസ്ത ഗായകരായ കെ.ജി. മാര്‍ക്കോസ്, ബിനോയ് ചാക്കോ എന്നിവരുള്‍പ്പെടുന്ന സംഘം ലൈവ് ഓര്‍ക്കസ്ട്രയുടെ പശ്ചാത്തലത്തിലാണ് സെന്റ് ജോസഫ് ഹാളില് (303 പ്രസന്റ് സ്ട്രീറ്റ്, മിസൗറി സിറ്റി) പരിപാടി അവതരിപ്പിക്കുന്നത്. 'മന് പസന്ത്' ഉടമ ജോയല് മാത്യു, റിലയബിള് റിയല്‍റ്റേഴ്‌സ് ഉടമ തോമസ് മാത്യു എന്നിവര് പരിപാടിയുടെ പ്രധാന സ്‌പോണ്‍സര്‍മാരാണ്. തോമസ് മാത്യു, ജിനു തോമസ്, ഇടവകാംഗം റെജി സ്‌കറിയ എന്നിവര് ആദ്യ ടിക്കറ്റ് വാങ്ങി കിക്ക് ഓഫിന് തുടക്കം കുറിച്ചു.\nപരിപാടിയുടെ വിജയത്തിനായി ഇടവക ട്രസ്റ്റീ രാജു സ്‌കറിയ, സെക്രട്ടറി റോയി വര്‍ഗീസ്, മാനേജിംഗ് കമ്മിറ്റി അംഗങ്ങളായ ജോര്‍ജ് തോമസ്, എബി രാജു, ജേക്കബ് സാമുവേല്, റിജോ ജേക്കബ് എന്നിവരും ഇടവകാംഗങ്ങളും പ്രവര്‍ത്തിച്ചു വരുന്നു.\nഹ്യൂസ്റ്റണിലെ എല്ലാ സംഗീതാസ്വാദകരെയും ഹൃദയപൂര്‍വ്വം ഈ സംഗീത വിരുന്നിലേക്ക് സ്വാഗതം ചെയ്യുന്നു.\nറിപ്പോര്‍ട്ട്: റോയി വര്‍ഗീസ്, ഇടവക സെക്രട്ടറി


ഐപിഎല് മത്സരത്തിനിടെ ജോസ് ബട്‌ലറെ പുറത്താക്കിയതില് തെല്ലും മനഃസ്താപമില്ലെന്ന് രവിചന്ദ്രന് അശ്വിന് രാജസ്ഥാന് റോയല്‍സ്-കിംഗ്സ് ഇലവന് പഞ്ചാബ് മത്സരത്തിനിടെ ബട്‌ലറെ മങ്കാദിങ്ങിലൂടെ പുറത്താക്കിയതിനേത്തുടര്‍ന്ന് വിവാദങ്ങളുയര്‍ന്നിരുന്നു. അശ്വിന് ചെയ്തത് ക്രിക്കറ്റിന്റെ മര്യാദയ്ക്ക് നിരക്കുന്നതല്ലെന്ന് ഒരു വിഭാഗവും നോണ് സ്‌ട്രൈക്കിങ് എന്‍ഡിലെ ബാറ്റ്‌സ്മാന് അര്‍ഹിക്കാത്ത അഡ്വാന്റേജ് എടുക്കാന് ശ്രമിക്കുന്നത് കാണണമെന്ന് മറു വിഭാഗവും തര്‍ക്കിച്ചു. ക്രിക്കറ്റ് ലോകത്തെ പ്രമുഖര് തന്നെ ഇക്കാര്യത്തില് രണ്ട് തട്ടിലായി. മങ്കാദിങ്ങിനെത്തുടര്‍ന്ന് വ്യക്തിപരമായ അധിക്ഷേപങ്ങളും ഇന്ത്യന് സ്പിന്നര്‍ക്ക് നേരിടേണ്ടി വന്നു.\n“ബട്‌ലര് ക്രീസിന് പുറത്തിറങ്ങാന് ഞാന് കാത്തിരുന്നോ ഇല്ലയോ എന്നതിനേ ചൊല്ലിയും തര്‍ക്കങ്ങളുണ്ടായി. ഞാന് ക്രീസില് കയറുന്നതിന് മുമ്പ് തന്നെ ബട്‌ലര് നടന്നു നീങ്ങാന് തുടങ്ങിയെന്ന കാര്യമാണ് ആളുകള് മനസിലാക്കാത്തത്. ഞാന് ആ ആക്ഷന് പൂര്‍ത്തീകരിച്ചാല് സ്റ്റംപ് ചെയ്യാന് പറ്റില്ല. ഞാന് വെയ്റ്റ് ചെയ്തു, എന്നിട്ട് സ്റ്റംപ് ചെയ്തു.” അശ്വിന് പറയുന്നു.\nഈ ഒരു കാര്യത്തേക്കുറിച്ച് നമുക്ക് വീണ്ടും വീണ്ടും വാദിച്ചുകൊണ്ടേയിരിക്കാം. ഈ വിമര്‍ശനങ്ങള്, ആളുകളും ചില വിദഗ്ധരും പ്രതികരിച്ച രീതി, ഇതെല്ലാം ഒരുപാട് ബോളര്‍മാര്‍ക്ക് ഇത് ആവര്‍ത്തിക്കുന്നതിനേക്കുറിച്ച് ഭയം തോന്നിപ്പിക്കും. ‘സ്പിരിറ്റ് ഓഫ് ക്രിക്കറ്റ്’ സംവാദങ്ങള് അര്‍ത്ഥമില്ലാത്തവയാണെന്നും അശ്വിന് പറഞ്ഞു.\nഇതിലേക്ക് ‘സ്പിരിറ്റ് ഓഫ് ദി ഗെയിം’ കൊണ്ടുവരികയും അതിനേക്കുറിച്ച് വീണ്ടും ചര്‍ച്ച തുടരുകയുമാണെങ്കില്, കളിയില് ഈ നിയമം വേണോ വേണ്ടയോ എന്ന കാര്യത്തില് അധികൃതര്‍ക്ക് തീരുമാനമെടുക്കാം. ഞാന് ചെയ്തത് ശരിയോ തെറ്റോ എന്നതിനേക്കുറിച്ച് നിങ്ങള് എത്ര നേരം വേണമെങ്കിലും സംവാദം നടത്താം. അത് ആളുകള് വിശ്വസിക്കുന്ന വീക്ഷണത്തിന് അനുസരിച്ചിരിക്കും. തന്നെ സംബന്ധിച്ചിടത്തോളം അത് മനസാക്ഷിയ്ക്ക് നിരക്കുന്നതാണെന്നും അശ്വിന് കൂട്ടിച്ചേര്‍ത്തു.\n“പത്ത് വര്‍ഷം മുന്‍പ് മുന്നറിയിപ്പ് കൊടുക്കുകയും അത് ആവര്‍ത്തിക്കുകയും ചെയ്യുന്ന ചട്ടം ഉണ്ടായിരുന്നിരിക്കാം. അത് 50 ഓവര് കളിയ്ക്ക് വേണ്ടിയാണ്. ഇത് ടി20 ഫോര്‍മാറ്റാണ്. അതുകൊണ്ട് മുന്നറിയിപ്പിനുള്ള സ്‌പേസ് പോലും ചെറുതാണ്. ബോളറിന്റെ മനസിന്റെ കാര്യത്തില് സ്പിരിറ്റ് ഓഫ് ദ ഗെയിം ബാധകമല്ലേ?” അശ്വിന് ചോദിക്കുന്നു.


കൊച്ചിയിലെ മാളിൽ നടിയെ അപമാനിച്ച സംഭവം; പ്രതികൾക്കായി തെരച്ചിൽ ഊർജ്ജിതം | Southlive\nകൊച്ചിയിലെ മാളിൽ നടിയെ അപമാനിച്ച സംഭവം; പ്രതികൾക്കായി തെരച്ചിൽ ഊർജ്ജിതം\nSunday, 20th December 2020, 9:44 am\nകൊച്ചിയിലെ മാളിൽ നടിയെ അപമാനിച്ച സംഭവം; പ്രതികളെ തിരിച്ചറിഞ്ഞെന്ന് സൂചന, അറസ്റ്റ് ഇന്നുണ്ടായേക്കും\nകൊച്ചിയിലെ ഷോപ്പിങ് മാളില് യുവനടിയെ അപമാനിക്കാന് ശ്രമിച്ച കേസില് പ്രതികളുടെ അറസ്റ്റ് ഇന്നുണ്ടായേക്കും. രണ്ട് പ്രതികളെയും പോലീസ് തിരിച്ചറിഞ്ഞെന്നാണ് സൂചന. കഴിഞ്ഞ ദിവസം പ്രതികളുടെ സി.സി.ടി.വി ദൃശ്യങ്ങള് പുറത്തുവന്നതോടെയാണ് കേസില് നിര്‍ണായകമായ വഴിത്തിരിവുണ്ടായത്.\nദൃശ്യങ്ങളില് നിന്ന് പ്രതികളെ തിരിച്ചറിഞ്ഞ ചിലര് പോലീസിന് വിവരങ്ങള് നല്‍കിയിട്ടുണ്ട്. പ്രതികള് മലപ്പുറം സ്വദേശികളാണെന്നാണ് അന്വേഷണ സംഘത്തിന് ലഭിച്ച സൂചന. സൈബല് സെല്ലിന്റെ സഹായത്തോടെ ടവര് ലൊക്കേഷന് ഉള്‍പ്പെടെ പരിശോധിച്ച് സംശയിക്കുന്നവര് തന്നെയാണ് പ്രതികളെന്ന് സ്ഥിരീകരിച്ച് അറസ്റ്റ് രേഖപ്പെടുത്താനാണ് പോലീസിന്റെ നീക്കം.\nകഴിഞ്ഞ ദിവസമാണ് കൊച്ചിയിലെ മാളിൽ യുവനടിക്കെതിരെ അതിക്രമം നടന്നത്. സോഷ്യൽ മീഡിയയിലൂടെ നടി തന്നെയാണ് അതിക്രമ വിവരം പുറംലോകത്തെ അറിയിച്ചത്. തുടർന്ന് സംഭവത്തിൽ പൊലീസ് കേസെടുത്തു.\nപ്രതികള് എറണാകുളം ഭാഗത്തു നിന്ന് മാളിലേക്ക് എത്തിയതായാണ് പോലീസ് കരുതുന്നത്. ശേഷം ഇവര് ഇതേ ഭാഗത്തേക്ക് പോയതാണ് പോലീസിന്റെ നിഗമനം. മാളിലെ സി.സി.ടി.വി. ദൃശ്യങ്ങളില് നിന്ന് പ്രതികള് മാസ്‌ക് ധരിച്ചാണ് മാളിനുള്ളില് പ്രവേശിച്ചതെന്ന് കണ്ടെത്തിയിരുന്നു. കോവിഡ് പ്രോട്ടോകോള് പ്രകാരം മാളിനുള്ളിലേക്ക് പ്രവേശിക്കുമ്പോള് പേരും ഫോണ് നമ്പറും എഴുതി നല്‍കേണ്ടതുണ്ട്. എന്നാല്, ഇവര് ഇത് രേഖപ്പെടുത്താന് കൂട്ടാക്കിയിരുന്നില്ല.\nരണ്ടു പേരിൽ ഒരാൾ കോഴിക്കോട്ടേക്കും മറ്റെയാൾ കണ്ണൂരിലേക്കും ടിക്കറ്റെടുത്തിരിക്കുന്നതിനാൽ ഈ ജില്ലകൾ കേന്ദ്രീകരിച്ചാണ് അന്വേഷണം പുരോഗമിക്കുന്നത്. സിസിടിവി ദൃശ്യങ്ങളിൽ നിന്ന് ലഭിച്ച പ്രതികളുടെ ചിത്രം സംസ്ഥാനത്തെ മുഴുവൻ പൊലീസ് സ്റ്റേഷനുകളിലേക്കും കൈമാറിയിട്ടുണ്ട്. നടി എറണാകുളത്ത് തിരിച്ചെത്തിയാൽ ഉടൻ മൊഴിയെടുക്കാനാണ് കളമശേരി പൊലീസിന്റെ തീരുമാനം.


Jul 27, 2021, 07:25 am IST\nതിരുവനന്തപുരം: സംസ്ഥാനത്ത് കടുത്ത വാക്സിൻ ക്ഷാമം തുടരുന്ന സാഹചര്യത്തിൽ ഇന്ന് വാക്സിൻ വിതരണം പൂർണമായും നിലച്ചേക്കും. തിരുവനന്തപുരം, കൊല്ലം, തൃശ്ശൂർ, കോഴിക്കോട് ജില്ലകളിൽ സ്റ്റോക്ക് പൂർണമായും തീർന്നു. അവശേഷിച്ച സ്റ്റോക്കിൽ ഇന്നലെ2ലക്ഷത്തിലധികം പേർക്ക് വാക്സിൻ നൽകി. 150-ഓളം സ്വകാര്യ ആശുപത്രികളിൽ മാത്രമാണ് വിതരണമുണ്ടാവുക. സർക്കാർ മേഖലയിൽ ബുക്ക് ചെയ്തവർക്കും വാക്സീൻ ലഭ്യമാകില്ല. പുതിയ സ്റ്റോക്ക് എന്നെത്തുമെന്ന് ഇതുവരെ വിവരം ലഭിച്ചിട്ടില്ല. 29-നേ എത്തൂവെന്നാണ് അനൗദ്യോഗിക വിവരം.\nപ്രതിസന്ധി നീളുന്നതോടെ രണ്ടാം ഡോസ് കാത്തിരിക്കുന്നവർ, യാത്രയ്ക്കായി വാക്സിൻ വേണ്ടവർ എന്നിവർ കൂടുതൽ പ്രതിസന്ധിയിലാകും. അതേസമയം, സ്വകാര്യമേഖലയിൽ ബുക്ക് ചെയ്ത വാക്സീൻ ലഭിക്കും. സ്വകാര്യ ആശുപത്രികൾ വഴിയുള്ള വിതരണം കാര്യമായി നടക്കുന്നുണ്ട്. പല ജില്ലയിലും കോവിൻ പോർട്ടൽ വഴി സ്വകാര്യ ആശുപത്രികളിലേക്ക് മാത്രമാണ് സ്ലോട്ട് ബുക്ക് ചെയ്യാനാവുന്നത്. പത്തനംതിട്ട, കോട്ടയം, വയനാട് എന്നീ ജില്ലകളില് കോവാക്‌സിന് മാത്രമാണുള്ളത്. ബാക്കിയുള്ള ജില്ലകളിലും വാക്‌സിനുകളുടെ അളവ് കുറവാണ്.\nസംസ്ഥാനത്ത് വീണ്ടും വാക്സിൻ ക്ഷാമം; സ്റ്റോക്കുള്ളത് 1.4 ലക്ഷം ഡോസ് വാക്സിൻ മാത്രം ; ആറു ജില്ലകളിൽ കോവിഷീൽഡ് ഇല്ല\nആദ്യദിവസം തന്നെ താളം തെറ്റി വാക്‌സിൻ യജ്ഞം ; വാക്സീൻ ക്ഷാമം രൂക്ഷം;5ജില്ലകളിൽ സ്റ്റോക്ക് പൂർണമായി തീർന്നു\nശനിയാഴ്ച 1522 വാക്സിനേഷൻ കേന്ദ്രങ്ങളിൽ നിന്നായി നാല് ലക്ഷത്തി അമ്പത്തി മൂവായിരത്തി മുന്നൂറ്റി മുപ്പത്തി ഒമ്പത് പേർക്കാണ് വാക്സീൻ നൽകിയത്. ഇത് റെക്കോർഡായിരുന്നു.\nകേരളത്തിൽ പതിനെട്ട് വയസ്സിന് മുകളിലുള്ള 1.48 കോടിപേർക്ക് ഇതുവരെ ആദ്യ ഡോസ് കുത്തിവയ്പ് പോലും കിട്ടിയിട്ടില്ല. നാൽപത്തിയഞ്ച് വയസ്സിന് മുകളിലുള്ളവരിൽ കാൽക്കോടിയിലേറെപ്പേരും ആദ്യ ഡോസിനായി കാത്തിരിക്കുകയാണ്. ഈ മാസം പതിനേഴാം തിയതിയാണ് അവസാനമായി വാക്സീൻ എത്തിയത്. അഞ്ച് ലക്ഷത്തി അമ്പത്തിനാലായിരത്തി മുന്നൂറ്റി തൊണ്ണൂറ് ഡോസാണ് അന്നെത്തിയത്.\nമൂന്നാം തരംഗ ഭീഷണി നിലനിൽക്കേ പരാവധി ആളുകളിൽ എത്രയും വേഗം ഒരു ഡോസ് വാക്സീൻ എങ്കിലും എത്തിക്കാനായില്ലെങ്കിൽ അത് ഗുരുതര പ്രത്യാഘാതമുണ്ടാക്കിയേക്കാമെന്നാണ് വിദഗ്ധരുടെ മുന്നറിയിപ്പ്.\nTags: covid vaccine shortagecovin app


ശ്രീലങ്ക, ബംഗ്ലാദേശ്, പാകിസ്താന്, നേപ്പാള് എന്നീ രാജ്യങ്ങളിലും ഇതിനകം ഖത്തര് വിസ സെന്ററുകള് തുറന്നിട്ടുണ്ട്.\n14 Jun, 2019 at 06:53 PM\nഇന്ത്യയുള്‍പ്പെടെയുള്ള രാജ്യങ്ങളില് പ്രവര്‍ത്തിക്കുന്ന ഖത്തര് വിസാ സെന്‍ററുകളില് കൂടുതല് സേവനങ്ങള് ഉള്‍പ്പെടുത്താനൊരുങ്ങി ഖത്തര് ആഭ്യന്തര വകുപ്പ്.\nവീട്ടുജോലിക്കാര്, ഹൌസ് ഡ്രൈവര്‍മാര് തുടങ്ങി ഗാര്‍ഹിക വിസയില് ജോലി ലഭിക്കുന്നവരുടെ വിസാ നടപടിക്രമങ്ങളും ഈ സെന്‍ററുകളിലും പൂര്‍ത്തിയാക്കാനാകും.\nഖത്തറില് ജോലി ലഭിക്കുന്ന വിദേശികള്‍ക്ക് മാതൃരാജ്യത്ത് വെച്ച് തന്നെ വിസാ നടപടിക്രമങ്ങളെല്ലാം പൂര്‍ത്തിയാക്കുകയെന്ന ലക്ഷ്യം വെച്ചാണ് ഇന്ത്യയുള്‍പ്പെടെയുള്ള വിവിധ രാജ്യങ്ങളില് ഖത്തര് വിസാ സേവന കേന്ദ്രങ്ങള് ആരംഭിച്ചത്.\nനിലവില് സ്വകാര്യ മേഖലയിലേക്കും അര്‍ധസര്‍ക്കാര് സ്ഥാപനങ്ങളിലേക്കും റിക്രൂട്ട് ചെയ്യപ്പെടുന്നവരുടെ വിസാ നടപടിക്രമങ്ങള് മാത്രമാണ് ഈ സെന്‍ററുകള് വഴിപൂര്‍ത്തീകരിച്ചിരുന്നത്. എന്നാല് ഗാര്‍ഹിക വിസക്കാര്‍ക്കുള്ള സേവനങ്ങള് കൂടി ഇത്തരം സെന്‍ററുകളില് ഉള്‍പ്പെടുത്താനാണ് ഖത്തര് ആഭ്യന്തര ഭരണകൂടത്തിന്‍റെ തീരുമാനം.\nഇതോടെ വീട്ടുജോലിക്കാരായും ഹൌസ് ഡ്രൈവര്‍മാരായും ജോലി ലഭിക്കുന്നവരുടെ കൂടി വിസാ നടപടിക്രമങ്ങള് മാതൃ രാജ്യങ്ങളിലെ വിസാ സേവനകേന്ദ്രങ്ങള് വഴി പൂര്‍ത്തീകരിക്കാം. ഇതിനായുള്ള നടപടിക്രമങ്ങള് പുരോഗമിക്കുകയാണെന്ന് പ്രാദേശിക ചാനലിന് നല്‍കിയ അഭിമുഖത്തില് ഖത്തര് വിസാ സേവന വിഭാഗം ഡയറക്ടര് അബ്ദുള്ള ഖലീഫ അല് മുഹന്നദി വ്യക്തമാക്കി.\nവിസ സംബന്ധമായ വിരലടയാളം, ആരോഗ്യ പരിശോധന ഉള്‍പ്പടെയുള്ള എല്ലാ നടപടികളും ക്യൂവിസി വഴി പൂര്‍ത്തീകരിക്കാനാകും. പൊതുജനാരോഗ്യമന്ത്രാലയത്തിെൻറ പൂര്‍ണമേല്‍നോട്ടത്തിലാണ് സെൻററുകളിലെ ആരോഗ്യപരിശോധന. അംഗീകാരത്തിനുള്ള മേല്‍നോട്ടം വിദേശകാര്യമന്ത്രാലയത്തിനായിരിക്കും.\nസ്വകാര്യ മേഖലയില് പ്രവാസിതൊഴിലാളികള്‍ക്കായി 30,000ലധികം വിസകള് ഇതിനോടകം അനുവദിച്ചിട്ടുണ്ട്. അര്‍ധസര്‍ക്കാര് മേഖലയിലും വിസ അനുവദിക്കുന്നുണ്ട്. ഇന്ത്യയില് കൊച്ചിയുള്‍പ്പെടെ ഏഴിടങ്ങളിലാണ് ഖത്തര് വിസാ സേവനകേന്ദ്രങ്ങള് പ്രവര്‍ത്തിക്കുന്നത്.\nശ്രീലങ്ക, ബംഗ്ലാദേശ്, പാകിസ്താന്, നേപ്പാള് എന്നീ രാജ്യങ്ങളിലും ഇതിനകം ഖത്തര് വിസ സെൻററുകള് തുറന്നിട്ടുണ്ട്. ഫിലിപ്പൈന്‍സ്, ടുണീഷ്യ, ഇന്തോനേഷ്യ എന്നിവയ്ക്ക് പുറമെ ആഫ്രിക്കന് രാജ്യങ്ങളായ കെനിയയിലും എത്യോപ്യയിലും കൂടി കേന്ദ്രങ്ങള് തുറക്കാനും ഖത്തറിന് പദ്ധതിയുണ്ട്.


ടിവിഎസ് ഐക്യൂബ് ഇലക്‌ട്രിക്കിന്റെ ആദ്യ ഡ്രൈവ് റിവ്യൂ - Malayalam DriveSpark\nടിവിഎസ് ഐക്യൂബ് ഇലക്‌ട്രിക്കിന്റെ ആദ്യ ഡ്രൈവ് റിവ്യൂ\nUpdated: Monday, March 2, 2020, 10:24 [IST]\nഇന്ത്യൻ വിപണിയിലെ ഇവി വിഭാഗത്തിലേക്ക് പുതിയ ഐക്യൂബ് ഇലക്ട്രിക് സ്‌കൂട്ടറിനെ അവതരിപ്പിച്ച് ഇന്ത്യൻ ഇരുചക്ര വാഹന നിർമാതാക്കളായ ടിവിഎസും പുതിയ ചുവടുവെപ്പിന് തുടക്കം കുറിച്ചു. ബജാജിന് ശേഷം ഇലക്ട്രിക് സ്കൂട്ടർ ശ്രേണിയിലേക്ക് പ്രവേശിക്കുന്ന രണ്ടാമത്തെ മുഖ്യധാരാ ഇരുചക്ര വാഹന നിർമാതാക്കളാണ് ടിവിഎസ്.\nകമ്പനിയുടെ 'ഗ്രീൻ & കണക്റ്റഡ്' ഇവി പദ്ധതിയുടെ ശ്രേണിയിലെ ആദ്യ മോഡലാണ് ഏറ്റവും പുതിയ ഐക്യൂബ് ഇലക്‌ട്രിക് സ്കൂട്ടറും. ടിവിഎസിന്റെ ഹൊസൂരിലെ നിർമ്മാണ കേന്ദ്രത്തിൽ പ്രദേശികമായാണ് ഐക്യൂബ് വികസിപ്പിച്ചെടുത്തിട്ടുള്ളത്.\n1.15 ലക്ഷം രൂപ ഓൺ-റോഡ് വിലയുള്ള വാഹനത്തെ കഴിഞ്ഞ മാസമാണ് കമ്പനി പുറത്തിറക്കിയത്. നിലവിൽ ബാംഗ്ലൂരിൽ മാത്രമാണ് ഐക്യൂബ് വിൽപ്പനക്കെത്തുന്നത്. എന്നാൽ വരും മാസങ്ങളിൽ രാജ്യത്തുടനീളം ഇവിയുടെ വിൽപ്പന വ്യാപിക്കാനും കമ്പനി ലക്ഷ്യമിടുന്നുണ്ട്.\nനിരവധി സവിശേഷതകളും കണക്റ്റഡ് സാങ്കേതികവിദ്യകളും ആധുനിക റെട്രോ ഡിസൈനുമാണ്ടിവിഎസ് ഐക്യൂബ് ഇലക്ട്രിക് സ്കൂട്ടറിൽ വാഗ്‌ദാനം ചെയ്യുന്നത്. എന്നിരുന്നാലും, രാജ്യത്തെ പ്രീമിയം ഇലക്ട്രിക് സ്കൂട്ടർ ശ്രേണി വികാസം പ്രാപിക്കുമ്പോൾ അതിന്റെ എതിരാളികളെ നേരിടാനുള്ള ശേഷി വാഹനത്തിനുണ്ടോ എന്ന് പരിശോധിക്കേണ്ടത് അനിവാര്യമാണ്.\nടി‌വി‌എസ് ഐക്യൂബ് ഇലക്ട്രിക് മികച്ച രൂപത്തിലുള്ള രസകരമായ ഇ-സ്കൂട്ടറാണ്. മികച്ച ആനുപാതികമായ സ്റ്റൈലിംഗ് വാഗ്ദാനം ചെയ്യുന്നു. ഒറ്റ നോട്ടത്തിൽ അത് മിനിമലിസ്റ്റും ആധുനികമായ ടച്ചും തോന്നിപ്പിക്കുന്നു. പെട്രോളിൽ പ്രവർത്തിക്കുന്ന ടിവിഎസിന്റെ മറ്റ് മോഡലുകളിൽ നിന്നും വിപണിയിലുള്ള മറ്റ് ഇ-സ്കൂട്ടറുകളിൽ നിന്നും തികച്ചും വ്യത്യസ്തമായ ഡിസൈൻ ഭാഷ്യമാണ് ഐക്യൂബ് മുന്നോട്ടു കൊണ്ടുപോകുന്നത്.\nഇലക്ട്രിക് സ്കൂട്ടറിന്റെ ആപ്രോണിന്റെ മുകളിൽ കറുത്ത ഹൈലൈറ്റ് ലഭിച്ചിരിക്കുന്നു. താഴെയായി നേർത്ത ഹെഡ്‌ലാമ്പും ഇടംപിടിച്ചിരിക്കുന്നു. അതിനോട്ചേർന്ന് ഇരുവശത്തും എൽഇഡി ടേൺ ഇൻഡിക്കേറ്ററുകളും ടിവിഎസ് നൽകിയിരിക്കുന്നു.\nവശങ്ങളിലേക്ക് നീങ്ങുമ്പോൾ, ടിവിഎസ് ഐക്യൂബ് ഇലക്ട്രിക്കിന് കാര്യമായ തീമുകളൊന്നും നൽകിയിട്ടില്ല. സീറ്റിന് താഴെ സ്ഥാപിച്ചിരിക്കുന്ന ‘ഐക്യൂബ് ഇലക്ട്രിക്' ബാഡ്‌ജിംഗ് ഉപയോഗിച്ച് സൈഡ് ബോഡി പാനലുകൾ വൃത്തിയായി സൂക്ഷിച്ചിരിക്കുന്നു.\nകറുത്ത അപ്ഹോൾസ്റ്ററിയിൽ സീറ്റുകൾ പൂർത്തിയായി. BMS (ബാറ്ററി മാനേജ്മെന്റ് സിസ്റ്റം) തണുപ്പിക്കാൻ സഹായിക്കുന്നതിന് സൈഡ് പാനലിൽ ഭംഗിയായി സംയോജിപ്പിച്ച എയർ ഡക്‌ടുകളും ഉണ്ട്. ഇലക്ട്രിക് മോട്ടോറിനടുത്ത് പ്രകാശമുള്ള ‘ഇലക്ട്രിക്' ബാഡ്‌ജിംഗ് നൽകിയിരിക്കുന്നത് സ്കൂട്ടറിന്റെ മനോഹാരിതയെ വർധിപ്പിച്ചിട്ടുണ്ട്.\nഎഞ്ചിൻ, ചാർജിംഗ് സൗകര്യം\n2.25 കിലോവാട്ട് ബാറ്ററി പായ്ക്കുകളുള്ള 4.4 കിലോവാട്ട് ഇലക്ട്രിക് മോട്ടോർ ഇക്കോ മോഡിൽ പൂർണ ചാർജിൽ പരമാവധി 78 കിലോമീറ്റർ മൈലേജ് വാഗ്ദാനം ചെയ്യുന്നു. എന്നിരുന്നാലും, ‘പവർ' മോഡിൽ, ഇത് 55 കിലോമീറ്ററായി കുറയും. മണിക്കൂറിൽ പരമാവധി 80 കിലോമീറ്റർ വേഗത നേടുമ്പോൾ 4.2 സെക്കൻഡിനുള്ളിൽ പൂജ്യം മുതൽ 40 കിലോമീറ്റർ വേഗത കൈവരിക്കാൻ സാധിക്കും.\nവരും മാസങ്ങളിൽ ഇത് വ്യാപിപ്പിക്കാൻ ടിവിഎസ് പദ്ധതിയിടുന്നുണ്ട്. 75 ശതമാനം വരെ ബാറ്ററികൾ ചാർജ് ചെയ്യാൻ ഏകദേശം നാല് മണിക്കൂർ എടുക്കുമ്പോൾ പൂർണ ചാർജാകാൻ അഞ്ച് മണിക്കൂർ വേണ്ടിവരും.\nപെർഫോമൻസ് & ഹാൻഡിലിംഗ്\nമുൻവശത്തെ പരമ്പരാഗത ടെലിസ്കോപ്പിക് ഫോർക്കുകളും പിന്നിൽ ഇരട്ട ഷോക്കുകളും വഴിയാണ് ടിവിഎസ് ഐക്യൂബിലെ സസ്‌പെൻഷൻ സജ്ജീകരിച്ചിരിക്കുന്നത്. സസ്പെൻഷൻ സജ്ജീകരണം കൂടുതൽ ദൃഢമായതാണെങ്കിലും മികച്ച രീതിയിലാണ് കൈകാര്യം ചെയ്യുന്നത്. മുൻവശത്ത് 220 mm ഡിസ്കും പിന്നിൽ 130 mm ഡ്രമ്മും ബ്രേക്കിംഗ് കൈകാര്യം ചെയ്യുന്നു. സ്റ്റാൻഡേർഡായി കോമ്പി-ബ്രേക്കിംഗ് സിസ്റ്റവും (സിബിഎസ്) ഉൾപ്പെടുത്തിയിരിക്കുന്നു.\n90/90 പ്രൊഫൈലുകളുള്ള 12 ഇഞ്ച് ട്യൂബ്‌ലെസ് ടയറുകളുമായാണ് ടിവിഎസ് ഐക്യൂബിനെ തയാറാക്കിയിരിക്കുന്നത്. ഫ്രണ്ട് വീലുകളിൽ സ്റ്റൈലിഷ് ലുക്കിംഗ് ഡിസൈനുള്ള അലോയ് വീലാണ് ഉൾപ്പെടുത്തിയിരിക്കുന്നത്. ഇത് ഇലക്ട്രിക് സ്കൂട്ടറിന്റെ മൊത്തത്തിലുള്ള രൂപകൽപ്പനയിലേക്ക് ഇഴുകി ചേരുന്നു.\nടിവിഎസ് ഐക്യൂബ് ഇലക്ട്രിക് സ്കൂട്ടർ ഏഥർ 450X, ബജാജ് ചേതക് ഇലക്ട്രിക് എന്നിവയുമായാണ് വിപണിയിൽ മത്സരിക്കുന്നത്. ഇവ രണ്ടും 2020 ജനുവരിയിലാണ് ഇന്ത്യൻ വിപണിയിൽ സ്ഥാനംപിടിച്ചത്.\nബുക്കിംഗ് & ഡെലിവറികൾ\nടിവിഎസ് ഐക്യൂബ് ഇലക്ട്രിക് സ്കൂട്ടറും മറ്റ് പ്രീമിയം മോഡലുകളെ പോലെ ആദ്യ ഘട്ടത്തിൽ ബാംഗ്ലൂരിൽ മാത്രമാണ് ലഭ്യമാക്കുന്നത്. കഴിഞ്ഞ മാസം രണ്ടാം പകുതിയിൽ അവതരിപ്പിച്ച ഐക്യൂബിനായുള്ള ബുക്കിംഗ് ഇതിനകം 5000 രൂപയ്ക്ക് ആരംഭിച്ചിട്ടുണ്ട്.\nകമ്പനിയുടെ വെബ്‌സൈറ്റ് വഴിയോ അല്ലെങ്കിൽ ഏതെങ്കിലും ടിവിഎസ് അംഗീകൃത ഡീലർഷിപ്പുകളിലൂടെയോ ബുക്കിംഗ് നടത്താം. സ്കൂട്ടറിന്റെ ഡെലിവറികൾ ഉടൻ ആരംഭിക്കുമെന്നാണ് കമ്പനിയിൽ നിന്നും ലഭിക്കുന്ന സൂചന.\nTVS iQube Electric Scooter First Ride Review. Read in Malayalam


Bihar Election Results: It is not CPM, not CPI but CPI(ML- Liberation, the emerging Left Party and It's leader Dipankar Bhattacharya | സിപിഎം അല്ല, സിപിഐയും അല്ല... ഇത് സിപിഐ (എംഎല്) ലിബറേഷന്; അവരുടെ നേതാവ് പറയുന്നത് കേള്‍ക്കാം - Malayalam Oneindia\n17 min ago മൂവാറ്റുപുഴ നീന്തിക്കയറാന് കോണ്‍ഗ്രസ്, ജോസഫ് വാഴയ്ക്കനോ ജെയ്‌സണ് ജോസഫോ ഇറങ്ങും?\n56 min ago പെരിന്തല്‍മണ്ണ പിടിക്കാന് ലീഗ് വിമതന്, തിരുവഞ്ചൂരിനെ പൂട്ടാന് അനില് കുമാര്, കളി മാറ്റി സിപിഎം!!\nUpdated: Tue, Nov 10, 2020, 21:28 [IST]\nപട്‌ന: ഇത്തവണത്തെ ബിഹാര് തിരഞ്ഞെടുപ്പില് ഏറ്റവും ശ്രദ്ധേയമായ പ്രകടനം കാഴ്ചവച്ചത് ആരെന്ന് ചോദിച്ചാല് അതിന് ഒറ്റ ഉത്തരമേ ഉണ്ടാകൂ. കമ്യൂണിസ്റ്റ് പാര്‍ട്ടി ഓഫ് ഇന്ത്യ (മാര്‍ക്‌സിസ്റ്റ്- ലെനിനിസ്റ്റ്) ലിബറേഷന്. ഈ വാര്‍ത്ത തയ്യാറാക്കുമ്പോള് സിപിഐ(എംഎല്) ലിബറേഷന്7സീറ്റുകളില് വിജയിച്ചിട്ടുണ്ട്.5സീറ്റുകളില് മുന്നിട്ട് നില്‍ക്കുന്നു.\n'ലാലു പറഞ്ഞത് മകൻ കേട്ടില്ല, കോൺഗ്രസിന് 50 സീറ്റിൽ കൂടുതൽ കൊടുത്തതിന്റെ ഫലം അനുഭവിക്കുന്നുണ്ടാകും'\nഈ തിരഞ്ഞെടുപ്പില് ഒരു മോദി തരംഗവും ഉണ്ടായിട്ടില്ല എന്നാണ് സിപിഐ(എംഎല്) ലിബറേഷന് ജനറല് സെക്രട്ടറി ദീപാങ്കര് ഭട്ടാചാര്യ പറയുന്നത്. തിരഞ്ഞെടുപ്പിന്റെ അജണ്ട നിശ്ചയിച്ചത് ജനങ്ങളാണെന്നും അദ്ദേഹം പറഞ്ഞു. ഈ തിരഞ്ഞെടുപ്പിനെ കുറിച്ച് ബിഹാറിലെ പുത്തന് താരോദയമായി മാറിക്കഴിഞ്ഞ പാര്‍ട്ടിയുടെ സെക്രട്ടറി പറയുന്നത് കേള്‍ക്കാം...\nഇത്തവണത്തേത് ശരിക്കും പ്രചോദനാത്മകമായ ഒരു തിരഞ്ഞെടുപ്പ് പോരാട്ടമായിരുന്നു എന്നാണ് ദീപാങ്കര് ഭട്ടാചാര്യ പറയുന്നത്. തൊഴിലാളികളുടേയും യുവാക്കളുടേയും യഥാര്‍ത്ഥ കുതിപ്പ് പോലെ ആയിരുന്നു ഇത്. തിരഞ്ഞെടുപ്പിന്റെ അജണ്ട രൂപപ്പെടുത്തിയതുവഴി ബിഹാറിനെ ജനങ്ങള് സുപ്രധാന വിജയം നേടിയിട്ടുണ്ട് എന്നാണ് അദ്ദേഹത്തിന്റെ വിലയിരുത്തല്.\nമഹാസഖ്യത്തില് സിപിഐ(എംഎല്) ലിബറേഷനും മറ്റ് ഇടതുപാര്‍ട്ടികളും മെച്ചപ്പെട്ട പ്രാതിനിധ്യം കിട്ടിയിട്ടുണ്ട് എന്ന തന്നെയാണ് തന്റെ ഊഹം എന്ന് ദീപാങ്കര് ഭട്ടാചാര്യ പറയുന്നു. നേരത്തെ തന്ന സഖ്യമുണ്ടാക്കിയതും സഹായിച്ചിട്ടുണ്ടാകാം എന്നാണ് അദ്ദേഹത്തിന്റെ വിലയിരുത്തല്.\nമോദിതരംഗമല്ല, വര്‍ഗ്ഗീയ പ്രചാരണം\nഇത്തവണത്തെ തിരഞ്ഞെടുപ്പില് ഒരു മോദി തരംഗവും ഉണ്ടായിട്ടില്ല എന്നാണ് ദീപാങ്കര് ഭട്ടാചാര്യയുടെ വിലയിരുത്തല്. എന്നാല് ബിജെപി തുറന്നുവിട്ട വര്‍ഗ്ഗീയ പ്രചാരണം തിരഞ്ഞെടുപ്പിന്റെ രണ്ടും മൂന്നും ഘട്ടങ്ങളെ സ്വാധീനിച്ചതായും അദ്ദേഹം വിലയിരുത്തുന്നുണ്ട്.\nനിതീഷിനെതിരെന്നാല് ബിജെപിയ്ക്കും എതിര്\nനിതീഷ് കുമാറിനെതിരെയുള്ള ദേഷ്യമാണ് ബിഹാറിലെ ജനങ്ങള് പ്രകടിപ്പിച്ചത്. നിതീഷ് സര്‍ക്കാരിന്റെ പരാജയത്തില് ബിജെപിയ്ക്കും തുല്യ ഉത്തരവാദിത്തമാണുള്ളത്. സര്‍ക്കാര് ജനങ്ങളെ ഉപേക്ഷിച്ചപ്പോള് ഞങ്ങളുടെ സഖാക്കള് സാധാരണക്കാര്‍ക്കൊപ്പം നിലകൊണ്ടു എന്നും അദ്ദേഹം പറയുന്നു.\nഎന്തുകൊണ്ട് കോണ്‍ഗ്രസ് പരാജയം\nഎഴുപത് സീറ്റില് മത്സരിച്ച കോണ്‍ഗ്രസിന് 20 സീറ്റുകളില് മാത്രമാണ് മുന്നിട്ടുനില്‍ക്കാന് സാധിച്ചുള്ളു. കോണ്‍ഗ്രസിന് വേണ്ടത്ര സംഘടനാശേഷി ഇല്ലാത്തതുകൊണ്ടാകാം ഇത് സംഭവിച്ചത് എന്നാണ് അദ്ദേഹത്തിന്റെ പ്രാധമിക വിലയിരുത്തല്. എന്നിരുന്നാലും യഥാര്‍ത്ഥ വിശകലനങ്ങള്‍ക്കായി കാത്തിരിക്കണം എന്നും അദ്ദേഹം പറഞ്ഞു.\nമൂന്നില് നിന്നുള്ള കുതിപ്പ്\nകഴിഞ്ഞ ബിഹാര് നിയമസഭ തിരഞ്ഞെടുപ്പില് മൂന്ന് സീറ്റുകളില് ആയിരുന്നു സിപിഐ(എംഎല്) ലിബറേഷന് വിജയിച്ചത്. ബല്‍റാംപുര്, ദരോളി, തരാരി മണ്ഡലങ്ങളില് ആയിരുന്നു അന്ന് വിജയം. ഇത്തവണ7മണ്ഡലങ്ങളില് വിജയിക്കുകയും അഞ്ചിടത്ത് മുന്നിട്ട് നില്‍ക്കുകയും ആണ് സിപിഐ(എംഎല്) ലിബറേഷന്.\nചാരു മജൂംദാറിന്റെ മരണശേഷം സിപിഐഎംഎല്ലിന്റെ ശിഥിലീകരണവും പിളര്‍പ്പുമാണ് രാജ്യം കണ്ടത്. അതിന് ശേഷം ആണ് സിപിഐഎംഎല് ലിബറേഷന്റെ രൂപീകരണം. തൊണ്ണൂറുകള്‍ക്ക് ശേഷം ബിഹാറില് മുഖ്യധാര ഇടതുപാര്‍ട്ടികളേക്കാള് സ്വാധീനം സിപിഐഎംഎല് ലിബറേഷന് സ്വന്തമാക്കിത്തുടങ്ങിയിരുന്നു. ഈ തിരഞ്ഞെടുപ്പ് വിജയത്തോടെ ബിഹാറിലെ ഒരു നിര്‍ണായക ശക്തിയായി മാറിയിരിക്കുകയാണ് സിപിഐ(എംഎല്) ലിബറേഷന്.\nവമ്പന് കുതിപ്പുമായി കമ്മ്യൂണിസ്റ്റ് പാര്‍ട്ടികള് | Oneindia Malayalam\nbihar election results bihar assembly election 2020 cpm left തിരഞ്ഞെടുപ്പ് സിപിഎം ബിഹാര് politics\nBihar Election Results: It is not CPM, not CPI but CPI(ML- Liberation, the emerging Left Party and It's leader Dipankar Bhattacharya


എട്ടിന നിർദ്ദേശങ്ങൾ ചീഫ്സെക്രട്ടറിക്ക് സമർപ്പിച്ചു ഗവണ്മെന്റ് ഡോക്ടർമാരുടെ സംഘടന. രണ്ടാഴ്ച ലോക്ക്ഡൗണ്‍നിർദേശം.വ്യക്തികളിൽ നിന്ന് വായുവിലൂടെയും പകരും. ഗുരുതര സാഹചര്യം സംസ്ഥാനത്ത്. - Kerala Post\nസംസ്ഥാനത്ത് രണ്ടാഴ്ച ലോക്ക്ഡൗണ് പ്രഖ്യാപിക്കണമെന്ന് കെജിഎംഒഎ. അതീവ ഗുരുതര സാഹചര്യമാണ് നിലവിലുള്ളത്. രോഗികളുടെ എണ്ണം കൂടിയത് അപായ സൂചനയാണ്. ഈ സാഹചര്യത്തില് രണ്ടാഴ്ച ലോക്ക്ഡൗണ് വേണമെന്നും കൂടുതൽ ആരോഗ്യപ്രവർത്തകരെ നിയമിക്കണമെന്നുമാണ് കെജിഎംഒഎ നല്‍കുന്ന നിര്‍ദ്ദേശം. എട്ടിന നിർദ്ദേശങ്ങളാണ് കെജിഎംഒഎ സമർപ്പിച്ചത്.\nരണ്ടരലക്ഷം രോഗികളും 25 ശതമാനത്തിന് മുകളിൽ ടി പി ആറും നിലവിലുള്ള നമ്മുടെ സംസ്ഥാനം അതിതീവ്ര രോഗവ്യാപനത്തിൻ്റെ ഘട്ടത്തിലാണ്. ജനിതകവ്യതിയാനം വന്ന വൈറസ് വ്യക്തികളിൽ നിന്ന് വ്യക്തികളിലേക്ക് വായുമാർഗത്തിലൂടെയും പകരും എന്ന് പഠനങ്ങൾ സൂചിപ്പിക്കുന്നു. ഒരു രോഗിയിൽ നിന്ന് നൂറുകണക്കിന് പേരിലേക്ക് ഇത് പകരാൻ ഇടവരുത്തുന്നുണ്ട്. ഈ സാഹ്യചത്തില് സംസ്ഥാനത്ത് രണ്ടാഴ്ച ലോക്ക്ഡൗൺ ഏർപ്പെടുത്തമെന്നാണ് കെജിഎംഒഎ നിര്‍ദ്ദേശിക്കുന്നത്.


സര്‍ക്കാരിന്റെ നൂറുദിന പരിപാടിയുടെ പുരോഗതി മുഖ്യമന്ത്രി വിലയിരുത്തി\nTue Sep 28 2021 00:22:05 GMT+0530 (India Standard Time)\nഇതിനകം തന്നെ ഒമ്പത് പദ്ധതികള് പൂര്‍ത്തിയായി. ഇതില് ആറും വൈദ്യുതി വകുപ്പിന്റേതാണ്. 141 പദ്ധതികള് പുരോഗമിക്കുന്നു.\nNSH27 Jan 2021 12:37 PM GMT\nതിരുവനന്തപുരം: സര്‍ക്കാരിന്റെ രണ്ടാംഘട്ട നൂറുദിന പരിപാടികളുടെ പുരോഗതി ചൊവ്വാഴ്ച മുഖ്യമന്ത്രി പിണറായി വിജയന് വിലയിരുത്തി. 27 വകുപ്പുകളിലായി 150 പദ്ധതികളാണ് പൂര്‍ത്തിയാക്കുകയോ അവയ്ക്ക് തുടക്കം കുറിക്കുകയോ ചെയ്യുന്നത്. ഡിസംബര് 17 ന് പ്രഖ്യാപിച്ച പരിപാടി മാര്‍ച്ച് 27 ന് പൂര്‍ത്തിയാക്കാനാണ് ലക്ഷ്യമിടുന്നത്.\nഇതിനകം തന്നെ ഒമ്പത് പദ്ധതികള് പൂര്‍ത്തിയായി. ഇതില് ആറും വൈദ്യുതി വകുപ്പിന്റേതാണ്. 141 പദ്ധതികള് പുരോഗമിക്കുന്നു. 100 ദിന പരിപാടിയില് അമ്പതിനായിരം തൊഴിലവസരങ്ങള് സൃഷ്ടിക്കാനാണ് ലക്ഷ്യമിട്ടത്. ഇതിനകം 23606 തൊഴിലവസരങ്ങള് സൃഷ്ടിച്ചു.\n100 ദിവസത്തിനുള്ളില് പതിനായിരം പട്ടയങ്ങള് വിതരണം ചെയ്യാനാണ് ഉദ്ദേശിച്ചത്. എന്നാല് ഇപ്പോള്‍തന്നെ പതിമൂവായിരം പട്ടയങ്ങള് വിതരണത്തിന് തയ്യാറാണെന്ന് അവലോകന യോഗത്തില് വ്യക്തമായി. സാമൂഹ്യ സുരക്ഷാ പെന്‍ഷന് 1400 രൂപയില് നിന്ന് 1500 രൂപയാക്കാനുള്ള പ്രഖ്യാപനവും നടപ്പായി. അടുത്ത ആഴ്ച മുതല് 1500 രൂപയാക്കിയ പെന്‍ഷന് വിതരണം ചെയ്തു തുടങ്ങും.\n16 സ്മാര്‍ട്ട് വില്ലേജ് ഓഫീസുകള് പൂര്‍ത്തിയാക്കാനായിരുന്നു ലക്ഷ്യമെങ്കില് 19 സ്മാര്‍ട്ട് വില്ലേജ് ഓഫീസുകള് പൂര്‍ത്തിയായി. 100 ദിന പരിപാടികള് സമയബന്ധിതമായി പൂര്‍ത്തിയാക്കാന് മുഖ്യമന്ത്രി നിര്‍ദേശം നല്‍കി. ഇപ്പോള് തുടക്കം കുറിച്ച പരിപാടികള് തിരഞ്ഞെടുപ്പ് പെരുമാറ്റച്ചട്ടം നിലവില് വന്നാലും പൂര്‍ത്തിയാക്കാന് വകുപ്പ് സെക്രട്ടറിമാര് ശ്രദ്ധിക്കണമെന്നും അദ്ദേഹം നിർദേശിച്ചു. അവലോകന യോഗത്തില് മന്ത്രിമാരും ചീഫ് സെക്രട്ടറിയും സെക്രട്ടറിമാരും പങ്കെടുത്തു.\npinarayi vijayan left goverment kerala 100-day program navakeralam


ആരാണ് എന്‍റെ അച്ഛനെ കൊന്നത്? ഹൃദയം പൊട്ടുന്ന ചോദ്യവുമായി പെഹ്‌ലു ഖാന്‍റെ മകന്\nNuh, First Published 16, Aug 2019, 9:39 AM IST\nജയ്പൂരിൽ നടന്ന കന്നുകാലി മേളയിൽ നിന്നും പെഹ്‌ലു ഖാനും അനുയായികളും ചേർന്ന് 75,000 രൂപ കൊടുത്ത് കറവയുള്ള രണ്ടു പശുക്കളെ വാങ്ങി മടങ്ങുന്നതിനിടെയാണ് ആക്രമണമുണ്ടായത്. പശുക്കളെ വണ്ടിയിൽ കയറ്റി NH-8 വഴി ഹരിയാനയിലെ നൂഹ് ജില്ലയിലേക്ക് കൊണ്ടുപോകുകയായിരുന്നു അവർ\nനൂഹ്: പശുമോഷണം ആരോപിച്ച് ആൾക്കൂട്ട മർദ്ദനത്തിന് ഇരയായി പിതാവ് കൊല്ലപ്പെട്ട കേസിൽ, ഘാതകരെ കോടതി വെറുതെ വിട്ടതിന് പിന്നാലെ ഹൃദയം പൊട്ടുന്ന ചോദ്യവുമായി പെഹ്ലു ഖാന്‍റെ മകന് ഇര്‍ഷാദ്. 2017 ഏപ്രിൽ ഒന്നിനാണ് ഗോരക്ഷകർ എന്നവകാശപ്പെടുന്നവർ രാജസ്ഥാനിലെ അൽവാർ സ്വദേശിയായ പെഹ്‌ലു ഖാൻ എന്ന അമ്പത്തഞ്ചു വയസുകാരനെ ക്രൂരമർദ്ദനത്തിന് ഇരയാക്കിയത്.\nനിഷ്‌ഠൂരമായ കൊലപാതകം നടന്നിട്ട് രണ്ടു രണ്ടര വർഷം കഴിഞ്ഞ് 2019 ഓഗസ്റ്റ് 14നാണ് കേസിലെ പ്രതികളെ വെറുതെ വിട്ടുകൊണ്ടുള്ള വിധി വന്നത്. ഇപ്പോള് ഇങ്ങനെ ഒരു വിധി വന്ന ശേഷം തങ്ങളുടെ കുടുംബം തകര്‍ന്ന അവസ്ഥയിലാണെന്ന് പെഹ്‌ലു ഖാന്‍റെ മകന് ഇര്‍ഷാദ് പറഞ്ഞു.\nആരാണ് പിന്നെ തന്‍റെ അച്ഛനെ കൊലപ്പെടുത്തിയതെന്ന ചോദ്യമാണ് ഇര്‍ഷാദ് ഉന്നയിക്കുന്നത്. പശു കടത്തുകാരനെന്ന നിലയില് പെഹ്ലു ഖാന് ആക്രമിക്കപ്പെടുന്ന സംഭവം ഓര്‍ക്കുമ്പോള് ഇന്നും ഭയപ്പെടുകയാണെന്നും ഇര്‍ഷാദ് പറഞ്ഞു. കേസില് തന്‍റെ അച്ഛനെ കൊന്നവര്‍ക്ക് ജീവപര്യന്തമോ 20 വര്‍ഷം എങ്കിലും തടവോ ലഭിക്കുമെന്ന് ഉറപ്പായിരുന്നു.\nപക്ഷേ, ഈ വിധി തങ്ങളെ ഏറെ തകര്‍ത്തിരിക്കുന്നു. ഇപ്പോള് കോടതി വെറുതെ വിട്ടവരുടെ കെെകള് കൊണ്ട് തന്‍റെ അച്ഛന് മര്‍ദനമേല്‍ക്കുന്നത് കണ്ടയാളാണ് താന്. അതില് ഒരാള് തന്‍റെ അച്ഛനെ കൊലപ്പെടുത്തിയെന്ന് സ്വയം സമ്മതിച്ചതുമാണ്. പക്ഷേ എന്ത് കൊണ്ട് പൊലീസിന് തെളിവുണ്ടാക്കാനായില്ല? തന്‍റെ അച്ഛന് സ്വയം മരിക്കുകയായിരുന്നോ? അദ്ദേഹം സ്വയം കൊലപ്പെടുത്തുകയായിരുന്നോ? എന്നീ ചോദ്യങ്ങള് ഇര്‍ഷാദ് ഉന്നയിച്ചു.\nകുറഞ്ഞ പക്ഷം ആരാണ് തന്‍റെ അച്ഛന്‍റെ കൊലപാതകികള് എന്നെങ്കിലും പറയണമെന്നും ഇര്‍ഷാദ് ആവശ്യപ്പെട്ടു. ജയ്പൂരിൽ നടന്ന കന്നുകാലി മേളയിൽ നിന്നും പെഹ്‌ലു ഖാനും അനുയായികളും ചേർന്ന് 75,000 രൂപ കൊടുത്ത് കറവയുള്ള രണ്ടു പശുക്കളെ വാങ്ങി മടങ്ങുന്നതിനിടെയാണ് ആക്രമണമുണ്ടായത്.\nപശുക്കളെ വണ്ടിയിൽ കയറ്റി NH-8 വഴി ഹരിയാനയിലെ നൂഹ് ജില്ലയിലേക്ക് കൊണ്ടുപോകുകയായിരുന്നു അവർ. ബഹ്റോഡ് പൊലീസിന്റെ എഫ്‌ഐആർ പ്രകാരം അൽവാർ ജില്ലയിലെ വിശ്വഹിന്ദു പരിഷത്തിന്റെയും ബജ്‌റംഗി ദളിന്റെയും പ്രവർത്തകർ ചേർന്ന് ഇവരെ തടഞ്ഞു.\nഅക്രമിസംഘം പെഹ്‌ലുഖാൻ നിയമ വിരുദ്ധമായി പശുക്കടത്തു നടത്തുകയാണ് എന്നാരോപിച്ച് സംഘത്തിലുണ്ടായിരുന്ന എല്ലാവരെയും പൊതിരെ തല്ലി. വൈകുന്നേരം ആറുമണിയോടെയാണ് വാഹനം അക്രമികൾ തടയുന്നത്. പെഹ്‌ലു ഖാൻ തികച്ചും നിയമവിധേയമായ മാർഗ്ഗത്തിലാണ് പശുക്കളെ വാങ്ങിയത്.\nഅവ കറവയുള്ള പശുക്കളും ആയിരുന്നു. വണ്ടി തടഞ്ഞ അക്രമികൾ ആദ്യം തന്നെ എല്ലാവരുടെയും പേരാണ് ചോദിച്ചത്. എന്നിട്ട് വാഹനം ഓടിച്ചിരുന്ന അർജുൻ എന്ന യുവാവിനെ ഉപദ്രവിക്കാതെ വെറുതെ വിടുകയും ചെയ്തു. തുടർന്നാണ് അവർ ബാക്കിയുണ്ടായിരുന്ന പെഹ്‌ലു ഖാൻ അടക്കമുള്ളവരെ നിർദ്ദയം തല്ലിച്ചതച്ചത്.\nLast Updated 16, Aug 2019, 9:54 AM IST\npehlu khan murer case\nപെഹ്‌ലു ഖാന്‍റെ മകന്


ഈ വര്‍ഷത്തെ ടി.എന്.ജി പുരസ്‌കാരം ന്യൂ മലബാര് പുനരധിവാസ കേന്ദ്രം സ്ഥാപകന് എം.എം.ചാക്കോയ്ക്ക് | VygaNews\nഈ വര്‍ഷത്തെ ടി.എന്.ജി പുരസ്‌കാരം ന്യൂ മലബാര് പുനരധിവാസ കേന്ദ്രം സ്ഥാപകന് എം.എം.ചാക്കോയ്ക്ക്\nതിരുവനന്തപുരം: ഈ വര്‍ഷത്തെ ടി.എന്.ജി പുരസ്‌കാരം എം.എം.ചാക്കോയ്ക്ക്. സ്വന്തം ജീവിതം ആലംബഹീനര്‍ക്കായി മാറ്റിവച്ച പത്തു പേരാണ് അന്തിമ പ...\nതിരുവനന്തപുരം: ഈ വര്‍ഷത്തെ ടി.എന്.ജി പുരസ്‌കാരം എം.എം.ചാക്കോയ്ക്ക്. സ്വന്തം ജീവിതം ആലംബഹീനര്‍ക്കായി മാറ്റിവച്ച പത്തു പേരാണ് അന്തിമ പട്ടികയില് ഇടംനേടിയത്. അവരില് നിന്നാണ് എം.എം.ചാക്കോ പുരസ്‌കാരത്തിന് അര്‍ഹനായത്.\nകാസര്‍കോഡ് മടിക്കൈയിലുള്ള ചാക്കോയുടെ ന്യൂ മലബാര് പുനരധിവാസ കേന്ദ്രം ആരുമില്ലാത്ത നൂറുകണക്കിന് പേര്‍ക്കാണ് അഭയം നല്‍കുന്നത്. സ്വന്തം ശാരീരിക പരിമിതികള് മറികടന്നാണ് ചാക്കോ ഇങ്ങനെ നൂറു കണക്കിന് പേര്‍ക്ക് അത്താണിയാകുന്നത്.\nപുരസ്‌കാരത്തിന് പരിഗണിച്ചവരെല്ലാം സമൂഹത്തിന് മാതൃകയായവരാണ്.\nഈ മാസം മുപ്പതാം തീയതി കനകക്കുന്നില് വച്ച് പുരസ്‌കാരം സമ്മാനിക്കും.\nVygaNews: ഈ വര്‍ഷത്തെ ടി.എന്.ജി പുരസ്‌കാരം ന്യൂ മലബാര് പുനരധിവാസ കേന്ദ്രം സ്ഥാപകന് എം.എം.ചാക്കോയ്ക്ക്


സംസ്ഥാനത്ത് കനത്ത മഴയ്ക്ക് സാധ്യത; ആറ് ജില്ലകളില് യെല്ലോ അലേര്‍ട്ട് – Mangalam News Online\nആലപ്പുഴ>>>സംസ്ഥാനത്ത് ഒറ്റപ്പെട്ട ശക്തമായ മഴയ്ക്ക് സാധ്യതയെന്ന് കേന്ദ്ര കാലാവസ്ഥ വകുപ്പിന്റെ മുന്നറിയിപ്പ്. ഇന്ന് ആറ് ജില്ലകളില് യെല്ലോ അലേര്‍ട്ട് പ്രഖ്യാപിച്ചു. ആലപ്പുഴ, കോട്ടയം, എറണാകുളം, ഇടുക്കി, കണ്ണൂര്, കാസര്‍ഗോഡ് ജില്ലകളിലാണ് യെല്ലോ അലേര്‍ട്ട് പ്രഖ്യാപിച്ചത്.\nഈ പശ്ചാത്തലത്തില് സംസ്ഥാനത്തെ വിവിധ ജില്ലകളില് ജാഗ്രതാ നിര്‍ദേശം പുറപ്പെടുവിച്ചു. ചൊവ്വാഴ്ച രാവിലെ വരെ ഒറ്റപ്പെട്ട സ്ഥലങ്ങളില് കനത്ത മഴയ്ക്കു സാധ്യതയുണ്ടെന്നും കാലാവസ്ഥാ നിരീക്ഷണകേന്ദ്രം അറിയിച്ചു.\nമഴ ശക്തമായതോടെ സംസ്ഥാനത്തെ അണക്കെട്ടുകളിലെ ജല നിരപ്പ് ഉയര്‍ന്നു. അണക്കെട്ടുകള്‍ക്ക് സമീപം സാമസിക്കുന്നവര് ജാഗ്രത പാലിക്കണമെന്നും നിര്‍ദേശമുണ്ട്.\nPrevious Article സംസ്ഥാനത്ത് വാക്‌സിന് ക്ഷാമം രൂക്ഷം; തിരുവനന്തപുരം, കോഴിക്കോട് ജില്ലകളില് വിതരണം ചെയ്യാന് വാക്‌സിനില്ല\nNext Article മുട്ടില് മരംമുറി കേസ്; പ്രതികളുടെ മുന്‍കൂര് ജാമ്യഹര്‍ജിയില് ഹൈക്കോടതി വിധി ഇന്ന്


ready to joint hands with Congress if the seat sharing is 50:50 says VBA | 50:50 ആണെങ്കില് സഖ്യം; കോണ്‍ഗ്രസിനോട് അവസാന വിലപേശലുമായി വിബിഎ, ആംആദ്മിയുമായി ചര്‍ച്ച - Malayalam Oneindia\n10 min ago എറണാകുളത്ത് നാല് പേർക്ക് കൊവിഡ്: കൊല്ലം ആലപ്പുഴ ജില്ലകളിൽ നിന്നുള്ള രണ്ട് പേർ എറണാകുളത്ത്!!\n20 min ago ഞങ്ങളുടെ സിനിമാ സെറ്റിനെയും രക്ഷിക്കൂ! മിന്നൽ മുരളിക്ക് ശേഷം വാർത്തയായി മറ്റൊരു സിനിമാ സെറ്റ്!\n21 min ago ആപ്പ് മൂലം സംഭവിച്ച പൊല്ലാപ്പുകളേ.... ബെവ്ക്യൂ ആപ്പ് വഴികാട്ടി, ഒടുവില് എത്തിയത് ഇവിടെ!!\nPublished: August 20 2019, 17:09 [IST]\nമുംബൈ: മഹാരാഷ്ട്രയില് നിയമസഭ തിരഞ്ഞെടുപ്പില് കോണ്‍ഗ്രസുമായി സഖ്യത്തിന് തയ്യാറാണെന്ന് പ്രകാശ് അംബേദ്കറിന്‍റെ വിബിഎ. എന്നാല് സീറ്റ് വിഭജനം സംബന്ധിച്ച നിര്‍ദ്ദേശം അംഗീകരിക്കുമെങ്കില് മാത്രമേ സഖ്യത്തിന് തയ്യാറുള്ളൂവെന്നാണ് വിബിഎ വ്യക്തമാക്കി. 50:50 എന്ന രീതിയില് സീറ്റ് വിഭജനം നടത്തണമെന്നാണ് പ്രകാശ് അംബേദ്കറിന്‍റെ ആവശ്യം.\nതിരഞ്ഞെടുപ്പില് 144 സീറ്റില് വിബിഎ മത്സരിക്കും. ബാക്കി 144 ല് കോണ്‍ഗ്രസിനും മത്സരിക്കാം. 80 സീറ്റില് മാത്രമാണ് കോണ്‍ഗ്രസ് ശക്തരായ സ്ഥാനാര്‍ത്ഥികള് ഉള്ളത്. ലോക്സഭ തിരഞ്ഞെടുപ്പിലും കോണ്‍ഗ്രസിനും സഖ്യകക്ഷിയായ എന്‍സിപിക്കും പകുതിയില് അധികം സീറ്റില് ശക്തരായ സ്ഥാനാര്‍ത്ഥികള് ഇല്ലെന്ന് താന് മുന്നറിയിപ്പ് നല്‍കിയതാണെന്നും പ്രകാശ് അംബേദ്കര് പറഞ്ഞു.\nആംആദ്മിയുമായും തങ്ങള് സഖ്യത്തിന് സാധ്യത തേടുന്നുണ്ട്. ചര്‍ച്ചകള് പുരോഗമിക്കുകയാണ്. അതേസമയം അസാസുദ്ദീന് ഒവൈസിയുടെ എഐഎംഐഎമ്മുമായി സീറ്റ് വിഭജനം സംബന്ധിച്ചുള്ള ചര്‍ച്ചകള് നടന്നിട്ടില്ലെന്നും പ്രകാശ് അംബേദ്കര് പറഞ്ഞു.\nമഹാരാഷ്ട്രയില് ദളിത്, ആദിവാസി വിഭാഗങ്ങള്‍ക്കിടയില് ശക്തമായ സ്വാധീനമുള്ള പാര്‍ട്ടിയാണ് പ്രാകശ് അംബേദ്കകറുടെ വന്‍ചിത് ബഹുജന് അഗതി. കഴിഞ്ഞ ലോക്സഭ തിരഞ്ഞെടുപ്പില് അംബേദ്കറുമായി സഖ്യമുണ്ടാക്കാന് കോണ്‍ഗ്രസ് ശ്രമം നടത്തിയിരുന്നെങ്കിലും സീറ്റ് വിഭജനം കല്ലുകടിയായതോടെ സഖ്യം ഇല്ലാതായി. അതേസമയം വിബിഎ ഉവൈസിയുടെ എഐഎംഐഎമ്മുമായി കൈകോര്‍ത്ത് തിരഞ്ഞെടുപ്പിനെ നേരിട്ടു.ഇത് വലിയ തിരിച്ചടിയാണ് കോണ്‍ഗ്രസിന് സമ്മാനിച്ചത്.\nതിരഞ്ഞെടുപ്പില് വിബിഐ നേടിയത് 41 ലക്ഷം വോട്ടുകളായിരുന്നു. അതായത് മഹരാഷ്ട്രയില് പോള് ചെയ്തതിന്‍റെ 14 ശതമാനം വോട്ടുകള്.ഇത്തവണ വിബിഎയ്ക്ക് 96 സീറ്റുകള് വരാമെന്നാണ് കോണ്‍ഗ്രസ്-എന്‍സിപി സഖ്യം വാഗ്ദാനം ചെയ്തിരിക്കുന്നത്. എന്നാല് മറ്റൊരു നിബന്ധന കൂടി സഖ്യം മുന്നോട്ട് വെച്ചു. വിബിഐയുടെ വിഹിതത്തില് നിന്ന് മറ്റ് ഘടകക്ഷികള്‍ക്കുള്ള സീറ്റുകള് വിഭജിക്കണം എന്നാണ് നിബന്ധന. എന്നാല് ഈ നിബന്ധന അംഗീകരിക്കാന് കഴിയില്ലെന്ന നിലപാടിലാണ് വിബിഎ.\nമുഷ്ടി ചുരുട്ടി ഇന്ത്യയ്ക്ക് ഗോ ബാക്ക് വിളിച്ച് കാശ്മീരില് പ്രതിഷേധം, കൂറ്റന് റാലിയുടെ ദൃശ്യങ്ങള്\nകൂടുതൽ maharashtra വാർത്തകൾ\nപ്രിയങ്ക ബിജെപിയോട് ചോദിക്കുന്നു... ഇത് ഒരുമിച്ച് നില്‍ക്കേണ്ട സമയം, നിങ്ങള് അത് മാത്രം ചെയ്യുന്നു!\nവെട്ടുകിളിക്കൂട്ടത്തിന്‍റെ ആക്രമണം രൂക്ഷമാവുന്നു; കനത്ത ജാഗ്രതയില് ഉത്തരേന്ത്യന് സംസ്ഥാനങ്ങള്\n'മുംബൈയിലും പൂനയിലും മിലിട്ടറി ലോക്ക് ഡൗൺ, ലഭിക്കുക പാലും മരുന്നും മാത്രം' ; പ്രചരണത്തിന് പിന്നിൽ\nബിജെപിയുടെ മോഹത്തിന് തടയിട്ട് രാഹുൽ; ചടുല നീക്കം; ഉദ്ദവിനെ വിളിച്ചു, നമ്മള് ഒറ്റക്കെട്ട്\nമഹാരാഷ്ട്ര പുകയുന്നു! വിളളൽ പുറത്തേക്ക്, രാഹുൽ ഗാന്ധി കൈ കഴുകിയതിന് പിറകെ വെടി പൊട്ടിച്ച് കോൺഗ്രസ്!\n'മഹാരാഷ്ട്രയില് ബിജെപിക്ക് അടിതെറ്റും; എംഎല്‍എമാരുടെ കൂട്ടരാജി', പാളയത്തില് പട ഓര്‍മിപ്പിച്ച് സേന\nമഹാസഖ്യത്തില് ചെറിയ കക്ഷിയെന്ന് രാഹുല്... ചുട്ടമറുപടിയുമായി ഫട്‌നാവിസ്, എല്ലാത്തിനും കാരണം!!\nമഹാരാഷ്ട്രയിൽ രാഷ്ട്രീയ നാടകം! രാത്രി 'മധോശ്രീ'യിലെത്തി താക്കറെയെ കണ്ട് ശരദ് പവാർ! സർക്കാരിൽ വിളളൽ?\nമഹാരാഷ്ട്രയില് രാഷ്ട്രപതി ഭരണത്തിന് നീക്കം; മുന് മുഖ്യമന്ത്രി ഗവര്‍ണറെ കണ്ടു, പവാറിന് പിന്നാലെ\nmaharashtra congress bjp ncp mns malayalam news മഹാരാഷ്ട്ര ബിജെപി ശിവസേന ജെപി നദ്ദ കോണ്‍ഗ്രസ് എന്‍സിപി\nready to joint hands with Congress if the seat sharing is 50:50 says VBA\nStory first published: Tuesday, August 20, 2019, 17:09 [IST]\nകോവിഡ് ബാധിച്ച് ആശുപത്രിയിലെത്തി.... ആശങ്ക, ഒടുവില് ജിന്‍സിയുടെ ജീവിതത്തിന് ഇത് ഇരട്ട ക്ലൈമാക്‌സ്!!\nമമതാ മന്ത്രിസഭയിലെ മന്ത്രിക്ക് കൊവിഡ്-19; ഭാര്യക്കും; മാധ്യമപ്രവര്‍ത്തകരടക്കം നിരീക്ഷണത്തില്


എന്നുതീരും റഷ്യയുടെ ‘നാറ്റോ ഫോബിയ’; യുക്രൈനെ വെച്ചുള്ള വിലപേശൽ ക്ലെെമാക്സിലേക്കോ? – The End Time News\nയുക്രൈന്റെ വടക്കും കിഴക്കും തെക്കും തെക്കുപടിഞ്ഞാറും അതിർത്തികളിൽ 100,000-ല് അധികം റഷ്യൻ സൈനികരാണ് വിന്യസിക്കപ്പെട്ടത്. യുദ്ധത്തിനല്ലെങ്കിൽ പിന്നെ എന്തിനാണ് ഈ സന്നാഹങ്ങളെല്ലാം? റഷ്യൻ പ്രസിഡന്റ് വ്ളാദിമിർ പുതിനോടുള്ള പാശ്ചാത്യരാജ്യങ്ങളുടെ ചോദ്യമിതാണ്. പുതിൻ അതിനു വ്യക്തമായ ഉത്തരം നൽകുന്നില്ല. അതോടെ അമേരിക്കയും സഖ്യകക്ഷികളും യുക്രൈന്റെ സംരക്ഷണത്തിനിറങ്ങി. സംഘർഷം കനത്തു. എന്നാൽ പാശ്ചാത്യരാജ്യങ്ങളാണ് ആക്രമണോത്സുകത കാട്ടുന്നതെന്നാണ് റഷ്യയുടെ നിലപാട്.\nഎന്നാൽ, ക്രൈമിയൻ പെനിൻസുല പിടിച്ചടക്കിക്കൊണ്ടാണ് റഷ്യ ഇതിനോട് പ്രതികരിച്ചത്. 1954-ൽ സോവിയറ്റ് ഭരണാധികാരി നികിത ക്രൂഷ്‌ചേവ് യുക്രൈന് കൈമാറിയ പ്രദേശമായിരുന്നു ക്രൈമിയ. കിഴക്കൻ യുക്രൈനിൽ പൊട്ടിപ്പുറപ്പെട്ട വിഘടനവാദികളുടെ കലാപത്തിന് പിന്നിലും മറ്റാരുമായിരുന്നില്ല. വിമതർക്ക് സൈനിക സഹായം നൽകിയത് റഷ്യ തന്നെയാണെന്ന് യുക്രൈനും പടിഞ്ഞാറൻ രാജ്യങ്ങളും ഇപ്പോഴും വിശ്വസിക്കുന്നു. എന്നിരുന്നാലും, റഷ്യ ഇത് നിഷേധിച്ചിരുന്നു.\nയുഎസും മറ്റ് നാറ്റോ സഖ്യകക്ഷികളും യുക്രൈന് ആയുധങ്ങൾ നൽകുന്നതും സംയുക്ത അഭ്യാസങ്ങൾ നടത്തുന്നതും റഷ്യയെ വളരെയധികം അലോസരപ്പെടുത്തിയിരുന്നു. പരസ്യമായി ഇത് വിമർശിക്കാനും റഷ്യയ്ക്ക് മടിയുണ്ടായിരുന്നില്ല. വിമതരുടെ നിയന്ത്രണത്തിലുള്ള ലുഹാൻസ്‌കിലും ഡൊനെറ്റ്സ്‌കിലും ബലപ്രയോഗത്തിലൂടെ തിരിച്ചുപിടിക്കാൻ ഇത് യുക്രൈനെ പ്രോത്സാഹിപ്പിക്കുന്നുവെന്നാണ് റഷ്യ വിശ്വസിക്കുന്നത്.\nനോർത്ത് അറ്റ്‌ലാന്റിക് ട്രീറ്റി ഓർഗനൈസേഷന്റെ ചുരുക്കമാണ് നാറ്റോ. യു.എസ്., ബ്രിട്ടൻ, ഫ്രാൻസ്, കാനഡ എന്നിവയുൾപ്പെടെ 12 രാജ്യങ്ങൾ ചേർന്ന് 1949-ൽ രൂപംകൊടുത്ത സൈനികസഖ്യം. ബെൽജിയം, ഡെന്മാർക്ക്, ഇറ്റലി, ഐസ്‌ലൻഡ്, ലക്സംബർഗ്, നെതർലൻഡ്‌സ്, നോർവേ, പോർച്ചുഗൽ എന്നിവയാണ് മറ്റ് സ്ഥാപകാംഗങ്ങൾ.\nറഷ്യയുടെ നാറ്റോ ‘ഫോബിയ‘\nനാറ്റോയെ നേരിടാൻ സോവിയറ്റ് യൂണിയൻ കിഴക്കൻ യൂറോപ്പിലെ കമ്യൂണിസ്റ്റ് രാജ്യങ്ങളെ ചേർത്ത് 1955-ൽ ‘വാഴ്‌സോ ട്രീറ്റി ഓർഗനൈസേഷൻ’ (വാഴ്‌സോ ഉടമ്പടി) എന്ന സൈനിക സഖ്യമുണ്ടാക്കി. പക്ഷേ, 1991-ൽ സോവിയറ്റ് യൂണിയൻ തകർന്നു. അതോടെ വാഴ്‌സോ ഉടമ്പടി പൊളിഞ്ഞു. അപ്പോഴേക്കും അന്നത്തെ സോവിയറ്റ്-അമേരിക്കൻ പ്രസിഡന്റുമാർ തമ്മിൽ ഒരു ധാരണയുണ്ടാക്കിയിരുന്നു; നാറ്റോ കിഴക്കൻ യൂറോപ്പിൽനിന്ന് അംഗങ്ങളെ ചേർക്കില്ല എന്ന്. ആ വാക്ക് നാറ്റോ പാലിച്ചില്ല.\nസോവിയറ്റ് യൂണിയൻ തകർന്നപ്പോൾ സ്വതന്ത്രമായ രാജ്യങ്ങളിൽ പലതിനും അംഗത്വം നൽകി. സോവിയറ്റ് യൂണിയൻ തകരുമ്പോൾ 16 രാജ്യങ്ങൾ മാത്രമുണ്ടായിരുന്ന നാറ്റോയിൽ 30 അംഗങ്ങളുണ്ടിന്ന്. 2009-ൽ അംഗത്വം ലഭിച്ച ക്രൊയേഷ്യയും അൽബേനിയയുമാണ് നവാഗതർ. യുക്രൈനും ജോർജിയയും മറ്റ് അയൽരാജ്യങ്ങളും നാറ്റോയിൽ ചേരുമെന്ന് പുതിൻ ആശങ്കപ്പെടുന്നു. അങ്ങനെ സംഭവിച്ചാൽ, ഇപ്പോഴേ റഷ്യയുടെ പടിവാതിൽക്കൽ എത്തിനിൽക്കുന്ന നാറ്റോയ്ക്കും പാശ്ചാത്യശക്തികൾക്കും അകത്തേക്കുകടക്കൽ എളുപ്പമാകും. എന്തുവിലകൊടുത്തും അത് തടയണം. അതിനാണ് യുക്രൈനെ വെച്ചുള്ള റഷ്യയുടെ വിലപേശൽ.\nറഷ്യൻ പ്രസിഡന്റ് വ്ളാദിമിർ പുതിൻ\nഎന്നാൽ, നാറ്റോ അംഗത്വകാര്യത്തിൽ റഷ്യ ആവശ്യപ്പെടുംപോലുള്ള ഉറപ്പുനൽകാൻ അമേരിക്ക തയ്യാറല്ല. സ്വതന്ത്രപരമാധികാരരാജ്യമായ യുക്രൈൻ സ്വന്തംകാര്യം തീരുമാനിക്കുമെന്നാണ് അമേരിക്കയുടെയും നാറ്റോയുടെയും നിലപാട്.യുക്രൈന് ആയുധവും പരിശീലനവും നൽകുന്നത് തുടരുമെന്നും അമേരിക്ക വ്യക്തമാക്കിയിട്ടുണ്ട്.\nകിഴക്കൻ യൂറോപ്പിലേക്ക് കൂടുതൽ സൈന്യത്തെ അയക്കുകയാണ് അമേരിക്കയും ബ്രിട്ടനും. നാറ്റോ രാജ്യങ്ങളായ പോളണ്ട്, ചെക് റിപ്പബ്ലിക്, ലാത്വിയ, ലിത്വാനിയ എന്നിവ യുക്രൈന് യുദ്ധോപകരണങ്ങൾ നൽകുകയോ വാഗ്ദാനംചെയ്യുകയോ ചെയ്തിട്ടുണ്ട്. സ്പെയിൻ, ഡെന്മാർക്ക്, നെതർലൻഡ്‌സ് എന്നിവ കരിങ്കടലിലേക്ക് പടക്കപ്പലുകളും യുദ്ധവിമാനങ്ങളും അയച്ചു. എന്നാൽ, ഈ രാജ്യങ്ങളൊന്നും യുക്രൈനിലേക്ക് സൈന്യത്തെ അയച്ചിട്ടില്ല.\nറഷ്യയെയും അമേരിക്കയെയും പിണക്കാൻ കഴിയാത്ത ഇന്ത്യയാകട്ടെ വോട്ടെടുപ്പിൽനിന്ന് വിട്ടുനിന്നു. പ്രതിസന്ധി, ചർച്ചയിലൂടെ പരിഹരിക്കണമെന്ന് അഭ്യർഥിച്ചു. യുദ്ധമുണ്ടാവുകയോ ഇപ്പോഴത്തെ സ്ഥിതി നീളുകയോ ചെയ്താൽ ഇന്ത്യയ്ക്കു പലപ്രയാസങ്ങളുമുണ്ടാകും. റഷ്യയിൽനിന്നുള്ള എസ്-400 മിസൈൽ പ്രതിരോധ സംവിധാനത്തിന്റെ കൈമാറ്റം വൈകും. ഇതു വാങ്ങുന്നതിന് അമേരിക്കയിൽ നിന്ന് ഇളവുകിട്ടാനുള്ള സാധ്യത മങ്ങും. സംഘർഷം എണ്ണവില ഇനിയും കൂട്ടും. യുദ്ധമുണ്ടായാൽ അത് യുക്രൈനിലെ വിദ്യാർഥികളുൾപ്പെടെയുള്ള ഇന്ത്യക്കാരെ ബാധിക്കും.


Airtel makes incoming calls on international roaming free - Malayalam Goodreturns\n» വിദേശ രാജ്യത്തും ഇന്ത്യന് നമ്പര് ഉപയോഗിക്കാം, റോമിംഗ് ഫ്രീ\nവിദേശ രാജ്യത്തും ഇന്ത്യന് നമ്പര് ഉപയോഗിക്കാം, റോമിംഗ് ഫ്രീ\nPublished: Thursday, September 29, 2016, 15:04 [IST]\nപുതിയ ഇന്റര്‍നാഷണല് റോമിംഗ് പാക്കുമായി പ്രമുഖ ടെലികോം സേവനദാതാക്കളായ എയര്‍ടെല് രംഗത്ത്. ഇന്റര്‍നാഷണല് റോമിംഗില് സൗജന്യ ഇന്‍കമിംഗ് കോളുകള് ലഭ്യമാക്കുന്ന പദ്ധതിയാണ് എയര്‍ടെല് അവതരിപ്പിച്ചത്.\nവിദേശത്തും ഇന്ത്യയിലെ നമ്പര്\nഇതോടെ ഇന്ത്യയിലുപയോഗിക്കുന്ന അതേ നമ്പര് വിദേശങ്ങളില് സഞ്ചരിക്കുമ്പോളും ഉപയോഗിക്കാനാകും. അധികചാര്‍ജ്ജ് ആകുമെന്നും പേടിക്കേണ്ട. പോസ്റ്റ്പെയ്ഡ് പ്രീപെയ്ഡ് ഉപഭോക്താക്കള്‍ക്ക് പുതിയ ഓഫര് ലഭ്യമാകും.\n1-30 ദിവസ കാലാവധി\nഒരു ദിവസവും 30 ദിവസവും കാലാവധിയുള്ള പാക്കുകളാണ് അവതരിപ്പിച്ചിരിക്കുന്നത്. ഒരു ദിവസത്തെ പാക്കിന് 10 ഡോളറായിക്കും (649 രൂപ) ഈടാക്കുക. 30 ദിസത്തേക്കുള്ള പാക്കിന് 75 ഡോളര് (4999 രൂപ) ഈടാക്കും.\nഅമേരിക്ക, കാനഡ എന്നീ രാജ്യങ്ങളിലേക്കുള്ള 75 ഡോളര് പാക്കില്3ജിബി ഡേറ്റ, ഇന്ത്യയിലേക്ക് 400 മിനിറ്റ് കോള്, അണ്‍ലിമിറ്റഡ് മെസേജ്, ഇന്‍കമിംഗ് കോള് എന്നിവയായിരിക്കും ലഭിക്കുക. അടുത്ത മാസം മധ്യത്തോടെ 10 ദിവസം കാലാവധിയുള്ള 45 ഡോളറിന്റെ പാക്ക് അവതരിപ്പിക്കുമെന്നും എയര്‍ടെല് വ്യക്തമാക്കി.\nഇന്ത്യയിലേക്ക് സൗജന്യ മിനിറ്റുകള്\nസൗജന്യ ഇന്‍കമിംഗ് കോളുകള്‍ക്കു പുറമേ സൗജന്യ എസ്എംഎസ്, ഡാറ്റ ആനുകൂല്യങ്ങള് എന്നിവയും ലഭിക്കും. ഇന്ത്യയിലേക്ക് വിളിക്കുന്ന കോളുകള്‍ക്ക് സൗജന്യ മിനിറ്റുകളും ലഭ്യമാണെന്ന് എയര്‍ടെല് അറിയിച്ചു.\nമിനിറ്റിന്3രൂപ മാത്രം\nപ്രധാന വിദേശ നഗരങ്ങളില് നിന്നും ഇന്ത്യയിലേക്കുള്ള വിളികള്‍ക്ക് നിരക്ക് മിനിറ്റിന് മൂന്ന് രൂപയാക്കി കുറച്ചിട്ടുണ്ടെന്ന് എയര്‍ടെല് അറിയിച്ചു.\nRead more about: airtel company india എയര്‍ടെല് കമ്പനി ഇന്ത്യ\nBharti Airtel on Wednesday rolled out packs that could virtually make incoming calls free on international roaming, for its subscribers who travel overseas.\nStory first published: Thursday, September 29, 2016, 15:04 [IST]


Rooftop Solar Project for Small and Medium Entrepreneurs\nചെറുകിട ഇടത്തരം സംരംഭകര്‍ക്കായി റൂഫ്ടോപ് സോളാര് പദ്ധതി\nPublished on : 04 Mar, 2021 , 10:25 am\nകൊച്ചി: റൂഫ്ടോപ് സോളാര് സ്ഥാപിക്കുന്നതിനായി എംഎസ്എംഇകളെ ക്ഷണിച്ച് കേന്ദ്രസര്‍ക്കാര്. ലോകബാങ്കുമായി ചേര്‍ന്ന് ചെറുകിട ഇടത്തരം സംരംഭകര്‍ക്ക് റൂഫ്ടോപ് സോളാര് സ്ഥാപിക്കുന്നതിനുള്ള ധനസഹായം നല്‍കും. എംഎസ്എംഇകള്‍ക്ക് റൂഫ്ടോപ് സോളാര് നല്‍കുന്നതിലൂടെ വൈദ്യുതി ഉപഭോഗച്ചെലവ് ഗണ്യമായി കുറക്കാനാകും.\nഎം.എസ്.എം.ഇകള്‍ക്ക് അവരുടെ ഊര്‍ജ്ജ ചെലവ് കുറയ്ക്കുന്നതിനുള്ള മികച്ച അവസരമാണിതെന്നും റൂഫ്ടോപ് ഉപയോഗിച്ച് സൗരോര്‍ജ്ജം ഉല്‍പാദിപ്പിക്കുന്നതിലും ഉപയോഗിക്കുന്നതിലും എംഎസ്എംഇകള് ഒരുമിച്ച് നില്‍ക്കുമെന്ന് ഉറപ്പുണ്ടെന്നും കേന്ദ്രമന്ത്രി നിഥിന് ഗഡ്കരി പറഞ്ഞു.\nഊര്‍ജ്ജ ഉപഭോഗത്തില് ഒരു വലിയ തുക എംഎസ്എംഇകള് അടയ്ക്കുന്നുണ്ട്. ഇത് മൊത്തം ഉല്‍പാദനച്ചെലവിന്റെ അഞ്ചിലൊന്നായി കണക്കാക്കുന്നു. കേന്ദ്രമന്ത്രാലയം ലോകബാങ്കുമായി പ്രവര്‍ത്തിച്ച് ക്രെഡിറ്റ് ഗ്യാരണ്ടി പ്രോഗ്രാമിലൂടെയാണ് എംഎസ്എംഇകള്‍ക്ക് ധനസഹായം ലഭ്യമാക്കുന്നത്. ഇതിനായി 625 ദശലക്ഷം ഡോളര് ലോകബാങ്കില് നിന്ന് എസ്.ബി.ഐക്ക് വായ്പ ലഭിച്ചിട്ടുണ്ട്.


'ജിസിസി-ഇറാന് സൗഹൃദം സാധ്യമാവും'; മധ്യസ്ഥതയ്ക്ക് സമയമായെന്ന് ഖത്തര് | Reporter Live\n‘ജിസിസി-ഇറാന് സൗഹൃദം സാധ്യമാവും’; മധ്യസ്ഥതയ്ക്ക് സമയമായെന്ന് ഖത്തര്\nBy : റിപ്പോർട്ടർ നെറ്റ്‌വർക്ക് January 19, 2021 7:59 pm2minutes Read\nഇറാന്-ജിസിസി തര്‍ക്കങ്ങള് പരിഹരിക്കാന് ചര്‍ച്ച നടത്തണമെന്ന് ഗള്‍ഫ് രാജ്യങ്ങളോട് ആവശ്യപ്പെട്ട് ഖത്തര്. സമവായ ചര്‍ച്ചകള്‍ക്ക് ഖത്തര് മധ്യസ്ഥത വഹിക്കാന് സമയമായി എന്നും അയല് രാജ്യങ്ങള് അവരുടെ അഭിപ്രായ വ്യത്യാസങ്ങള് പരിഹരിക്കാന് തുടങ്ങിയെന്നും ഖത്തര് വിദേശകാര്യ മന്ത്രി ശൈഖ് മുഹമ്മദ് ബിന് അബ്ദുള് റഹ്മാന് അല് താനി പറഞ്ഞു. ബ്ലൂംബര്‍ഗ് ന്യൂസുമായുള്ള അഭിമുഖത്തിലാണ് മന്ത്രിയുടെ പ്രതികരണം. ഇറാന്-ജിസിസി ഐക്യം നടക്കുമെന്ന് പ്രതീക്ഷയുണ്ടെന്നും ഇപ്പോഴും തങ്ങള് ഈ പ്രതീക്ഷയിലാണെന്നും ഖത്തര് വിദേശകാര്യമന്ത്രി പറഞ്ഞു.\nഉപരോധകാലത്ത് ഖത്തറിനെ സഹായിച്ച പ്രധാനപ്പെട്ട രാജ്യങ്ങളിലൊന്നായിരുന്നു ഇറാന്. ഗള്‍ഫ് രാജ്യങ്ങളുമായുള്ള വ്യോമപാതകള് ഉപരോധിക്കപ്പെട്ടപ്പോള് ഇറാന്റ വ്യോമപാതയാണ് ഖത്തറിന് സഹായമായത്. ഒപ്പം രണ്ടു രാജ്യങ്ങളുടെയും വ്യാപാരക്കരാറുകളും ഉപരോധകാലത്ത് ശക്തമായി. ഖത്തര് ഉപരോധം സൗദിയും യുഎഇയും ഈജിപ്തും ബഹ്‌റിനും പിന്‍വലിച്ചപ്പോള് ഇറാനുമായുള്ള ബന്ധം ഖത്തര് ഉപേക്ഷിക്കേണ്ടി വരുമോ എന്ന ചോദ്യമുയര്‍ന്നിരുന്നു. എന്നാല് ഇറാനെ ശത്രുപക്ഷത്ത് നിര്‍ത്താന് ഖത്തര് ഒരുക്കമല്ലെന്നാണ് നിലവിലെ സാഹചര്യങ്ങള് സൂചിപ്പിക്കുന്നത്.\nമൂന്നര വര്‍ഷത്തിനു ശേഷം ജനുവരി അഞ്ചിനാണ് ഖത്തറുമായുള്ള അകല്‍ച്ച മാറ്റി വെച്ച് ഗള്‍ഫ് രാജ്യങ്ങള് ജിസിസി ഉച്ചകോടിയില് ഒത്തുകൂടിയത്. ഖത്തറിനു മേലുള്ള ഉപരോധം പിന്‍വലിക്കാന് ധാരണയായ ഉച്ചകോടിയില് സോളിഡാരിറ്റി ആന്റ് സ്റ്റബിലിറ്റി കാരാറില് ഗള്‍ഫ് രാജ്യങ്ങള് ഒപ്പുവെച്ചു.\nഖത്തറിനു മേല് ഏര്‍പ്പെടുത്തിയ വ്യോമപാത, കടല്, കര ഗതാഗത വിലക്ക് സൗദി നീക്കിയതിനു ശേഷമാണ് ഗള്‍ഫ് രാജ്യങ്ങള് ഒരുമിച്ച് ജിസിസി ഉച്ചകോടിയില് പങ്കെടുത്തത്. കുവൈറ്റ് അധികാരി ശൈഖ് നവാഫ് ഖത്തറിനും സൗദിക്കുമിടയില് മധ്യസ്ഥത വഹിക്കുകയും ഉപരോധം നീക്കാന് ചര്‍ച്ച നടത്തുകയും ചെയ്തത് പിന്നാലെയാണ് സുപ്രധാന തീരുമാനങ്ങള് പ്രഖ്യാപിച്ചത്. യുഎസ് പ്രസിഡന്റ് ഡൊണാള്‍ഡ് ട്രംപിന്റെ ഉപദേശകനായ ജാരദ് കുഷ്‌നറിന്റെ നേതൃത്വത്തിലുള്ള അമേരിക്കന് ശ്രമങ്ങളാണ് ഖത്തര്-ജിസിസി അനുനയത്തിലേക്ക് നയിച്ചത്.\n2017 ലാണ് യുഎഇ, സൗദി, ഈജിപ്ത്, ബഹ്‌റിന് എന്നീ രാജ്യങ്ങള് ഖത്തറിന് മേല് ഉപരോധം പ്രഖ്യാപിച്ചത്. ഖത്തര് മുസ്ലിം ബ്രദര് ഹുഡ് മൂവ്‌മെന്റിന് പിന്തുണ നല്‍കുന്നെന്നും ഒപ്പം ഇറാനെയും സഹായിക്കുന്നെന്നുള്‍പ്പെടെയുള്ള ആരോപണങ്ങളായിരുന്നു അന്ന് ഖത്തറിനെതിരെ വന്ന ആരോപണം. എന്നാല് ഖത്തര് ഇതിനെ നിഷേധിക്കുകയായിരുന്നു.


രാജ്യത്ത് കോവിഡ് ബാധിച്ചവരുടെ എണ്ണം 1,83,76,524 ആയി - Media Malayalam (മീഡിയ മലയാളം)\nരാജ്യത്ത് കോവിഡ് ബാധിച്ചവരുടെ എണ്ണം 1,83,76,524 ആയി\nന്യൂഡൽഹി: ഇന്ത്യയിൽ കോവിഡ് രോഗബാധ അതിതീവ്രമായി തുടരുന്നു. 3,79,257 പേർക്കാണ് കഴിഞ്ഞ ദിവസം മാത്രം കോവിഡ് ബാധിച്ചത്. ഇതോടെ രാജ്യത്ത് കോവിഡ് ബാധിച്ചവരുടെ എണ്ണം 1,83,76,524 ആയി ഉയർന്നു. കഴിഞ്ഞ ഒരാഴ്ചയായി ഇന്ത്യയിലെ കോവിഡ് രോഗികളുടെ എണ്ണം മൂന്ന് ലക്ഷത്തിന് മുകളിലാണ്. ഏപ്രിൽ 22നാണ് രാജ്യത്ത് ആദ്യമായി മൂന്ന് ലക്ഷത്തിലധികം കോവിഡ് കേസുകൾ റിപ്പോർട്ട് ചെയ്തത്.\n30,84,814 പേരാണ് നിലവിൽ രോഗം ബാധിച്ച് ചികിത്സയിലുള്ളത്. 3645 പേർ കഴിഞ്ഞ ദിവസം രോഗം ബാധിച്ച് മരിച്ചു. 2,04,832 ആണ് രാജ്യത്തെ ആകെ കോവിഡ് മരണം. 2,69,507 പേർക്ക് കഴിഞ്ഞ ദിവസം മാത്രം രോഗമുക്തിയുണ്ടായി. 15,00,20,648 പേർക്ക് വാക്സിൻ നൽകിയെന്നും കേന്ദ്രസർക്കാർ അറിയിച്ചു.\nരാജ്യത്ത് റിപ്പോർട്ട് ചെയ്യുന്ന 78.53 ശതമാനം കോവിഡ് കേസുകളും 10 സംസ്ഥാനങ്ങളിൽ നിന്നാണെന്ന് ആരോഗ്യമന്ത്രാലയം അറിയിച്ചു. മഹാരാഷ്ട്ര, ഉത്തർപ്രദേശ്, കേരള തുടങ്ങിയ സംസ്ഥാനങ്ങളിലാണ് രോഗികൾ ഏറ്റവും കൂടുതലുള്ളത്. കോവിഡ് വ്യാപനം രൂക്ഷമാകുന്നതിനിടെ 18 മുതൽ 44 വയസ് വരെ പ്രായമുള്ളവർക്ക് വാക്സിൻ നൽകാനുള്ള പ്രവർത്തനങ്ങൾക്ക് കേന്ദ്രസർക്കാർ തുടക്കം കുറിച്ചിരുന്നു\nin the country has reached 1\nPrevious articleരാജ്യത്ത് കോവിഡ് വ്യാപനം രൂക്ഷമായി തുടരുന്നു\nNext articleവ്യാജ റെംഡിസിവിര് ഇന്‍ജെക്ഷനുകള് കരിഞ്ചന്തയില് വിറ്റ ഡോക്ടര് അടക്കം രണ്ടു പേര് അറസ്റ്റിലായി